ތަޤްދީރު (8) – Esfiya\n“ނޫން. ލައްކަދުވަހު އަޅުގަނޑަށް ސިއްރުކުރެވިއްޖެއެއްނު. ދެން ކިޔައިދީ.” ނުރުހުންވެފައި އީނާލް ބުނެލިގޮތުން ޔާނިކް ކަންބޮޑުވިއެވެ. މަލްހާއަކީ ދުވަހަކުވެސް އޭނާއަށް ލިބެންނެތް ނަސީބެއްކަން އިނގޭއިރު އެވާހަކަ ދައްކާކަށް ޔާނިކް ބޭނުމެއްްނުވެއެެެވެ. އެހެނަސް އީނާލް ގޮތްދޫނުކުރާނެކަން އޭނާއަށް އިނގެއެވެ. އެހުރިހައި ވާހަކައެއް އިނގުމުން އީނާލްގެ ހިތަށްއަރާނީ ކީކޭކަމެއްވެސް ނޭނގެއެވެ. އިރުކޮޅަކު ވިސްނަން އިނުމަށްފަހު ފުންނޭވައެއްލަމުން ޔާނިކް އީނާލްގެ މޫނަށް ބަލައިލިއެވެ.\nޔާނިކްގެ ޖަވާބެއްގެ އިންތިޒާރުގައި އިން އީނާލްގެ ކެތްތެރިކަން ކޮޅުންލަމުން ދިޔައެވެ. އިރުކޮޅެއްގެ ހަމަހިމޭންކަމަށްފަހު ޔާނިކް ވާހަކަ ދައްކަން ފެށިއެވެ. “ދޮންބެއަށް.. ދޮންބެއަށް ކުއްޖެއްދެކެ ލޯބިވެވުނީ.” ހިތިގޮތަކަށް ޔާނިކް ބުނެލި ޖުމުލައާއެކު އީނާލްގެ މޫނުމަތި އުޖާލާވެގެން ދިޔައެވެ. އެވަރުކަމަކާ ޔާނިކް އެހައި ހިތާމަކުރަންޖެހޭ ސަބަބެއް އީނާލްއަކަށް ނުވިސްނުނެވެ.\n“އަސްލުވެސްތަ؟ އޯ މައި ގޯޑް. މިއަދު ހުސް ސަޕްރައިޒްސް ލިބޭ ދުވަހެއްދޯ. ދޮންބެ ނުވެސް ބުނަމެއްނު އަޅުގަނޑު ގާތު. އަވަހަށް މަންމަ ފޮނުވަންވީދޯ އެކުއްޖާގެ ގެއަށް ކައިވެންޏަށް އެދި.” އުފަލުން ދެއަތް ޖަހައިލަމުން އީނާލް ބުނެލިގޮތުން ޔާނިކްގެ ހިތަށް ތަދުވެގެން ދިޔައެވެ. އެކުއްޖާ ދުވަހަކުވެސް އޭނާއަށް ލިބުމެއްނެތޭ ޔާނިކްގެ ހިތަށް އެރިއެވެ.\n“ނާލް. ހަމަޖެހިބަލަ. ދޮންބެ ބުނީ ދޮންބެއަށް އެކުއްޖާދެކެ ލޯބިވެވުނު ވާހަކައޭ. އޭނަ ދޮންބެ ދެކެ ލޯބިވާ ވާހަކައެއް ނުބުނަމެއްނު.” ފުންނޭވައެއްލަމުން ޔާނިކް އީނާލްގެ އަތުގައި ހިފައިލަމުން މަޑުމައިތިރި ރާގަކަށް ބުނެލިއެވެ.\n“އޯ ކަމްއޯން ބްރަދަރ.. ދޮންބެ ދެކެ ލޯބިނުވާނީ ކާކު؟ ދޮންބެ ކަހަލަ މީހަކަށްޓަކައި އެތައް އަންހެންކުދިންނެއް ފިދާވާނެ. ހެހެ. އަޅުގަނޑަށް ޔަގީން އެކުއްޖާއަށްވެސް ދޮންބެ ކަމުދާނެކަން.” ފުޅާހިނިތުންވުމަކާއެކު އީނާލް އެހެން ބުނެލީ އެކަމުން ޔާނިކްގެ ހިތަށް ތަދުވާނެވަރު އިހުސާސުނުވާ ހާލުގައެވެ. އީނާލްގެ ވާހަކައާއެކު ހިތިގޮތަކަށް ޔާނިކް ހިނިތުންވެލިއެވެ.\n“ނޫން ނާލް. ކޮންމެ ކޮންމެ އަންހެންކުއްޖަކު ނުވާނެ. ނާލްގެ ދޮންބެ ވަރަށް ނަސީބު ދެރަ.” ކާރުގެ ކުޑަދޮރުން ބޭރަށް ނަޒަރު ހުއްްޓައިލަމުން ޔާނިކް ބުނެލި ޖުމުލަތަކާއެކު އީނާލްގެ ނިތަށް ރޫއަރައިގެން ދިޔައެވެ. “ކީއްވެ އެހެން ތިބުނީ؟” ހައިރާންކަމާއެކު އީނާލް އަހައިލިއެވެ. އޭރު ކުރިން އެއަޑުގައިހުރި ޖޯޝާއި ފޯރިވެސް ނެތިގެން ގޮސްފިއެވެ. އޭނާގެ ދޮންބެ ނަސީބުދެރަވާންވީ ކީއްވެހެއްޔެވެ؟\n“އާން ނާލް. ދޮންބެ ވަރަށް ނަސީބުދެރަ. ދުވަހަކުވެސް ދޮންބެއަކަށް އެކުއްޖާއެއް ނުލިބޭނެ.” ހިތްދަތިގޮތަކަށް ޔާނިކް ބުނެލިއެވެ. “ކީއްވެތަ ދޮންބޭ؟ އަޅުގަނޑު ގާތު ތިކުއްޖާގެ ނަން ބުނެބަލަ. ދޮންބެގެ އުފަލަށްޓަކައި އެކުއްޖާގާތު އާދޭސްކުރަން ޖެހުނަސް އަޅުގަނޑު އެކަން ކުރާނަން. އިންޝާ ﷲ އަޅުގަނޑު ދޮންބެއަށް އެކުއްޖާ ހޯދައިދޭނަން. ބުނެބަލަ ދޮންބޭ. އަޅުގަނޑަށް ކޮންމެފަދަ ކަމެއްކުރަން ޖެހުނަސް ހަމަ ތައްޔާރޭ.” ޔާނިކް ދެރަވެފައިއިންތަންފެނި އީނާލްގެ ހިތުގައިވެސް ޖެހުނެވެ. ދިރިއުޅުމުގައި މިހައި ތަނަށް އައިއިރު ދުވަހަކުވެސް ޔާނިކް ދެރަވެ ހިތާމަކުރަނިކޮށް އީނާލް ނުދެކެއެވެ. ކުއްލިއަކަށް މިފަދަކަމެއްވުމުން އޭނާވެސް ދެރަވިއެވެ. ޔާނިކްގެ އުފަލަށްޓަކައި ކޮންމެފަދަކަމެއް ކުރަންޖެހުނަސް އޭނާ ފަސްޖެހުމެއްނެތި އެކަމެއް ކުރާނެއެވެ. އެހައިވެސް ބޮޑަށް އޭނާ ޔާނިކްދެކެ ލޯބިވެއެވެ.\nހިތާމަވެރި ހިނިތުންވުމަކާއެކު ޔާނިކް އީނާލްގެ މޫނަށް ބަލައިލިއެވެ. އޭރު އެދެލޮލުގައި ކަރުނައިގެ މުތީތައް ވިދައި ބަބުޅަމުން ދިޔައެވެ. އެތަންފެނި އީނާލްގެ ހިތް ނުހުއްޓުނީ ކިރިޔާއެވެ. ދޮންބޭ އޭ ކިޔައި ވައިއަޑުން ޔާނިކްއަަށް ގޮވައިލެވުނެވެ.\n“އެއީ މީހެއްގެ އަންބަކަށް ވިޔަސްވެސްތަ؟ އެމީހާގެ ދަރިއަކަށް އޭނާ ބަލިވެއިނަސްތަ؟ ނާލް ކިހިނެއް އެހެން މީހެއްގެ ހައްގެއް ދޮންބެއަށް ހޯދައިދޭނީ؟” ތުންފަތުގައި ދަތްއަޅައިލަމުން އިސްޖަހައިލި ޔާނިކްގެ އެސްފިޔަތަކުގެ ތެރެއިން ކަރުނަތައް އޮހޮރިގަތީ އިތުރަަށް ކެތްނުވުމުންނެވެ. ހުއްޓުން އަރައިފައި އީނާލް އިނީ އޭނާއަަށް އިވުނު ވާހަކަތައް ގަބޫލުނުކުރެވިފައެވެ. ދެލޯބޮޑުކޮށްލައިގެން ޔާނިކްގެ ހިތާމަވެރި މޫނަށް ބަލަންއިން އީނާލްގެ ދެލޮލުންވެސް އެއްވެސް ހިފެހެއްޓުމެއްނެތި ކަރުނަ އޮހޮރެންފެށިއެވެ. ބުނާނެ އެއްޗެއްނޭނގިފައި އޭނާއަށް އިނދެވުނީއެވެ. އޭނާ ބުނާނީވެސް ވަކި ކީކޭ ހެއްޔެވެ؟ ދާދި ދެންމެއަކު އޭނާގެ ލޯބިވާ ދޮންބެއަށްޓަކައި ކޮންމެފަދަ ކަމެއްކުރަންޖެހުނަސް ކުރާނަމޭ ބުނި އީނާލްވަނީ ގޮތްހުސްވެފައެވެ. އާއިލާއެއް ރޫޅައިލުމަށްފަހު މީހެއްގެ އަންބެއް އޭނާ ގެންނާނީ ކިހިނެއްހެއްޔެވެ؟ އޭގެ ސަބަބުން ހަލާކުވެގެން ދާނީ ކިތައްމީހުންގެ ދިރިއުޅުންކަމެއްވެސް ނޭނގެއެވެ. އެކުއްޖާގެ ބަނޑުގައި ބޮޑުވަމުންއެދާ ތުއްތު ފުރާނައަށްވެސް އެއިރުން އެދެވުނީ ވަރަށްބޮޑު އަނިޔާއެއްކަން ކަށަވަރެވެ. ހަމަޖެހިގެން އުފަލުން އުޅެމުންދާ އާއިލާއެއްގެ މެދަށް ވަދެއްޖެނަމަ އޭނާ ފާފަވެރިވާނެކަންވެސް ގައިމެވެ. ދެންހަދާނީ ކިހިނެއްހެއްޔެވެ؟ ޔާނިކްއަށްޓަކައި ކިތަންމެބޮޑުކަމެއް ކޮށްދޭން ޖެހުނަސް އޭނާ އެކަމެއް ކުރަން ބޭނުމެވެ. އެހެނަސް…\nއީނާލަށް އިސްޖަހައިލެވުނީ ދޭނެ ޖަވާބެއް ނޭނގުމުންނެވެ. އެދެމެދަށް ވެރިވިހަަމަހިމޭންކަން ނަގައިލަން ދެމީހުންކުރެ އެކަކުވެސް ބޭނުންނުވާފަދައެވެ. އެއްވެސް ވާހަކައެއްނުދައްކައި ހަމަހިމޭންކަންމަތީގައި ދެމީހުންވެސްތިބީ އަމިއްލަ ދުނިޔެއަކަށް ގެއްލިފައެވެ.\n“ދޮންބޭ. އަޅުގަނޑު..” އިރުކޮޅަކު އެހެން ތިބުމަށްފަހު އީނާލް ވާހަކައެއް ފެށޭތޯ މަސައްކަތްކުރިއެވެ. “އިޓްސް އޯކޭ ނާލް. މީގަ ނާލްއަށްވެސް ވަކި ކޮށްދެވޭނެ ކަމެއް ނެތްކަން ދޮންބެއަށް އިނގެއޭ. ދޮންބެއަށް އިނގޭ ނާލްއަށް ކިރިޔާވެސް ކަމެއްކޮށްދެވޭނެނަމަ އެކަމެއް ކުރީސްކަން. ދޮންބެވެސް ބޭނުމެއްނޫން ދެމަފިރިއެއް ދޭތެރެއަށް ވަންނާކަށް. އެހެންވީމަ ދެން އެންމެ ރަނގަޅުވާނީ އެވާހަކަ ނުދެއްކުން.” ލޯތްބާއެކު އީނާލްގެ ލޮލުން އޮހޮރެމުންދިޔަ ކަރުނަތައް ފުހެލަމުން ޔާނިކް ބުނެލިއެވެ. އެއާއެކު އީނާލް ޔާނިކްގެ ގައިގައި ބައްދައިލިއެވެ. ދޮންބެގެ ހިތާމައިގައި އަހަރެންވެސް ބައިވެރިވަމޭ ބުނާފަދައިންނެވެ.\nއީނާލްގެ ބޮލުގައި ޔާނިކް ފިރުމައިލީ ލޯތްބާއެކުއެވެ. އޭނާއަަށްޖެހޭ ކޮންމެ ކަމެއްގައިވެސް އީނާލް އޭނާއާއި އެކުގައިވާނެކަން ޔާނިކްއަށް އިނގެއެވެ.\nޔާނިކް ދެރަވެދާނެތީ އިތުރަށް އެއަންހެންކުއްޖާގެ ވާހަކަ ދައްކާކަށް އީނާލް ބޭނުމެއްނުވިއެވެ. އެހެންކަމުން ޔާނިކް އާއި ދުރުވެލަމުން ހިތްވަރުދޭފަދަ ގޮތަކަށް އީނާލް ހިނިތުންވެލިއެވެ. އެތަންފެނި ޔާނިކްވެސް ހިނިތުންވެލިއެވެ.\n“ހިތްވަރުކުރޭ ދޮންބޭ. މިއީ އިމްތިހާނެއްކަމަށް ބަލައި ކެތްތެރިވޭ. އިންޝާ ﷲ ހުރިހައިކަމެއްވެސް ރަނގަޅުވާނެ. އަޅުގަނޑު ދޮންބެއަށްޓަކައި ދުޢާކޮށްދޭނަން.” ލޯތްބާއެކު ޔާނިކްގެ މޫނަށް ބަލަމުން އީނާލް ބުނެލިގޮތުން ޔާނިކްގެ ހިތަށް ކުޑަހިދުކޮޅަކަށް ނަމަވެސް ހަމަޖެހުން ލިބިގެންދިޔައެވެ. ބޯޖަހައިލަމުން އީނާލްގެ ކޮލުގައި ލޯތްބާއެކު ޔާނިކް ފިރުމައިލީ ހަގީގަތުގައިވެސް އޭނާގެ ކޮއްކޮއާާއި މެދުގައި ފަޚުރުވެރިވާ ހާލުގައެވެ.\nލެޕްޓޮޕްގެ ސްކްރީނަށް ނަޒަރު ހުއްޓައިލައިގެން ލިވްޔާ އިނީ މަލްހާ ފޮނުވި އޭނާގެ ކައިވެނީގެ ރޭގައި ނަގައިފައިހުރި ފޮޓޯތަށް ބަލާށެވެ. ރާއިދާާއި މަލްހާގެ ފޮޓޮއެއް ފެންނަ ކޮންމެ ފަހަރަކު ނޭނގޭ ބާރުމިނެއްގައި ލިވްޔާގެ ހިތް ތެޅިލައެވެ.\nލެޕްޓޮޕްގެ ސްކްރީނުން ފެންނަމުންދިޔަ ރާއިދްގެ މޫނަށް ފަރުވާތެރިކަމާއެކު ލިވްޔާ ބަލަމުންދިޔައެވެ. އޭރު މުޅިމީހާގެ މޫނަށްވަނީ ލަދުވެތިކަމުގެ ރަތްކުލަ ވެރިވެފައެެވެ. ރާއިދްގެ ގާތުގައި ހެވިފައިހުރި މަލްހާ ފެނުމުން ލިވްޔާއަަށް އެހައި ކަމުނުދިޔައީ ކީއްވެކަމެއް އޭނާއަކަށް ނޭނގެއެވެ. ފޮޓޯ ޒޫމްއިން ކޮށްލުމަށްފަހު ހަމައެކަނި ރާއިދް ފެންނަވަރަށް ބަހައްޓައިލަމުން ލިވްޔާ ހިނިތުންވެލީ ބޭއިޚްތިޔާރުގައެވެ. އޭނާއަށް މިވަނީ ކިހިނެއްހެއްޔެވެ؟\nއިރުކޮޅަކު ފޮޓޮއަށް ބަލަން އިނުމަށްފަހު ލިވްޔާއަށް ސްކްރީނުން ފެންނަންހުރި ރާއިދްގެ މޫނުގައި ފިރުމައިލެވުނެވެ. “ރާއިދް.” އެނަން ކިޔައިލެވުމާއެކު އަމިއްލަ އިޚުތިޔާރުން ބޭރުގައި އޭނާއަަށް ހިނިތުންވެލެވުނެވެ. މޮޔައަކު ފަދައިން އެފޮޓޮއަށް ބަލަން ހެވިފައިއިން ލިވްޔާ ސިހުނީ ކޮޓަރީގެ ދޮރު ހުޅުވައިލުމަށްފަހު އަޔާޒު އޭނާއަށް ގޮވައިލުމުންނެވެ. އަވަސް އަވަހަށް ލެޕްޓޮޕް ލައްޕައިލަމުން ގަދަކަމުން ލިވްޔާ ހިނިތުންވެލިއެވެ.\nލިވްޔާއަށްވީގޮތް ފެނިފައި އަޔާޒު ހައިރާންކަމާއެކު ނިތްއަރުވައިލިއެވެ. ހީވަނީ މީހަކު ވައްކަމެއްކުރަން އުޅެނިކޮށް އަތުލައިގެނެވުނުހެންނެވެ. އަޔާޒު ކޮޓަރިތެރެއަށް ވަންނަމުން ލިވްޔާއާއި ދިމާއަށް ހިނގައިގަތެވެ.\n“ލިވީ. ކޮންއެއްޗެއް ތިބަލަނީ ލެޕްއިން؟” ލިވްޔާ ގާތުގައި އިނށީދެލަމުން އަޔާޒު އަހައިލިއެވެ. އެއާާއެކު ލިވްޔާގެ ހިތް ނެގިނެގިފައި ޖެހެންފެށިއެވެ. މޫނުގައި ދާތިކިތައް ބަބުޅަންފެށީ ގަންފައިވާ ބިރާއިއެކު އަޔާޒުއަށް އޭނާކުރަންއިންކަންތައް އިނގިދާނެތީއެވެ.\n“ނު.. ނުބަލަން އެއްޗެއް.” ހިސާބަކަށް ޖެހިލުންވެފައި އިނދެ ލިވްޔާ ބުނެލިއެވެ. އެއާއެކު އެހެން ހެއްޔޭ ކިޔައި އަޔާޒު ލައްޕައިލެވިފާ ލެޕްޓޮޕާއި ދިމާއަަށް ބަލައިލިއެވެ. އަދި މަޑުމަޑުން ލެޕްޓޮޕް ނަގައި ލިވްޔާގެ މޫނަށް ބަލައިލިއެވެ.\nއަޔާޒުގެ މިއަމަލުން ލިވްޔާ ކަންބޮޑުވެގެންގޮސް ތުރުތުރުއަޅަން ފެށިއެވެ. އެއްގޮތަކަށްވެސް އޭނާ ކުރަންއިން ކަންތައް އެކަކަށްވެސް އިނގޭކަށް ލިވްޔާ ބޭނުމެއްނޫނެވެ. ޒޫމް ކުރެވިފައިވާ ރާއިދްގެ ފޮޓޮއެއް އޭނާގެ ލެޕްޓޮޕް ސްކްރީނުން ފެނިއްޖެނަމަ އަޔާޒު ހިތަށް އަރާނީ ކީކޭހެެއްޔެވެ؟\nއަޔާޒު އަތުން ލެޕްޓޮޕް އަތުލާކަށްވެސް ލިވްޔާއަކަށް ނުކެރުނެވެ. އޭނާ އެފަދައިން ކަންކޮށްފިނަމަ އަޔާޒު އޭނާއަަށް ޝައްކުކުރާނެކަން ޔަގީނެވެ. ކަންބޮޑުވެފައި ދެއަތް ދެއަތާމޮޑެންއިން ލިވްޔާ ނޭފާ ހިފަހައްޓައިލަމުން ދެލޯމަރައިލީ އަޔާޒު ލެޕްޓޮޕް ހުޅުވައިލިތަން ފެނިފައެވެ. ދެންވާނެ ގޮތަކާއި މެދުގައި ވިސްނަމުންދިޔަ ލިވްޔާގެ ހިތް ހީވަނީ މޭފަޅައިފައި ނުކުމެދާނެހެންނެވެ.\n“ލެޕް މިއޮތީ ޗާރޖް ގޮސްފައެއްނު.” އަޔާޒުގެ އަޑަށް ސިހިފައި ލިވްޔާ ދެލޯހުޅުވައިލިއެވެ. އެވަގުތު ޗާރޖް ގޮސްގެން ނިވިފައިވާ ލެޕްޓޮޕް ފެނިފައި ނަސީބެކޭ ލިވްޔާގެ ހިތަށް އެރިއެވެ. އޭނާ ހަނދާންނެތި ލެޕްޓޮޕް ޗާރޖް ނުކުރެވި އޮތީއެވެ. ހަމަޖެހުމުގެ ނޭވާއެއްލަމުން ލިވްޔާ އަޔާޒާއި ދިމާއަށް ހިނިތުންވެލިއެވެ.\n“ގެނޭ ޗާރޖަށް ޖަހަން. ދޮންބެ ކަމަކުތަ އައީ؟” އަޔާޒު އަތުން ލެޕް އަތުލަމުން ލިވްޔާ އަހައިލިއެވެ. “ނޫން. ދޮންބެ ކޮޓަރިއަށްދަމުން ހަމަ ވަދެލީ.” ހިނިތުންވެލަމުން އެހެން ބުނެލުމަށްފަހު އަޔާޒު ކޮޓަރިން ނުކުންނަން ހިނގައިގަތެވެ. ލިވްޔާގެ ހިތަށް ހަމަޖެހުމެއް ލިބުނީ ދެނެވެ. މިއަދު އޭނާ ސަލާމަތްއެވީ ހަމަކިރިޔާއެވެ. ފުންނޭވާއެއްލަމުން ލިވްޔާ އަވަހަށް ލެޕްޓޮޕް ޗާރޖަށް ޖަހައިލިއެވެ.\nސިއްރު ސިއްރުން ކޮޓަރިއަށްވަދެ ލަސްފިޔަވަޅުތަކެއްގައި ޝަމްއަލް އެނދާއި ދިމާއަަށް ހިނގައިގަތެވެ. އެއްއަތުން އޭނާގެ އަންނައުނުތައް އަޅައިފައިއޮތް ދަބަސް ހިފައިގެންހުރެ އެނދާއި އަރައި ހަމަވުމާއެކު ދަބަސް ތިރީގައި ބަހައްޓައިލަމުން ލޯތްބާއެކު ނިދިފައިއޮތް އީނާލްގެ މޫނަށް ބަލައިލިއެވެ.\nއެއްވެސް މީހަކަށް އަންގައިނުލާ ވިޔަފާރި ދަތުރުން އެނބުރި ޝަމްއަލް އައީ އީނާލްއަށް ސަޕްރައިޒްއެއް ދިނުމުގެ ގޮތުންނެވެ. ދަންވަރުގެ ހަމަހިމޭން ވަގުތުކަމުން ގޭގައި ހޭލައި އެއްވެސް މީހެއް ނުއުޅޭނެކަން އޭނާއަށް އިނގެއެވެ.\nއެނދުގެ އެއްފަރާތުގައި އިނށީދެލުމަށްފަހު ލޯތްބާއެކު އީނާލްގެ މޫނުމައްޗަށް ވެއްޓިފައިއޮތް އިސްތަށިކޮޅު ރީތިކޮށްލިއެވެ. އަދި މަޑުމަޑުން އެދޮންކޯތާފަތުގައި އަތުގެ ނުފުށުން ފިރުމައިލިއެވެ.\nމީހެއްގެ ބީހުން އިހުސާސުވެގެން ސިހިފައި އީނާލް ދެލޯހުޅުވައިލަމުން ތެދުވިއެވެ. އޭނާގެ މަގަތުގައި އޭނާގެ މޫނަށް ބަލަންއިން ޝަމްއަލް ފެނުމުން ވަގުތުން އީނާލްގެ ނިދިވެސް ފިލައިގެންދިޔައެވެ. ލަދުރަކި ހިނިތުންވުމަކާއެކު އީނާލް އިސްޖަހައިލީ ބުނާނެ އެއްޗެއް ނޭނގިގެންނެވެ. އަނެއްކާ މިއީ ހުވަފެނެއް ބާވައެވެ؟ ޝަމްއަލް އައުމަށް ހަމަޖެހިފައިއޮތީ މީގެ ދެދުވަސްފަހުންނެވެ. އެހެން ހިތަށްއެރުމާއެކު ދެލޯބޮޑުކޮށްލަމުން އީނާލް ޝަމްއަލްގެ މޫނަށް ބަލައިލިއެވެ. އިރުކޮޅަކު އެހެން އިނުމަށްފަހު އެއްއަތުން އަނެއްއަތުގައި އީނާލް ވިކައިލީ އެއީ ހަގީގަތެއްތޯ ޔަގީންކުރުމުގެ ގޮތުންނެވެ. ވީތަދާއެކު ކުޑަކޮށް ހަޅޭލަވައިގަންނަމުން އީނާލް އޭނާގެ ގާތުގައި ހެވިފައިއިން ޝަމްއަލްގެ މޫނަށް ބަލައިލިއެވެ.\nއީނާލްގެ މިމައުސޫމު އަމަލުން ޝަމްއަލްއަށް ހެވުނެވެ. ލަދުގަނެފައި އިސްޖަހައިގެން އިން އީނާލްގެ ދަތްދޮޅި ދަށަށް އަތްލައްވައިލަމުން ލޯތްބާއެކު ޝަމްއަލް އީނާލްގެ އިސްއުފުލައިލިއެވެ.\n“އަދިވެސް ޔަގީން ނުވަނީތަ؟ ދައްކަ އަހަރެންވެސް އީން ގެ އަތުގަ ވިކާލަން. އެއިރުން ޔަގީންވެދާނެ.” އީނާލާއި ދިމާއަށް އެއްލޯ މަރައިލަމުން ސަމާސަވެރި ގޮތަކަށް ޝަމްއަލް ބުނެލިއެވެ. އެއާއެކު އީނާލް އިތުރަށް ލަދުގަތެވެ. އޭނާއަށް ކުރެވޭ މޮޔަކަންތަކޭ އެވަގުތު އީނާލްގެ ހިތަށް އެރިއެވެ.\n“އަހަރެން ހީކުރީ މީގެ ދެދުވަސްފަހުންކަމަށް އަންނާނީ. އެހެންވީމަ ނޭނގޭނު.” އިސްޖަހައިލަމުން މަޑުމަޑުން އީނާލް ބުނެލިއެެވެ. “ހޫމް. އެކަމަކު ކީއްކުރާނީ؟ އަހަރެންގެ ލޯބި އަނބިމީހާ މަތިން ހަނދާންވާވަރުން ހަމަ ކެތްނުވެގެން މިއައީ. ތިސޫރަ ނުފެނި އެހައި ދުވަހު ކިހިނެއް ކެތްކުރާނީ؟” ސީދާ އީނާލްއާއި ދިމާއަށް ބަލަންއިނދެ ޝަމްއަލް ބުނެލި ޖުމުލަތަކުން އީނާލްގެ ހިތް އަވަސްވެގެން ދިޔައެވެ. ލުއި ހިނިތުންވުމަކާއެކު ޝަމްއަލްގެ މޫނަށް ބަލައިލަމުން އީނާލް އެހެންހެއްޔޭ އަހައިލުމުން ޝަމްއަލްވެސް ބަދަލުގައި ހިނިތުންވެލިއެވެ. އެގޮތުގައި ދެމީހުން އެތައް އިރަކު ވާހަކަ ދައްކަން ތިއްބެވެ. އުފަލާއި ހިތްހަމަޖެހުމާ އެކީއެވެ.\nކެބިންގައި އިން ގޮނޑީގައި މަލްހާ އިނށީދެލީ އުނދަގުލާއެކީއެވެ.9މަހުގެ ބޮޑުބަނޑާއެކު ހިނގައި އުޅެން އޭނާއަށް މިހާރު ކޮންމެވެސް ވަރަކަށް ދައްޗެވެ. ނަމަވެސް އަދި ދުވަސްފުރެން ކުޑަދުވަސްކޮޅެއް އޮތުމުން އޮފީހަށް އަންނަން މަލްހާ ބޭނުންވީއެވެ.\nފުންނޭވާއެއް ފަޒާގެ ތެރެއަށް ދޫކޮށްލަމުން އަތުގައި އޮތް ފައިލް މޭޒުމަތީގައި ބާވައިލަމުން އެފައިލް މަލްހާ ހުޅުވައިލީ އޭގެ މަސައްކަތް އަވަހަށް ނިންމައިލުމުގެ ގޮތުންނެވެ. މަސައްކަތުގައި މަސްއޫލުވެގެން އިން މަލްހާގެ ބަނޑަށް ކުއްލި ތަދެއް އިހުސާސުވުމާއެކު މަލްހާއަށް ބަނޑުގައި އެއްއަތުން ހިފަހައްޓައިލެވުނެވެ. އެއިރުވެސް ކޮންމެވެސް ވަރަކަށް ތަދުއިހުސާސުވަމުން ދިޔައެވެ.\nއިރުކޮޅެއްނުވެ ތަދުފިލުމުން ހަމަޖެހިލުމަށްފަހު މަލްހާ ބަނޑުގައި ފިރުމައިލިއެވެ. އެއީ އެހައި ބޮޑުކަމެއްކަމަށް ނުހަދައި މަލްހާ އަނެއްކާވެސް އޭނާކުރަންއިން މަސައްކަތާއިވެގެން އުޅެގަތެވެ. އަނެއްކާވެސް ކުއްލި ތަދެއް ބަނޑަށް އަރައިގެން ދިޔައެެވެ. މިފަހަރު އެތަދަށް ކެތްނުވެގެން މޭޒުގައި މަލްހާއަށް ބާރަށް ހިފަހައްޓައިލެވުނެވެ. އޭރު މުޅިމީހާ ތުރުތުރުއަޅަމުންދިޔައެވެ.\nގާތްގާތުގައި ތަދު އިހުސާސުވާން ފެށުމުން ވަރަށް އުނދަގުލުން މަލްހާ އަތްދަބަހުން ފޯން ނަގައި ނޫރާއަށް ގުޅޭތޯ އުޅުނެވެ. އެހެނަސް އެވަގުތު އެރި ކުއްލިތަދާއެކު މަލްހާ އަތުން ފޯން ތަށިމުށިގަނޑުމައްޗަށް ވެއްޓުނެވެ. “މަންމާ.” މަލްހާގެ އަނގައިން ވޭނީ ހަޅޭކެއްގެ އަޑު ބޭރުވެގެން ދިޔައެވެ. އޭރު މުޅި ކުއްޖާާވަނީ ދާހިތްލާ ފޯވެފައެވެ. ބަނޑުގައި ދެއަތުން ހިފަހައްޓައިގެން ދެލޯމަރައި ތަގުޑިކޮށްލައިގެން އިނދެ މަލްހާ ހިތްވަރުކުރަމުންދިޔައި ތެދުވެވޭތޯއެވެ.\nބްރޭކަށްދާން ނުކުތް ޔާނިކްއަށް މަލްހާގެ ކެބިންއިން އެއްޗެއް ވެއްޓުނު އަޑުއިވިފައި އެދިމާއަށް ދުއްވައިގަނެވުނީ ބޭއިޚުތިޔާރުގައެވެ. އަވަސް އަވަހަށް ކެބިންގެ ދޮރުހުޅުވައިލަމުން ޔާނިކް އެތެރެއަށްވަނެވެ.\nއެވަގުތު ބަނޑުގައި އަތް އަޅައިގެންއިނދެ މޭޒު ކައިރިއަށް ތިރިވަމުންދިޔަ މަލްހާ ފެނިފައި ޔާނިކްގެ ދެލޯބޮޑުވެގެން ދިޔައެވެ. ބަލަން ނުހުރެ ޔާނިކްއަށް މަލްހާއާއި ދިމާއަށް ދުއްވައިގަނެވުނެވެ. މަލްހާގެ މޫނުމަތިން ފާޅުވަމުންދިޔަ އަަސަރުތަކުން ވިހަންވީ ވަގުތު ޖެހުނީކަން ޔާނިކްއަށް އެނގުނެވެ.\n“މަލް. ހިތްވަރުކުރޭ.” މަލްހާގެ ގައިގައި އަތްވަށައިލަމުން ޔާނިކްއަށް އެހެންބުނެވުނީ ލޯތްބާއެކީއެވެ. އޭރު މަލްހާ ބަނޑުގައި އަޅަމުންދިޔަ ވޭނަށް ކެތްނުވެގެން ޔާނިކްގެ ގަމީހުގައި ބާރަށް ހިފަހައްޓައިލައިގެން އޮތެވެ. މަލްހާގެ މޫނުމަތީގައި ހިއްލައިފައިހުރި ދާތިކިތައް ފުހެލަދެމުން ޔާނިކް ޖީބުން ފޯން ނެގުމަށްފަހު ޑްރައިވަރަށް ގުޅައިލަމުން އަވަހަށް އޮފީސް ކައިރިއަށް އައުމަށް އެދިފައި މަލްހާ އޭނާގެ އަތްދަނޑި މައްޗަށް އުފުލައިލިއެވެ. އެއިރު ކަންބޮޑުވެގެންގޮސް ޔާނިކްގެ ހިތްވެސް ބާރުބާރަށް ތެޅެމުންދިޔައެވެ.\nމަލްހާ އުފުލައިލައިވަގުތު ފެންތަކެއް ފައިބައިގެން އައި ކަހަލަ އިހުސާސެއް ޔާނިކްއަށް ކުރެވުނެވެ. ވަގުތުން ވީގޮތް ވިސްނުމާއެކު ދެލޯބޮޑުކޮށްލަމުން ޔާނިކް ކެބިންއިން ނުކުންނަން އަވަސްވެގަތެވެ. “މަލް ހިތްވަރުކުރޭ. އަހަރެން މަލްއަށް އެެއްވެސް ކަމެއް ވިޔަކަ ނުދޭނަން. ހިތްވަރުކުރޭ.” ކަންބޮޑުވެފައި ހުރިވަރުން ކިޔޭ ނުކިޔޭ އެއްޗެއްވެސް ޔާނިކްއަަކަށް ނޭނގެއެވެ.\nލިފްޓުން ފައިބައިގެން އައި ޔާނިކް ފެނިފައި ނޫރާގެ ދެލޯ ބޮޑުވެގެންދިޔައެވެ. މަލްހާ އުފުލައިލައިގެން ދުވެފައި އޮފީހުން ނުކުންނަންދިޔަ ޔާނިކް ގާތަށް ނޫރަށްއަށް ދެވުނުގޮތްވެސް ނޭނގުނެވެ. “ނޫރާ. ކޯލް ހާރ ހަޒްބަންޑް. އަވަސް. ބުނޭ އައި.ޖީ.އެމް.އެޗް ހޮސްޕިޓަލަށް އަވަހަށް އަންނާށޭ. ވީ ޑޯންޓް ހޭވް މަޗް ޓައިމް.” ތުރުތުރުއަޅަމުންދިޔަ އަޑުން ޔާނިކްއަށް ހަޅޭލަވައިގަނެވުނެވެ. ބޯޖަހައިލަމުން ނޫރާ ރިސެޕްޝަނާއި ދިމާއަށް ހިނގައިގަތްއިރު އޮފީހުގެ އެންމެންކަހަލަ ގޮތަކަށް ކަންބޮޑުވެފައި އެމަންޒަރުބަލަން ތިއްބެވެ.\nއޮފީހުގެ ކުރިމަތީއޮތް ކާރަށް ޔާނިކް އެރުމާއެކު ޑްރައިވަރ ކާރު ދުއްވައިލިއެވެ. ފަހަތު ޝީޓްގައި މަލްހާގެ ބޯ އޭނާގެ އުނގުގައި ބާވައިލައިގެން އޭނާގެ އަތުގައި ބާރަށް ހިފަހައްޓައިލައިގެންއިން ޔާނިކް އިނީ ނުތަނަވަސްވެފައެވެ. ބަނޑުގައި އަޅަމުންދިޔަ ވޭނަށް ކެތްނުކުރެވިގެން މަލްހާ އުޅެމުންދިޔަ ހާލު ފެނުމުން ޔާނިކްގެ ދެލޮލުންވެސް ކަރުނަ ފާއްދައިލިއެވެ. ހިތާހިތުން މަލްހާއާއި އެތުއްތު ފުރާނަ ރައްކާތެރިކޮށްދެއްވުންއެދި ޔާނިކްއަށް ދުޢާކޮށްލެވުނެވެ. އެވަގުތު ޔާނިކްގެ ލޮލުން ވެއްޓުނު ކަރުނަތިއްކެއްގޮސް މަލްހާގެ މަޑުފިޔާތޮށިކުލައިގެ ތުންފަތުގައި ބޮސްދިނީ ލޯތްބާއި އޯގާތެރިކަމާއެކީއެވެ.\nSalaam all.. Here is the 8th part.. Hope u all like this part too.. N let me knw if there isamistake.. Enjoy reading.. Nxt part in sha allah tmrw.. Kyp waiting.. N happy women’s day for all the women out there.. Hehe.. Hvav nice n lovely day.. Ly all my dear readers.. ?❤\nSUUUCHHH LOOVE ?\nHehe ya dhw.. ?\nv reethi me 1st dho\nV reeti mih partvaxx.\nAwesome ???… It’s wonderful ❤❤❤… Maasha Allah v v v reethi ???… V v inthizaaru kurevey story eh mee ???… Mihaaru up veythr belunu adhadhehvx neynge ???… Knme partehvx v v reethi n v kiyaalaahithun hama kiyaalany ???… Keep up the good work Nau ???… N happy women’s day for you ???… Eagerly waiting for the next part ???… Lots of love and take care ❤❤❤??????????????????\nAwwnn thanks alot dear.. Lots of love n tvgc.. ❤\nWow .. v reethi mi part vx. Maa kuru hen hyvanee.. hehe ..ok ehkam vx ..waiting for next part.. keep it up Nau.. v salhi hama Nau ge stories ??\nThanks alot my dear.. ❤\nV v reethi mi story happy womens day nau aw\nThanks dear.. ?\nV.loabi story.plz give yaanik to mal..???\nHehe lets see dhw.. Thanks dear❤\nWow, varah reethi?\nWow haadha rom ey .??\nHaha.. Thanks dear?\nAwwwwwn…??? Alhe Yaanik ah Mal libeyne nama..? Mi Livya ah kihineh vegen thaeulheny???? Mi bai ves vvvv reethi..❤\nGood luck..❤ Love you..❤\nHehe dhw.. Lets see.. Livya dhw.. Lets see wats hppning to her.. Thanks dear. Love u too?❤\nReethi ?? waiting for next part ?? ??\nWoooow varah furihama keep it up\nI’m vvvvvvv vvvvvvv upset…..thankolheh dhigu kurinama…… But I appreciate ur work……?????\nAlhey kurutha? Abadhuvx liyaa varu. Ekm dhn in part lng kohlaanan ingey in sha allah.. Btw thanks dear❤\nHaadha rythi hisaabakunney thi ninmaaly nau… Avahah anehbai up kohdhehchey\nHehe ya dhw.. Ya in sha allah.. Thanks dear\nV salhiey mi part vs bt maakury.Thanks Nau\nHehe ok in sha allah dhn in bai lng kuraanan.. Thanks dear.. N wlcm?\nEenaal ah mini heart attack eh dhw jehuny ? ahahah… Nice… Livyaa vx dhw…? Malhaa keehkuran tha office ah dhaan v dhuvas furefa indha? ? I hope malhaa n baby is gonna be ok ❤ reethi vrh..??? good luck dear ??\nAan dhw.. Lets see dhn. Thanks my dear.. ❤?\nvarah reethi avahah aneh part up kohdheeba.\nV reethi….miadhu haadha lahey up vaalen….\nThanks dear. In sha allah tnyt.. ❤\nHey all.. M v bxy tday.. Ehnve up koh nulevigen miulheny.. Bt in sha allah tnyt up kohlaanan.. If i get free in sha allah eyge kurinvx up kuraanan.. Kyp waiting.. ?\nWow!! V reethi mi part ves… When next part can’t wait…malge hux accident koffa maralafa yaanik aai gulheyne goi hadhalaba…mi ziff ge enme furathama comment…I loved this story…\nsooo sweet of u nau……… i was sad dhw mal ah ehnvma so i got little urghh….. anyWAYS VARAH CUTE STORY EH N WC\nހަޤީޤީ ހިތާމަ November 11, 2016\nދިމްޔާ (15 ވަނަ ބައި)


Latheef Massakkai Kurehvvumah Haassa Ofeeheh Hama Jahssaidheefi - Vaguthu\nލަތީފް މަސައްކަތް ކުރެއްވުމަށް ހާއްސަ އޮފީހެއް ހަމަޖައްސައިދީފި\nއިންތިހާބީ ރައީސް އިބްރާހިމް މުހައްމަދު ސޯލިހު (އިބޫ)ގެ ފަރާތުން ޑިރެކްޓާ ޖެނެރަލް އޮފް ޓްރާންސިޝަން (ޑީޖީޓީ)ގެ މަގާމަށް އައްޔަން ކުރައްވާފައިވާ އަހުމަދު ލަތީފް (ސީވީޑް ލަތީފް) މަސައްކަތް ކުރެއްވުމަށް ސަރުކާރުން ހާއްސަ އޮފީހެއް ހަމަޖައްސައިދީފިއެވެ.\nއިންތިހާބީ ރައީސްގެ ތަރުޖަމާނު މާރިޔާ އަހުމަދު ދީދީ މިއަދު ވިދާޅުވީ ލަތީފް މަަސައްކަތް ކުރެއްވުމަށް ސްޓެލްކޯ އިމާރާތުގެ ތެރެއިން ސަރުކާރުން އޮފީހެއް ހަމަޖައްސައިދީފައިވާ ކަމަށާއި އެ އޮފީހަށް މުވައްޒަފުން ހަމަޖައްސައިދޭނެ ކަމަށްވެސް ސަރުކާރުން ބުނެފައިވާ ކަމަށެވެ.\nވެރިކަން ބަދަލުކުރުމުގެ މަރުހަލާގެ ކަންކަން ހިނގަމުން އަންނަނީ ވަރަށް އަމާންކަމާ އެކުގައި ކަމަށާއި ސަރުކާރުގެ މުއައްސަސާތަކުން އެއްބާރުލުން ލިބެމުން އަންނަ ކަމަށްވެސް މާރިޔާ ވިދާޅުވިއެވެ.\nއޮކްޓޯބަރ 3, 2018 19:05\nލަހެއް ފަހެއްނުވެ މާރިޔާ ގެ އާއިލާ މީހުންނަށް މިއޮށް ވަޒީފާ އޮހެން ފެއްޓީ.ސާބަހޭ.\nގާނޫނީ ގޮތުން އަދި ތިއިން އެއްވެސް ކަމެއް ނުކުރެވޭނެ ހުވާކުރަންދެން މަޑު ކުރަންޖެހެޔނެ ހައްތާވެސް ބާޣީން އަދި ވެރިމީހާ ގެ މަގާމް ގާނޫނީ ގޮތުން ހުހެއްނުވޭ ލާރި ކެވުނު ވަރު އެބަިނގެއެއް ނުން


ބޭރަށް ފުރާ ދަތުރުވެރިންގެ އަތުން ނަގާ ފީތައް ބޮޑުކުރަން އިސްލާހުކުރި ބިލު ތަސްދީގު ކުރައްވައިފި | Sandhaanu\nބޭރަށް ފުރާ ދަތުރުވެރިންގެ އަތުން ނަގާ ފީތައް ބޮޑުކުރަން އިސްލާހުކުރި ބިލު ތަސްދީގު ކުރައްވައިފި\nދިވެހިރާއްޖޭގެ އެއަރޕޯޓަކުން ދިވެހިރާއްޖޭން ބޭރަށް ފުރާ ފަސިންޖަރުންގެ އަތުން ޓެކްސްއާއި ފީ ނެގުމާބެހޭ ގާނޫނަށް އިސްލާހު ގެނައުމުގެ ބިލު ރައީސުލްޖުމްހޫރިއްޔާ އިބްރާހީމް މުހއްމަދު ސާލިހު މިއަދު ތަސްދީގު ކުރައްވައިފިއެވެ.\nމި ބިލަކީ މި މަހުގެ ފަސްވަނ ދުވަހު ބޭއްވި ރައްޔިތުންގެ މަޖިލީހުގެ މި އަހަރުގެ ދެވަނަ ދައުރުގެ 18 ވަނަ ޖަލްސާގައި ފާސްކުރި ބިލެކެވެ.\nމި ބިލާއެކު ގެނެވުނު އިޞސްލާހުތަކުގެ ތެރޭގައި ރާއްޖޭގެ އެއަރޕޯޓަކުން ރާއްޖޭން ބޭރަށް ފުރާ ފަސިންޖަރުންގެ އަތުން، ކަނޑައެޅިފައިވާ ގޮތުގެ މަތިން، ޑިޕާޗަރ ޓެކްސްގެ ނަމުގައި ޓެކްސްއެއް ނެގުމަށް ވަނީ ހަމަޖެހިފައެވެ.\nމި ޓެކްސް ނަގާނީ އަންއަހަރުގެ ޖެނުއަރީ އެކަކުން ފެށިގެންނެވެ. މި ގާނޫނުގައި ބުނާ އެއަރޕޯޓް ސަރވިސް ޗާޖް ނެގުމަށް ހަމަޖެހިފައި ވަނީ މިއަހަރުގެ ޑިސެމްބަރުގެ ނިޔަލަށެވެ.\nމީގެ އިތުރުން ވެސް، ވެލާނާ އިންޓަރނޭޝަނަލް އެއަރޕޯޓުން ރާއްޖޭން ބޭރަށް ފުރާ ކޮންމެ ފަސިންޖަރެއްގެ އަތުން، އެއަރޕޯޓް ސަރވިސް ޗާޖާއި، ޑިޕާޗަރ ޓެކްސްގެ އިތުރުން، ކަނޑައެޅިފައިވާ ގޮތުގެ މަތިން، އެއަރޕޯޓް ޑިވެލޮޕްމަންޓް ފީގެ ނަމުގައި ފީއެއް ވަނީ ނެގުމަށް ނިންމާފައެވެ.\nޑިޕްލޮމެޓިކް އިމިއުނިޓީ ލިބިފައިވާ ފަރާތްތަކާއި، ޓްރާންސިޓް ފަސިންޖަރުންނާއި، އުމުރުން ދ އަހަރު ފުރިހަމަނުވާ ކުޑަކުދިން، ޑިޕާޗަރ ޓެކްސް ނެގުމުން އިސްތިސްނާވާނެއެވެ.\nއެއަރޕޯޓް ސަރވިސް ޗާޖް، އެއަރޕޯޓް ޑިވެލޮޕްމަންޓް ފީ އަދި ޑިޕާޗަރ ޓެކްސް ދައުލަތައް ދެއްކުމަކީ އެ އެއަރލައިނެއްގެ ޒިންމާއެއްކަމުގައި މި ބިލުގައި ބަޔާންކޮށްފައިވެއެވެ. އަދި، ދައުލަތަށް ހަމައަށް އެ ފައިސާ ދެއްކުމަކީ އެ ބޯޓެއް ފުރި އެއަރޕޯޓް ހިންގާ ފަރާތުގެ ޒިންމާއެއްކަމުގައި މި ބިލުން ވަނީ ކަނޑައަޅާފައެވެ.\nމީގެ އިތުރުން ވެސް މި ބިލަށް ގެނެވުނު އިޞްލާޙުތަކުގެ ތެރޭގައި ކޮންމެ މީލާދީ މަހަކު، ދިވެހިރާއްޖޭގެ އެއަރޕޯޓަކުން އެ މަހެއްގެ ތެރޭގައި ދިވެހިރާއްޖޭން ބޭރަށް ފުރި ފަސިންޖަރުންނާބެހޭ މައލޫމާތާއި، އެ ފަރާތްތަކުގެ އަތުން އެއަރޕޯޓް ސަރވިސް ޗާޖް ނުވަތަ ޑިޕާޗަރ ޓެކްސްގެ ގޮތުގައި ނަގަންޖެހޭ ޢަދަދާއި އެއަރޕޯޓް ޑިވެލޮޕްމަންޓް ފީގެ ގޮތުގައި ނަގަންޖެހޭ އަދަދު އަންގައިދޭ ބަޔާނެއް، މީރާއިން ކަނޑައަޅާ ނަމޫނާއަކާ އެއްގޮތަށް ތައްޔާރުކުރުމަށްފަހު، ޖެހިގެން އަންނަ މަހުގެ 28 ވަނަ ދުވަހުގެ ނިޔަލަށް މީރާއަށް ހުށަހަޅަންވާނެއެވެ. އަދި، އެއަރޕޯޓް ސަރވިސް ޗާޖާއި ޑިޕާޗަރ ޓެކްސްއާއި އެއަރޕޯޓް ޑިވެލޮޕްމަންޓް ފީ، މީރާއަށް ދައްކަންވާނީ އެމެރިކާ ޑޮލަރުންނެވެ.


3 rashehgai kuni andhaane incinerator bahattan bayakaa havaalu kohfi - vNews.mv\nތިން ރަށެއްގައި ކުނި އަންދާނެ އިންސިނެރޭޓަރު ބަހައްޓަން ބަޔަކާ ހަވާލުކޮށްފި\n18 September 2019, 10:21\nތިން ރަށެއްގައި ކުނި އަންދާނެ އިންސިނެރޭޓަރު ބެހެއްޓުމުގެ މަސައްކަތް ދެ ކުންފުންޏަކާ ހަވާލުކޮށްފި އެވެ.\nއެންވަޔަރަންމަންޓް މިނިސްޓްރީން މިމަސައްކަތް ކުރުމަށް ނިންމާފައިވަނީ ހދ. ކުޅުދުއްފުއްޓާއި ކ. މާފުށީގެ އިތުރުން ފުވައްމުލަކުގަ އެވެ.\nއެންވަޔަރަންމަންޓް މިނިސްޓްރީގައި ބޭއްވި ރަސްމިއްޔާތެއްގައި ކުޅުދުއްފުއްޓާއި ފުވައްމުލަކުގައި އިންސިނެރޭޓަރު ބެހެއްޓުމަށް ހަވާލުކޮށްފައިވަނީ މެކްސްޓާ މޯލްޑިވްސް އަށެވެ. މާފުށީގައި އިންސިނެރޭޓަރު ބެހެއްޓުމުގެ މަސައްކަތް ހަވާލުކޮށްފައިވަނީ ކޮރަލް ލައިފް މޯލްޑިވްސް އަށެވެ.\nމިމަޝްރޫއުގެ އެއްބަސްވުމުގައި އެންވަޔަރަންމަންޓް މިނިސްޓްރީގެ ފަރާތުން ސޮއި ކުރެއްވީ ޑރ. ހުސައިން ރަޝީދު ހަސަނެވެ. މެކްސްޓާ މޯލްޑިވްސްގެ ފަރާތުން އެތަނުގެ މެނޭޖިން ޑައިރެކްޓަރު މުހައްމަދު އިބްރާހިމް ސޮއި ކުރެއްވިއިރު ކޮރަލް ލައިފްގެ ފަރާތުން އެއްބަސްވުމުގައި ސޮއިކުރެއްވީ އެތަނުގެ މެނޭޖިން ޑައިރެކްޓަރު އުމަރު އަމީރެވެ.\nމިމަޝްރޫއުގެ ދަށުން ކޮންމެ ރަށެއްގައި ދުވާލަކު ހަތަރު ޓަނުގެ ކުނި އެންދޭނެ އިންސިނެރޭޓަރުތަކެއް ބަހައްޓަން ޖެހެ އެވެ. ކުޅުދުއްފުއްޓާއި ފުވައްމުލަކުގައި މިމަސައްކަތް ހަތަރު މަސް ދުވަހުގެ ތެރޭގައި ނިންމަންޖެހޭއިރު މާފުށީގައި އިންސިނެރޭޓަރު ބަހައްޓަން ދީފައިވަނީ ދޮޅު މަސް ދުވެހެވެ.


Beyruge diplomatunge security ithurah varugadha kuranjehey: DRP - vNews.mv\nބޭރުގެ ޑިޕްލޮމޭޓުންގެ ސެކިއުރިޓީ އިތުރަށް ވަރުގަދަ ކުރަން ޖެހޭ: ޑީއާރްޕީ\nޒިދާން މުޙައްމަދު 22 June 2022, 17:25\nބޭރުގެ ޑިޕްލޮމޭޓުންގެ ސެކިއުރިޓީ އިތުރަށް ވަރުގަދަ ކުރަން ޖެހޭ ކަމަށް ދިވެހި ރައްޔިތުންގެ ޕާޓީ (ޑީއާރްޕީ)އިން ބުނެފިއެވެ.\nއެ ޕާޓީން މިހެން ބުނީ، ބަނަލްއަގުވާމީ ޔޯގާ ދުވަސް ފާަގަކުރުމަށް ގަލޮޅު ދަނޑުގައި ހަރަކާތެއް ކުރިއަށް ގެންދަނިކޮށް ހިނގާ ދިޔަ ހަމަނުޖެހުން ކުށްވެރިކޮށް ނެރުނު ބަޔާނެއްގައެވެ.\nރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ލީޑްކުރައްވާ ޑީއާރްޕީން މިއަދު ނެރުނު ބަޔާނެއްގައި ބުނެފައިވަނީ ދުނިޔޭގެ ޔޯގާ ދުވަސް ފާހަގަ ކުރުމަށް ކުރިޔަށް ގެންދިޔަ ހަރަކާތްތަކުގެ ތެރެއިން ގަލޮޅު ދަނޑުގައި ހިނގި ހަރުކަށި ފިކުރުގެ ހަމަނުޖެހުމާއި ގުޅިގެން އިންތިހާއަށް ކަންބޮޑުވާ ކަމަށެވެ. އަދި ރާއްޖޭގައި ތިބޭ ބޭރުގެ ޑިޕްލޮމޭޓުންގެ ސެކިއުރިޓީ އިތުރަށް ވަރުގަދަ ކުރަން ޖެހޭ ކަމަށާއި އެ ދުވަހު ހިނގާ ދިޔަ ކަންކަމަށް ދިވެހި ސަރުކާރުންނާއި ކަމާއި ބެހޭ އިދާރާތަކުން މައާފަށް އެދެން ޖެހޭނެ ކަމަށެވެ.\nއެ ބަޔާނުގައި ބުނީ، ރާއްޖެއަކީ އަބަދުވެސް އަމާން މުޖުތަމައެއް ކަމަށާއި މިތަނުގައި ހަރުކަށި ފިކުރަށް ފުރުސަތު ނޯންނާނެ ކަމަށެވެ.\nމީގެ އިތުރުން ގުޅުންތައް ހަރުދަނާކޮށް ހަރުކަށި ފިކުރާއި ދެކޮޅަށް ކުރަމުންދާ މަސައްކަތް އިތުރަށް ހަރުދަނާ ކުރުމަށް ބޭރުގެ ފަރާތްތަކަށާއި ސަރުކާރަށް އެ ޕާޓީން ވަނީ ގޮވާލާފައެވެ.\nޔޫތު މިނިސްޓްރީން އިންޑިއާ ހައި ކޮމިޝަނާއި އިންޑިއަން ކަލްޗަރަލް ސެންޓަރު ގުޅިގެން ބައިނަލްއަގުވާމީ ޔޯގާ ދުވަސް ފާހަގަ ކުރުމަށް ގައުމީ ފުޓްބޯޅަ ދަނޑު (ގަލޮޅު ދަނޑު)ގައި ޔޯގާ ހަރަކާތެއް ކުރިއަށް ގެންދަނިކޮށް އެކަމަމާ ދެކޮޅު ހަދައި ގިނަ އަދަދެއްގެ ބަޔަކު ވަނީ ދަނޑަށް ވަދެ މި ހަރަކާތް ހުއްޓުވާފައެވެ. އަދި މިކަން ކުރުމުގެ ތެރެއިން އެތަނުގައި ހުރި ބައެއް ތަކެއްޗަށް ގެއްލުންދީ، ހަރަކާތުގައި ބައިވެރިވި ބައެއް މީހުންނަށް ހަމަލާދީފައިވާ ކަމަށް ފުލުހުން ބުނެފައިވެއެވެ.\nމި ހަމަނުޖެހުންތަކާއި ގުޅިގެން ފުލުހުން ވަނީ އިހުތިޖާޖުގެ ތެރެއިން6މީހަކު ހައްޔަރުކޮށްފައެވެ.\nމި މީހުންގެ ވަރަވު ހާމަކޮށް ފުލުހުން ނެރުނު ބަޔާނެއްގައި ބުނެފައިވަނީ، ގަލޮޅު ދަނޑުގައި ކުރިއަށް ގެންދިޔަ ހަރަކާތަށް ހުރަސްއަޅައި، އެ ހަރަކާތުގައި ބައިވެރިވި ބޭރު ގައުމުތަކުގެ ސަފީރުންނާއި ޑިޕްލޮމެޓުން އަދި އާންމުންނާ ދެކޮޅަށް، ބިރުވެރިކަން އުފެދޭ ގޮތަށް އެތަނަށް ބަޔަކު ވަދެގަނެ ބައެއް މީހުންނަށް ހަމަލާދީ، ތަކެއްޗަށް ގެއްލުން ދީފައިވާ މައްސަލައާ ގުޅިގެން އިއްޔެ ހައްޔަރުކުރި ހަ މީހުންގެ ބަންދާމެދު ގޮތެއް ނިންމުމަށް ކޯޓަށް ހާޒިރު ކުރުމުން އެ މީހުންގެ ތެރެއިން ހަތަރު މީހެއްގެ ބަންދަށް 60 ދުވަސް އަދި ދެ މީހެއްގެ ބަންދަށް ފަސް ދުވަސް ދީފައިވާ ކަމަށެވެ.\nމި މައްސަލަ ސީރިއަސް މައްސަލައެއްގެ ގޮތުގައި ދިވެހި ފުލުހުންގެ ހިދުމަތުގެ ސީރިއަސް އެންޑް އޯގަނައިޒްޑް ކްރައިމް ޑިޕާޓްމަންޓުން ދަނީ ތަހުގީގު ކުރަމުން ކަމަށް ފުލުހުންގެ ބަޔާނުގައި ބުނެފައިވެއެވެ.\nއަބުދުﷲ ޖާބިރު ޑީއާރުޕީ ރާއްޖެ ސިޔާސީ


Diabetes | Mihaaru\nއަނެއްކާވެސް ކޮފީގެ ރަނގަޅު ވާހަކައެއް\nކޮފީ ބޯ މީހުންނަށް އަނެއްކާވެސް އުފާވެރި ޚަބަރެކެވެ. އާ ދިރާސާއެއްގައި ބުނާ ގޮތުން ހަށިހަނޑުގައި ހުންނަ ފެޓްތަކާ ދެކޮޅަށް މަސައްކަތް ކުރާ "ބްރައުން ފެޓް" ގެ މަސައްކަތްތައް ކޮފީގެ ސަބަބުން އިތުރަށް ވަރުގަދަކޮށްދެ އެވެ.\nފޭސްބުކް ޕޯސްޓަކުން ސިއްހަތު އަންދާޒާކުރެވިދާނެ؟\nސޯޝަލް މީޑިއާ ޕްލެޓްފޯމްތަކުގެ ތެރެއިން، ހާއްސަކޮށް ފޭސްބުކްގައި މީހުން އާންމުކުރާ ޕޯސްޓްތަކުން ވެސް އެ މީހެއްގެ ސިއްހީ ހާލަތު އަންދާޒާ ކުރެވިދާނެ ކަމަށް އާ ދިރާސާއެއްގައި ބުނެފި އެވެ.\nMay 18, 2019 45\nނިހާޝާ ސައީދު އޭނާގެ ދުވަސް ފަށަނީ އިނގިލި ކުރިއަށް ހަރާލާ ކައްޓަމުން ލޭ އޮހޮރުވާލައި، އެއިން ހަދާ ޓެސްޓުންނެވެ. ހަށިގަނޑުގައި ހަކުރު ހުރި މިންވަރު ދެނެގަތުމަށް ކޮންމެ ދުވަހަކު ފަސް ފަހަރު އިނގިއްޔަށް އެ ކަށި ހަރަ އެވެ. އޭގެ އިތުރުން ހަކުރު ކޮންޓްރޯލް ކުރުމަށް ދުވާލަކު ހަތަރު އިންސިއުލިން އިންޖެކްޝަން ޖަހަ އެވެ.\nގިނަ ދުވަހަށް ގާތުން ދޭ ނަމަ ހަކުރު ބަލިން ސަލާމަތްކޮށްދޭ\nޑޮކްޓަރުން އަބަދު ވެސް ލަފާ ދެނީ އެންމެ މަދުވެގެން ވެސް ހަ މަސް ދުވަހަށް ދަރިފުޅަށް ގާތުން ދިނުމަށެވެ. ގާތުން ދިނުމަކީ މައިމީހާ އާއި ދަރިފުޅުގެ ސިއްހަތަށް ފައިދާ ހުރި އަދި ދެމައިންގެ ގުޅުން ވެސް ވަރުގަދަކޮށްދޭ ކަމެކެވެ.\nސްޓްރޯކްގެ ނުރައްކާ ކުޑަކުރަން ހެނދުނު ނާސްތާ މުހިންމު\nހެނދުނުގެ ނާސްތާ ނެގުމުގެ މުހިންމުކަމާ ބެހޭ ގޮތުން ކުރެވޭ ދިރާސާތައް ގިނަ އެވެ. އަނެއްކާ ވެސް އޭގެ ދިރާސާއެެކެވެ.\nހަކުރުބަލީގެ ގައުމީ ޕްރޮގްރާމް އިފްތިތާހުކޮށްފި\nހަކުރުބަލީގެ ގައުމީ ޕްރޮގްރާމް ކ. ތުލުސްދޫގައި މިއަދު އިފްތިތާހުކޮށްފި އެވެ.\nމައިގްރެއިން އިން އަންހެނުންނަށް ހަކުރުބަލި ދުރުކޮށްދޭ؟\nމައިގްރެއިންގެ ވޭން އުފުލަންޖެހޭ އަންހެނުންނަށް ޓައިޕް2ޑައިބެޓީސްގެ ނުރައްކާ ކުޑަވާ ކަމަށް ފްރާންސްގެ 74،000 އަންހެނަކު ބައިވެރިކޮށްގެން ކުރި ދިރާސާއަކުން ދައްކައިފި އެވެ.\nހަކުރު ހުންނަ ކާނާގެ ތެރެއިން ސޮޑާގެ ނުރައްކާ ބޮޑު\nސޮޑާގެ ބާވަތްތައް މާގިނައިން ބޭނުންކުރުމަކީ ސިއްހަތަށް ހުރި ބޮޑު ނުރައްކަލެއް ކަމަށާއި ހަކުރު ހުންނަ އެހެން ކާނާތަކަށް ވުރެ ވެސް ސޮޑާގެ ނުރައްކާ ބޮޑު ކަމަށް އާ ދިރާސާއަކުން ހާމަވެއްޖެ އެވެ.\nރޭގަަނޑު ޑިއުޓީކުރާ އަންހެނުންނަށް ހަކުރު ބަލީގެ ބިރު\nބައެެއް ދާއިރާތަކުގައި ވަޒީފާ އަދާކުރާ މީހުންނަކީ މަސައްކަތުގެ ގޮތުން ރޭގަނޑު ވެސް ޑިއުޓީ ނަގަން ޖެހޭ މީހުންނެވެ. އެގޮތުން ޝިފްޓް ޑިއުޓީ ޖެހުމަކީ ދިރިއުޅުމުގެ ވައްޓަފާޅި އަށް ނޭދެވޭ އަސަރުކޮށް ސިއްހީ ގޮތުން ތަފާތު މައްސަލަތައް ކުރިމަތި ކުރުވާ ކަމެކެވެ. ހާއްސަކޮށް އަންހެނުންނަށެވެ.\nޕްރިޔަންކާގެ ލޯބިވެރިޔާ ހަކުރު ބައްޔަށް ފަރުވާ ހޯދަނީ\nމީގެ 13 އަހަރު ކުރިން ހަކުރު ބަލީގެ ޝިކާރައަކަށްވެ، އެ ބައްޔަށް ފަރުވާ ހޯދަމުން އަންނަ ކަމަށް ބަތަލާ ޕްރިޔަންކާ ޗޯޕްޅާގެ ވާން އުޅޭ ފިރިމީހާ، އެމެރިކާގެ ލަވަކިޔުންތެރިޔާ ނިކް ޖޯނަސް ބުނެފި އެވެ.\nހަކުރު ބަލި ޖެހޭ ޒުވާނުންނާއި ކުޑަކުދިން ވެސް ގިނަ\nރާއްޖޭގައި ކުޑަކުދިންނާއި ޒުވާނުންގެ މެދުގައި ހަކުރު ބަލި ޖެހޭ މިންވަރު ގިނަކަމަށް ޑައެބީޓީސް ސޮސައިޓީ އޮފް މޯލްޑިވްސްގެ (ޑީއެސްއެމް)ގެ ސީއީއޯ އައިޝަތު ޝިރުހާނާ މިއަދު ވިދާޅުވެއްޖެ އެވެ.\nއޭޑީކޭއިން ހިލޭ ހެލްތު ސްކްރީން ކޮށްދެނީ\nމިއަދު ފާހަގަކުރަމުން އަންނަ މި އަހަރުގެ ހަކުރު ބަލީގެ ދުވަހާ ގުޅިގެން، އޭޑީކޭ ހޮސްޕިޓަލްގެ ފަރާތުން ހިލޭ ހެލްތު ސްކްރީން ކުރުމުގެ ޕްރޮގްރާމެއް މިއަދު ފަށައިފި އެވެ.\nNovember 14, 2018 6\nވަށައިގެން ހަކުރު: ކުދިންނަށް ބޮޑު ގެއްލުމެއް\nކާޑުގެ ބާވަތްތަކުގެ ތެރޭގައި ހަކުރު ހިމެނުން ހުއްޓާލާކަށް ނުވޭ ބާވަ އެވެ؟\nހާޓްއެޓޭކްގެ ނުރައްކާ އަންހެނުންނަށް ބޮޑު\nލޭގެ ޕްރެޝަމަރު މަތި މީހުންނާއި ހަކުރު ބަލި މީހުންގެ އިތުރުން ދުންފަތުގެ އިސްތިއުމާލުކުރާ އަންހެނުންނަށް ފިރިހެނުންނަށް ވުރެ ހާޓްއެޓޭކް ޖެހުމުގެ ފުރުސަތު ބޮޑު ކަމަށް ދިސާރާއަކުން ދައްކައިފި އެވެ.\nގޭގެ ފްރިޖްގައި އިންސިއުލިން ބެހެއްޓުން ރަނގަޅެއް ނޫން\nހަކުރު ބަލި ހުންނަ މީހުން ބޭނުންކުރަންޖެހޭ އިންސިއުލިން ގޭގެ ފްރިޖްގައި ބެހެއްޓުން ބުއްދިވެރި ނޫން ކަމަށް ދިރާސާއެއްގައި ބުނެފި އެވެ.\nހަކުރުބަލީގެ ނިޝާންތައް 20 އަހަރު ކުރިން ފެނޭ\nޓައިޕް2ޑައެބެޓީސް ހުރިކަން ކަށަވަރުވުމުގެ ވިއްސަކަށް އަހަރު ކުރިން ވެސް އެ ބަލީގެ ނިޝާންތައް ހަށިގަނޑުން ފެންނަން ފަށާ ކަމަށް ދިރާސާ ޓީމަކުން ބުނެފި އެވެ.\nޓައިޕް2ޑައެބެޓީސްގެ އަލާމާތްތައް\nޓައިޕް2ޑައެބެޓީސް އަކީ ހަށިގަނޑުގައި އެކަށީގެންވާ ވަރަށް އިންސިއުލިން އުފައްދައިނުދިނުމުން ލޭގައި ހަކުރުގެ މިންވަރު އެކަށީގެންވާ ވަރަށް ވުރެ މާބޮޑަށް އިތުރުވުމެވެ. މިހެން ވުމުން ހަށިގަނޑުގެ އެކި ގުނަވަންތަކަށް ގެއްލުންވެ ސިއްހީ ބޮޑެތި ނުރައްކާތަކަށް މީހާ ހުށަހެޅެ އެވެ.\nމާބަނޑު މީހުންނަށް ޕާސްތާ ރަނގަޅުތަ؟\nގިނައިން ގްލޫޓެން އެކުލެވޭ ކާނާގެ ބާވަތްތަކުގެ ތެެރޭގައި ހިމެނޭ ޕާސްތާ ފަދަ ތަކެތި މާބަނޑު ދުވަސްވަރު \_ ކާ ނަމަ ދަރިންނަށް ފުރާވަރުގައި ޓައިޕް 1 ޑައިބެޓީޒްގެ ބިރު އެބަ އޮތް ކަމަށް ދިރާސާއެއްގައި ބުނެފި އެވެ.\nހަކުރުގެ މީހުންނަށް އިންސިއުލިން ބޭސް ގުޅައެއް\nހަކުރު ބަކި ތަހައްމަލު ކުރާ މީހުންނަށް އޮތް އެންމެ ބޮޑު ވޭނަކީ އިންސިިއުލިން އިންޖެކްޝަން ޖަހަން ޖެހުމެވެ. މިއީ އިސްޖެކްޝަން ޖަހަން ބިރުގަންނަ މީހުންނަށް އޮތް އިތުރު ހިތްދަތި ކަމެކެވެ. އެކަމަކު މިހާރު އޮތީ އުފާވެރި ހަބަރަކެވެ.\nސެފްރޯން ތެލުގެ ފައިދާތައް ގިނަ\nކާ އެއްޗެހި ތައްޔާރުކުރަން ސެފްރޯން ބޭނުން ކުރުމަކީ ވަރަށް އާންމު ކަމެކެވެ. މިއީ ކިތަންމެ އަގު ބޮޑު އެއްޗަކަށް ވިޔަސް ކެއުންތަކާއި ތަފަތު ބުއިންތަކުގެ ރަހަ ވެސް މީރުކޮށްލަން ސެފްރޯނަކީ ދޫކޮށް ނުލެވޭނެ އެއްޗެކެވެ.


India ge eheegai Addu gai eco-tourism ge5thaneh tharaqqee kuranee | Mihaaru\nއިންޑިއާގެ އެހީގައި އައްޑޫގައި އީކޯޓޫރިޒަމްގެ ފަސް ތަނެއް ތަރައްގީކުރަނީ\nއިންޑިއާއިން ރާއްޖެއަށް އެހީތަކެއް ދިނުމުގެ އެއްބަސްވުމުގައި ސޮއިކުރަން މިދިޔަ މަހު ބޭއްވި ރަސްމިއްޔާތުގައި ފޮރިން މިނިސްޓަރު ޝާހިދު (ކ) އަދި އިންޑިއާއިން ރާއްޖެ ކަނޑައަޅާފައި ހުންނަވާ ސަފީރު ސަންޖޭ ސުދިރް ފޮޓޯއަކަށް ހުއްޓިވަޑައިގެން.-- ފޮޓޯ: ރައީސް އޮފީސް\n30 ޖެނުއަރީ 2020 - 18:27\nއައްޑޫ ސިޓީ ކައުންސިލުން ބުނީ، އެ ސިޓީގައި ޓޫރިޒަމް ފުޅާކުރުމަށް އިންޑިއާ އެކު ސޮއިކުރުމުގެ ރަސްމިއްޔާތު އޮންނާނީ ފޮރިން މިނިސްޓްރީގައި ކަމަށެވެ. އެ ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދުގެ އިތުރުން އައްޑޫގެ މޭޔަރު އަބްދުﷲ ސޯދިގު (ސޯބެ) ބައިވެރިވެވަޑައިގަންނަވާނެ އެވެ.\nއައްޑޫގައި ތަރައްގީ ކުރާ ފަސް ތަނުގެ ތެރޭން ކޮންމެ ތަނަކަށް ފަސް ލައްކަ ޑޮލަރު (7.7 މިލިއަން ރުފިޔާ) ހޭދަކުރާނެ އެވެ.\nޓޫރިޒަމް ފުޅާކުރުމުގެ އިތުރުން އައްޑޫގެ އުމްރާނީ ވަސީލަތްތަކާއި މަގުހެދުމާއި އަސާސީ ހިދުމަތްތައް ފުޅާކުރުމަށް ވެސް އިންޑިއާ އިން ވަނީ އެހީދޭން ނިންމައިފަ އެވެ. އެނގިފައިވާ ގޮތުގައި އެ މަސައްކަތްތައް ކުރަނީ އެ ގައުމުގެ ހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓް (އެޗްއައިސީޑީޕީ) ސްކީމުގެ ދަށުންނެވެ.\nއެ ސްކީމުގެ ދަށުން މަރަދޫ އާއި ހިތަދޫ އަދި ހުޅުމީދޫގައި މަސް ޕްލާންޓުތަކެއް ވެސް ގާއިމްކުރާނެ އެވެ.\nއައްޑޫގައި ޓޫރިޒަމް ފުޅާކުރުމަށް 96 ބިމެއް ބީލަމުގެ އުސޫލުން ދޫކުރަން ވެސް ސިޓީ ކައުންސިލުން ވަނީ ނިންމައިފަަ އެވެ. އެއީ އައްޑޫގައި ޓޫރިޒަމް އެނދުގެ އަދަދު 4،000 އަށް އިތުރު ކުރުމަށެވެ. މި ވަގުތު އައްޑޫގެ ޓޫރިޒަމް އެނދުގެ އަދަދަކީ 1،118 އެވެ.\nއައްޑޫ އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-އިންޑިއާ ސަންޖޭ ސުދިރް (އިންޑިއާގެ ސަފީރު)\nއިންޑިޔާއާއިއެކު ވަގުތުންވަގުތަށްކުރާންވީ އެންމެމުހިންމުކަމަކީ މަޝްހޫރު ބަޖޭޓްފްލައިޓް އިންޑިގޯއިން ޑެއްލީއާއި ގޭން އަދި ގަމާއި ސައުތުއެފުރިކާ ގޭން އޮސްޓްރޭލިއާ ގުޅާލުމަށް ޝެޑިއުލްދަތުރުތައް ކުރެވޭނެގޮތެއް ހޯދުން. # މިދެންނެވި ދަތުރުތަކަކީ ދުވަހަކު އައްޑޫގައި އެނދެއްނެތަސް ކުރެވޭނެ ދަތުރުތަކެއް. ސައުތު އެފްރިކާއިން އޮސްޓްރޭލިއާއަށް ކުރާންޖެހޭ 8 ގަނޑިއެއްހާއިރުގެ ދިގުދަތުރު ކުރުކުރުމަށާއި ޑެއްލީ އޮސްޓްރޭލިއާ ދަތުރު ކުރުކުރަން ގޭން މުހިންމުވާނެ.\nކައުންސިލް އިންތިހާބަށްޖަހާ ގުއިރޯނު\nކޮންމެހެން ސޯބެ ހޮވަން ދަންތުރަ ޖަހަން ނަހަދާ! ރައްޔިތުން މިފަހަރު މިތިބީ ހޭލާ!!\nމައްސަލައެއްނޫން. ޒަމާނުއްސުރެން އަހަރުމެނަށް އެހީތެރިކަން ފޯރުކޮށްދީފައިވަނީ ބޭރުގެ އެކުވެރި ދައުލަތްތަކުން. # މާޒީގައި ސިލޯނު ، ބަންގާޅާއި ސީނުކަރައާއި އެކު އަހަރުމެން ރަނގަޅު ގުޅުމެއްބޭއްވިން. އޭގެ ފަހުން އިޤިރޭސި ދައުލަތުގެ އެހީތެރިކަމާއިއެކު އަހަރުމެން ދުނިޔެއަށް ލޯހުޅުވާލަދީ ތައުލީމީ ޤާބިލް ބަޔަކަށް ހަދާލަދިން. # ދެންއޮތީ އިޤުތިސޯދީ ބާރެއްކަމުގައިވާ އިންޑިޔާގެފިޔައިގެދަށުގައިތިބެ މުސްތަޤުބަލަށް ފިޔަވަޅުއަޅާނެގޮތަކާއިމެދު ގޮތެއްކަޑައެޅުން.\nއަހަރުމެނަށް އިގޭ ކަލޭމެންގެ މިސްރާބު ތިހިރީ އިންޑިޔާގެ ފިޔަދަށުގައި ތިބެންކަން. ކަލޭމެންނަކީ އަބަދުވެސް ވަކިވެގަންނާން އުޅޭ ބައެއް. މިފަހަރު އެހީތެރިވަނީ އިންޑިޔާ.\nމިކަމުގަ ފޮރުވިފަ ވާނެ ނުބައެއް.\nއަނެއްކާވެސް ޖީއެމްއާރުފަދަ އިތުރު ވަކިތަކެއް ދިވެހިންގައިގަ އަޅުވަނީދޯ ؟ ހެޔޮނުވާނެ މިޤައުމު އަޅުވެތިނުކޮށްބަލަ...\nއައްޑޫ އެއްކޮ މިއޮތީ އިންޑިޔާއަށް، އައްޑޫ މީހުން ތިބޭ އަތް ޖަހަން. މޮޔައިން އުޅޭ އެކަމު މީބޮޑު ވަރެއްދޯ؟\nޗައިނާއިން ބިލިއަންޑޮލަރުގެ ބޮޑެތި އެހީދިނީ މުޅިންވެސް ކ.މާލޭ މީހުންގެ ކުލީވިޔަފާރި ކުރިއަރުވަން، އައްޑުއަށް ކިރިއާވެސް އެހީތެރިކަމެއްވިއްޔާ ވަނީ އިންޑިއާ ލަންކާއިން.\nކޮންމެތަނަކަށް ފަސް ލައްކަ ޑޮލަރ އޭ ކިޔާ ނިންމާލިއިރު ނޭނގޭ ދޯ ޢިންޑިއާއިން އައްޑޫ ގައި ވަކި ހިއްޕާލާ ވަރު..


ޝާމާ ޝުއައިބު 22 ގަޑިއިރު ކުރިން\nމޯލްޑިވްސް މީޑިއާ ކައުންސިލް (އެމްއެމްސީ) ގެ މެންބަރުން އެ ކައުންސިލުން މިއަދު ބޭއްވި ބައްދަލުވުން ބޮއިކޮޓް ކޮށްފިއެވެ. އެމްއެމްސީގެ މެންބަރު މުޙައްމަދު ޝަފާއު ޙަސަން 'ސަން' އަށް ވިދާޅުވީ ކައުންސިލްގެ...\nޖަމާލުއްދީން ސުކޫލަށް ވަދެ މާރާމާރީ ހިންގަން އުޅުމުން މީހަކު ހައްޔަރު ކޮށްފި\nއަހްމަދު އިޒްމީމް 1 ދުވަސް ކުރިން\nޖަމާލުއްދީން ސުކޫލަށް ވަދެ މާރާމާރީ ހިންގަން އުޅުނު ކަމުގެ ތުހުމަތުގައި މީހަކު ހައްޔަރުކޮށްފިއެވެ. ފުލުހުން ބުނީ ޖަމާލުއްދީން ސުކޫލަށް މީހަކު ވަދެ މާރާމާރީ ހިންގަން އުޅުނު ކަމަށް ރިޕޯޓުކޮށްފައިވަނީ މި...\nތިލަމާލެ ބްރިޖްގެ ރެޑީ މިކްސް ކޮންކްރީޓް އެސްޓީއޯ އިން ޓެސްޓް ކޮށްފި\nއިސާއު އަހުމަދު 22 މެއި 2022\nމާލެ، ވިލިމާލެ، ގުޅިފަޅު އަދި ތިލަފުށި ގުޅާލުމަށް އެޅުމަށް ހަމަޖެހިފައިވާ ތިލަމާލެ ބްރިޖު ހެދުމަށް ބޭނުންވާ ރެޑީ މިކްސް ކޮންކްރީޓް އެސްޓީއޯ އިން ރޭ ޓެސްޓް ކޮށްފި އެވެ.ތިލަމާލެ ބްރިޖް ގާއިމްކުރުމަށް ބޭ...\nމުހައްމަދު އިސްމާއީލް އަނެއްކާ ވެސް ހައްޔަރު ކޮށްފި\nފައުޒާ މުހައްމަދު 21 މެއި 2022\n"އިންޑިއާ އައުޓް" ކެމްޕެއިން ހިންގާ މައްސަލާގައި ރައްޔިތުންގެ މަޖިލީހުގެ ހޯރަފުށީގެ ދާއިރާގެ ކުރީގެ މެންބަރު މުހައްމަދު އިސްމާއީލް އަނެއްކާ ވެސް ހައްޔަރުކޮށްފިއެވެ. އޭނާ ހައްޔަރުކޮށްފައި ވަނީ ކޯޓް އަމ...\nދުންފަތުގެ ބާވަތެއް އިސްތިހާރު ކުރާތީ، މަޝްހޫރު4ތަރިއަކާ ދެކޮޅަށް ދައުވާ ކޮށްފި\nޝައިލީ 21 މެއި 2022\nއިންޑިއާގައި ދުފުމެއްގެ ގޮތުގައި އަދި އަނގަމީރުކޮށްލަން ކާ ދުންފަތް ހިމެނޭ ބާވަތެއް އިސްތިހާރު ކުރާތީ، އަމީތާބު ބައްޗަން އާއި، ޝާހްރުކް ހާން އާއި، ރަންވީރް ސިންގް އަދި އަޖޭ ދޭވްގަންއާ ދެކޮޅަށް ދައުވާ...\nމަދިރި އާލާވާ ތަންތަން ނައްތާލުމަށް "މަދިރި ހޯހޯ" ކެމްޕޭން އިފްތިތާހު ކޮށްފި\nއަބްދުﷲ ޔާމީން 21 މެއި 2022\nމަދިރި އާލާވާ ތަންތަން ނައްތާލުމަށް "މަދިރި ހޯހޯ"ގެ ނަމުގައި ކެމްޕޭނެއް އިފްތިތާހު ކޮށްފިއެވެ. އެޗް.ޕީ.އޭއިން އިސްނަގައިގެން ހުޅުމާލޭގައި މަދިރިއާލާވާ ތަންތަން ނައްތާލުމަށް ކުރިޔަށްގެންދާ ކެމްޕޭން "މ...\nސްރީލަންކާއަށް ދިމާވެފައިވާ އިގްތިސޯދީ ދަތިކަކުން އަރައިގަތުމަށް ބޭރުގެ އެހީ ހޯދުމާ ގުޅޭ ކަންކަން ވިލަރެސް ކުރަން ރައްޔިތުން މަޖިލީހުގެ ރައީސް މުހައްމަދު ނަޝީދު މިއަދު ހަމަޖައްސަވައިފި ކަމަށް ސްރީލަން...\nފައުޒާ މުހައްމަދު 19 މެއި 2022\nއިންޑިއާ ސަރުކާރާއި ރައްޔިތުންގެ ފަރާތުން ދިވެހިރާއްޖޭގެ ސަރުކާރާއި ރައްޔިތުންނަށް އެންޓި-ޓިއުބަކިއުލޮސިސް (ޓީބީ) ބޭސް ހަދިޔާ ކޮށްފިއެވެ. މި ހަދިޔާކުރި އެންޓި-ޓީބީ ބޭސް ބޭނުން ކުރާނީ 2025ގެ ނިޔަލަށް ރ...\nކައުންސިލްތަކަށް ގެސްޓު ހައުސްއާއި ފިހާރަ ހިންގޭ ގޮތަށް ގަވާއިދު އިސްލާހު ކޮށްފި!\nއ-ވޮއިސް 19 މެއި 2022\nކައުންސިލްތަކަށް އާމްދަނީ އިތުރުކުރުމަށް ކުންފުނި އުފައްދައިގެން ކުރެވޭ ވިޔަފާރިތަކުގެ ތެރެއަށް ގެސްޓު ހައުސް ވިޔަފާރިއާއި އަސާސީ މުދާ ވިއްކާ ފިހާރަތައް ހިމަނައި ގަވައިދު އިސްލާހުކޮށްފިއެވެ. އިކޮނޮމިކ...\nޚަދީޖާ އާދަމް 49 މިނެޓު ކުރިން\nއަބްދުލް ވާހިދު ޙަސަން 49 މިނެޓު ކުރިން


Ibu first hundred | ވިސްލް ބްލޮވިންގް ގާނޫނު ރައްޔިތުންގެ މަޖިލިހަށް ފޮނުވޭނެ : 60 ދުވަސް\nހެޔޮ ވެރިކަން ކޮރަޕްޝަން ހުއްޓުވުން\nވިސްލް ބްލޮވިންގް ގާނޫނު ރައްޔިތުންގެ މަޖިލިހަށް ފޮނުވޭނެ : 60 ދުވަސް\nކޮރަޕްޝަން ފަޅާ އަރުވާލާ މީހުންނަށް ހިމާޔަތް ދޭ ބިލު ކޮމިޓީއަށް ފޮނުވައިފި\nދަ ޕްރެސް December 17, 2018\nކޮރަޕްޝަނާއި ހިޔާނާތުގެ މައްސަލަތައް ފެންމަތި ކުރުވާ މީހުންނަށް ދައުލަތުން ހިމާޔަތް ދިނުމާ ބެހޭ ބިލު ރައްޔިތުންގެ މަޖިލީހުން ބަލައިގަނެ، މިނިވަން މުއައްސަސާތަކާ ބެހޭ ކޮމިޓީއަށް ފޮނުވަން މަޖިލީހުން ފާސްކޮށްފިއެވެ. ސަރުކާރުގެ ފަރާތުން ރައްޔިތުންގެ މަޖިލީހަށް ގަލޮޅު އުތުރު ދާއިރާގެ މެންބަރު އީވާ އަބްދުﷲ ހުށަހެޅުއްވި އެ ބިލު ބަލައިގަންނަން މަޖިލީހުން މިއަދު ފާސްކުރީ ވޯޓުގައި ބައިވެރިވެވަޑައިގެންނެވި 42 މެންބަރުންގެ އިއްތިފާގުންނެވެ\nއެ ބިލު ކޮމިޓީން ދިރާސާ ކުރުމަށް ފަހު، މަޖިލީހުގެ ތަޅުމަށް ހުށަހަޅާނެއެވެ. ބިލު ފާސްކުރަން ވޯޓަށް އަހާނީ އޭގެ ފަހުންނެވެ. ކޮރަޕްޝަން ފަޅާ އަރުވާލާ މީހުންނަށް (ވިސްލް ބްލޯ ކުރާ މީހުންނަށް) ހިމާޔަތް ދިނުމާ ބެހޭ ގާނޫނީ އޮނިގަނޑެއް ރާއްޖޭގައި މީހަރު ނެތެވެ. އެފަދަ ގާނޫނެއް ވުޖޫދަށް ގެނައުމަކީ ރައީސް އިބްރާހީމް މުހައްމަދު ސޯލިހުގެ ރިޔާސީ ވައުދުފުޅެކެވެ\nކޮރަޕްޝަން ފަޅާ އަރުވާލާ މީހުންނަށް ހިމާޔަތް ދިނުމުގެ ބިލު މަޖިލީހުން ބަލައިގަތްއިރު، ފަހުގެ ތާރީހެއްގައި ރާއްޖޭގައި ހިނގި އެންމެ ބޮޑު އެއް ހިޔާނާތުގެ މައްސަލަ، އެމްއެމްޕީއާރުސީ ހިޔާނާތާ ގުޅޭ މައުލޫމާތުތަކެއް އާންމު ކުރި މައްސަލައެއްގައި ބީއެމްއެލްގެ ކުރީގެ މުވައްޒަފެއް ކަމަށްވާ، ގާސިމް އަބްދުލްކަރީމްގެ މައްޗަށް ވަނީ ޖިނާއީ ދައުވާކޮށް، ކުށް ސާބިތުވެފައެވެ. ހުއްދަ ނޫން ގޮތެއްގައި މައުމޫލާތު އާންމު ކުރުމުގެ ދައުވާކޮށް، ގާސިމްގެ މައްޗަށް އެ ދައުވާ ސާބިތުވެ ޖަލު ހުކުމެއް އިއްވިއިރު، ގާސިމް މިހާރު ހުރީ އެ ހުކުމް ތަންފީޒުކޮށް ނިމި މިނިވަންވެފައެވެ. އޭނާއަށް ދައުވާކޮށް، ޖަލަށްލި މައްސަލައިގައި ގިނަ ބައެއްގެ ފާޑުކިޔުން ސަރުކާރަށް އަމާޒުވިއެވެ


Lukaku vidhaali match gai Chelsea in Villa balikoffi - One Online\nލުކާކޫ ވިދާލި މެޗުގައި ޗެލްސީން ވިލާ ބަލިކޮށްފި\nއިނގިރޭސި ޕްރިމިއާ ލީގުގައި ރޭ ޗެލްސީން ކުޅުނު މެޗުގައި އެސްޓޮން ވިލާގެ މައްޗަށް ކުރި ހޯދައިފިއެވެ.\nރަށުން ބޭރުގައި ރޭ ކުޅުނު މެޗު ޗެލްސީން ކާމިޔާބުކުރީ ފަހަތުން އަރައި، 3-1 ގެ ނަތީޖާއަކުންނެވެ. "ބޮކްސިން ޑޭ"ގެ ފަހު މެޗެއްގެ ގޮތުގައި ރޭ ޗެލްސީން ކުޅުނު މެޗުން މޮޅުވެ، އެޓީމުން ވަނީ ލީގު ތާވަލުގެ ދެވަނައިގައި އޮތް ލިވަޕޫލާ ޕޮއިންޓުގެ ގޮތުން ހަމަކޮށްފައެވެ. ޗެލްސީން 19 މެޗުން ހޯދި 41 ޕޮއިންޓާއެކު ލިވަޕޫލާ ހަމަކުރި އިރު، ލިވަޕޫލަށް 41 ޕޮއިންޓް ލިބިފައި ވަނީ 18 މެޗުންނެވެ. މި ހަފުތާގައި ލިވަޕޫލުން ލީޑްސްއާ ދެކޮޅަށް ކުޅެން އޮތް މެޗު، ކޮވިޑް 19ގެ ސަބަބުން ވަނީ ފަސްކޮށްފައެވެ.\nއެސްޓޮން ވިލާއިން މެޗަށް ނުކުތީ އެސިސްޓެންޓް ކޯޗުގެ އިރުޝާދުގެ ދަށުންނެވެ. ވިލާގެ ކޯޗު ސްޓީވަން ޖެރާޑް ކޮވިޑަށް ޕޮޒިޓިވް ވެ، މިވަގުތު ހުރީ އެކަހެރިވެގެންނެވެ. ޖެރާޑް އެނބުރި ބެންޗަށް އަންނާނީ މި ހަފުތާ ތެރޭގައި އޮންނަ މެޗަށް ފަހުގައެވެ.\nރޭ ކުޅުނު މެޗުގެ 28 ވަނަ މިނެޓުގައި ވިލާއިން ލީޑު ނެގީ ރީސް ޖޭމްސް އަތުން ބައިކޮޅަށް ވަން ގޯލަކާ އެކުގައެވެ. އަރިމަތިން މެޓް ޓާގެޓް ނެގި ހުރަސް ޗެލްސީ ގޯލަށް ވަނީ ރީސް ޖޭމްސްގެ ފައިގައި ޖެހި މިސްރާބު ބަދަލު ވެގެންނެވެ. އެ ގޯލަށް ހަ މިނެޓުވެސް ނުވަނީސް ޗެލްސީއަށް ވަނީ ޕެނަލްޓީއެއް ލިބިފައެވެ. ވިލާގެ އޭރިއާ ތެރެއިން ކޭޝް، ކަލުމް ހަޑްސަން އޮޑޯއީއަށް ކުރި ފައުލަކާ ގުޅިގެން ލިބުނު ޕެނަލްޓީ ކާމިޔާބު ކޮށްދިނީ ޖޯޖީނިއޯ އެވެ.\nދެވަނަ ހާފަށް ޗެލްސީން ވަނީ ބެލްޖިއަމްގެ ފޯވަޑް ލުކާކޫ ކުޅެން ނެރެފައެވެ. ރޭގެ މެޗަށް ލުކާކޫ ނުކުތީ ކޮވޑް 19ގެ ސަބަބުން މެޗުތަކެއް ގެއްލިފައި ހުންނަން ޖެހުމަށް ފަހުއެވެ. އަދި އޭގެ ކުރިން އަނިޔާގެ ސަބަބުންވެސް ލުކާކޫއަށް މެޗުތަކެއް ގެއްލިފައިވެއެވެ. ދެވަނަ ހާފުގައި ޗެލްސީއަށް ލީޑު ނަގައިިދިން ގޯލު ޖަހައި، ތިންވަނަ ގޯލަށް ފުރުސަތު ފަހި ކުރުމުގައި ލުކާކޫގެ ދައުރު ފެނުނީ ބޮޑުކޮށެވެ.\nތިންވަނަ ގޯލަކީ ލުކާކޫއަށް އޭރިއާ ތެރެއިން ވިލާގެ ޑިފެންޑަރު ކުރި ފައުލަކަށް ލިބުނު ޕެނަލްޓީގައި ޖޯޖީނިއޯ ޖެހި ގޯލެކެވެ. ޗެލްސީއަށް މިހާތަނަށް 12 ޕެނަލްޓީއެއް ލީގުގައި ލިބިފައިވާ އިރު، އޭގެ ތެރެއިން 10 ޕެނަލްޓީއެއް ކާމިޔާބުކޮށްދިނީ ޖޯޖީނިއޯއެވެ.


ޕްރިންޓަރ ގަންނަން ބޭނުންވެއްޖެ\nޕްރިންޓަރއެއް ގަންނަން ބޭނުންވެގެން ކުރެވުނު މިބިއުރޯގެ ނަންބަރު. (IUL)457-AIT/2019/37 (10 އޮކްޓޯބަރު 2019) އިޢުލާނާއި ގުޅިގެން އެކަށީގެންވާ ތަރުޙީބެއް ލިބިފައިނުވާތީވެ، އެއިއުލާން ބާތިލްކޮށް އަލުން ފުރުސަތު ހުޅުވާލަމެވެ.\nވީމާ، މިތަކެތި ވިއްކެވުމަށް އެދިލައްވާ ފަރާތްތަކުން 2019 ނޮވެމްބަރ 12 ވާ އަންގާރަ ދުވަހުގެ 11:00އަށް މި ބިއުރޯ ހިނގަމުންދާ އިމާރާތް، ދާރުލް އީމާން ބިލްޑިންގގެ 8 ވަނަ ފަންގިފިލާއަށް ވަޑައިގެން އަގު ހުށަހެޅުއްވުން އެދެމެވެ. މި ބީލަމުގައި ބައިވެރިވެވޭނީ މިފަދަ ތަކެތި ވިއްކާ، ސަރވިސް ކޮށްދޭ ފަރާތްތަކަށް އެކަންޏެވެ. އަދި ގަޑިއަށް ހާޒިރުނުވާ ފަރާތްތަކުން ހުށަހަޅާ ބީލަން ބަލައެއް ނުގަނެވޭނެއެވެ.\nމިބީލަމާއިބެހޭ މައުލޫމާތު ގެޒެޓްގައި އެއްކަރުދާސް ކުރެވިފައިވާނެއެވެ. އަދި މިމަޢުލޫމާތު މިބިއުރޯގެ ވެބްސައިޓް http://www.statisticsmaldives.gov.mv އިންވެސް ލިބެން ހުންނާނެވާހަކަ ދެންނެވީމެވެ.\nމިކަމާއި ބެހޭގޮތުން އިތުރު މަޢުލޫމާތު އޮޅުންފިލުއްވަން ބޭނުންފުޅުވެލައްވާނަމަ މި ބިއުރޯގެ ފޯން ނަންބަރު 3008414 ނުވަތަ 3008410 އަށް ގުޅުއްވުން އެދެމެވެ.


"Ehenas 2"Ge Teaser Dhahkaalaifi - Vaguthu\nދިވެހިންގެ މެދުގައި މަގުބޫލުކަން ހޯދި ރަވީ ފާރޫގްގެ ވެބް ސީރީޒް "އެހެނަސް" ގެ ދެ ވަނަ ބައިގެ ޓީޒާ ޓްރެއިލާ އާއި ޕޯސްޓަރު ދައްކާލައިފިއެވެ.\nމި ވެބް ސީރީޒްއަކީ ހަނގާކުރުމާއި ޖިންސީ ގޯނާ ލިބެމުންދާ ކުއްޖެއްގެ ވާހަކަތައް ކިޔާދޭ ސީރީޒްއެކެވެ. މި ސީރީޒްގެ ދެވަނަ ބައިން ފެނިގެންދާނީ ފުރަތަމަ ބައިން ވެސް ލީޑު ރޯލު ކުޅެފައިވާ މުހައްމަދު ވިޝާލް އެވެ. އެހެނަސް ފުރަތަމަ ބަޔަށް ވަނީ ގިނަ ބައެއްގެ ތަރުހީބު ލިބިގެން ގޮސްފައެވެ. ރާއްޖޭގައި ހަނގާކުރުމާއި ޖިންސީ ގޯނާ ކުރުމުގެ މައްސަލަތަކުގެ އަޑުތައް ވަނީ ގަދަވެފައެވެ. މިކަހަކަ ދަނޑިވަޅެއްގައި މިކަހަލަ ސީރީޒްއެއް ނެރުމަކީ ގިނަބަޔަކު ގަބޫލު ކުރާ ގޮތުގައި ވަރަށް ރަނގަޅު ކަމެކެވެ.\nEHENAS - SEASON2TEASER TRAILER\nBrightening up your 2020 with some good news! Ehenas S2 is right around the corner - help yourself toasneak peek!Baiskoafu\nPosted by Ehenas - Series on Friday, February 14, 2020\nމި ސީރީޒްއަކީ މަޝްހޫރު ލިޔުންތެރިޔާ އަހުމަދު އިގްބާލްގެ "އެހެނަސް ހަމަ ލޯބިވެޔޭ"ގެ މައްޗަށް ހަދާފައިވާ ސީރީޒްއެކެވެ. މި ސިރީޒް އިގްބާލްގެ ވާހަކައަށް ބިނާކޮށް ގެނެސްދީފައިވީ ނަމަވެސް، ސީރީޒްގައި އިތުރު ޓްވިސްޓްތައް ވެސް ވަނީ ދައްކައިފައެވެ. އެގޮތުން ވާހަކައިން ނުފެންނަ އާ ކެރެކްޓާއެއް ސީރީޒް އިން ފެނިގެންދިޔައެވެ.\nއެހެނަސްގެ ފުރަތަމަ ބައިގައި 10 އެޕިސޯޑު ވަނީ ގެނެސްދީފައެވެ. އަދި މި ސީޒަނުގައި 12 އެޕިސޯޑު ގެނެސް ދިނުމަށް ވަނީ ހަމަޖެހިފައެވެ. ލީޑު ބަތަލާ ނިޔާޒުގެ ރޯލުން ވިޝާލް ފެނިގެންދާއިރު ލީޑު ބަތަލާގެ ރޯލުން ޝަރާޝަމާނާ، މަސީހް، ޝާރިފް، ޝިލްނާ ނަދީހް، މަރިޔަމް ވަހީދާ، ޔާމިން އަދި އުސާމް ފެނިގެންދެއެވެ.\nއޭގެ އިތުރުން ދިވެހި ފިލްމީ ދާއިރާގައި ހަރަކާތްތެރިވާ މަޝްހޫރު ތަރިންގެ ތެރެއިން ޝީލާ ނަޖީބް، މުހައްމަދު މަނިކް އަދި އަހްމަދު ޔުނާން މި ސީރީޒްއިން ފެނިގެންދެއެވެ. އަދި ޝާއިރާގެ ރޯލުން ފެނިގެންދާނީ އައިޝަތު ރިޝްމީއެވެ.\nއެހެނަސްގެ ދެވަނަ ސީޒަން ރިލީޒްކުރާނެ ވަކި ތާރީހެއް އަދި އިޢުލާންކޮށްފައެއްނުވެއެވެ.


ބުދަދުވަހު ހަވީރުގެ މެޗުތަކުން ގަން ރީޖަނަލް ހޮސްޕިޓަލް އަދި އިސްކަންދަރު އެއަރބޭސް މޮޅުވެއްޖެ – MNUSU\nބުދަދުވަހު ހަވީރުގެ މެޗުތަކުން ގަން ރީޖަނަލް ހޮސްޕިޓަލް އަދި އިސްކަންދަރު އެއަރބޭސް މޮޅުވެއްޖެ\nއެމް.އެން.ޔޫ.އެސް.ޔޫ އަހުރަ ހޭންޑްބޯޅަ މުބާރާތް 2019 ގެ ފިރިހެން ޑިވިޝަނުގައި އޮކްޓޯބަރ 02ވީ ބުދަދުވަހު ކުޅެވުނު މެޗުތަކުން ގަން ރީޖަނަލް ހޮސްޕިޓަލް އަދި އިސްކަންދަރު އެއަރބޭސް މޮޅުވެއްޖެއެވެ.\nގަން ރީޖަނަލް ހޮސްޕިޓަލާއި ލާމު ގަމު ކައުންސިލް ބައްދަލުކުރި މެޗު ގަން ރީޖަނަލް ހޮސްޕިޓަލުން ކާމިޔާބުކުރީ5–2ންނެވެ. މި މެޗުގެ އެންމެ މޮޅު ކުޅުންތެރިޔަކަށް ހޮވިފައިވަނީ ގަން ރީޖަނަލް ހޮސްޕިޓަލްގެ ޖާރޒީ ނަންބަރ 19 އަހުމަދު ނާސިފެވެ.\nމި ޑިވިޝަންގެ އިސްކަންދަރު އެއަރބޭސް ޓީމުން އެ ޓީމު ކުޅުނު2ވަނަ މެޗު ކާމިޔާބުކުރީ ލާމު ބްލޫސްއާ ވާދަކޮށެވެ. މި މެޗުގެ ނަތީޖާ އަކީ 14 – 8 ކަމަށްވާއިރު އެންމެ މޮޅު ކުޅުންތެރިޔަކަށް ހޮވުނީ އިސްކަންދަރު އެއަރ ބޭސްގެ ޖާރޒީ ނަންބަރ 10 ޔޫސުފް ޢަބްދުﷲ އެވެ.\nމުބާރާތުގެ މެޗުތައް އިއްޔެ ހަވީރު އަދި ރޭގަނޑުވެސް ވަނީ ކުރިއަށްގޮސްފައެވެ.


Vaahaka: Faafa - vNews.mv\nއަޒްހާން އިބްރާހިމް 05 April 2020, 15:26\nއަހަންނަށް ހޭލެވުނީ ނަވާލް ދޮރު ހުޅުވާލި އަޑަށެވެ. މުޅި ދުވަހު ގޭތެރޭގެ މަސައްކަތުގައި މަސްޢޫލުވެ އުޅުމަށްފަހު ހަވީރު ޓީވީ ބަލަން ސޯފާގައި އޮށޯންނަނީ އަރާމު ކޮށްލާށެވެ. ގިނަ ދުވަސް ދުވަހު ޓީވީން އަންނަ އެއްޗެއްގެ ފެންނަނީ ކުޑަ ތަންކޮޅެކެވެ. ވެފައި ހުންނަ ވަރުބަލިކަމެއްގެ ބޮޑުކަމުން ނިދެނީއެވެ. މިއީ ސްކޫލު ބަންދު ދުވަސްވަރުކަމުން ކޮންމެ ދުވަހަކު މެންދުރު ކައިގެން ކުޑަމީހާ ދަނީ އަހަރެންގެ މަންމަ ގެއަށެވެ.\nނަވާލްވެސް އޮފީސް ނިންމާފައި ގެއަށް އަންނައިރު ހުންނަނީ ވަރުބަލި ވެފައެވެ. އެހެންވެ އަހަރެން ކިތަންމެ ވަރުބަލިވެފައި ހުއްޓަސް އެގަޑީގައި ބަލަނީ ނަވާލްގެ ކަންކަން ކުރެވޭތޯއެވެ. ނަވާލް ސޯފާގައި އިށީންނަމުން ބޮލުގައި އަތް އަޅާލިއެވެ. ހަރަކާތްތަކުން ނަވާލް މިއަދުވެސް އުޅެނީ ބޮލުގައި ރިއްސާތީކަން އަހަންނަށް އެނގިއްޖެއެވެ. އެހެންވެ ކިހިނެއްވީތޯ އަހަންނެއް ނާހަމެވެ. ބަދަލުގައި މިއަދުވެސް ބޮލުގައި ރިއްސަނީތޯ ސުވާލުކޮށްލީމެވެ. އާނ އެކޭ ބުނަމުން ނަވާލް ބޯ ޖަހާލިއެވެ. އަހަރެން ސޯފާއިން ތެދުވެގެން ބަދިގެ ފަރާތަށް ދިޔައީ ފެންތައްޓެއް ބަލައެވެ.\nނަވާލް ބޮލެއްގައި ރިއްސާތީ އުޅޭތާ ދުވަސްކޮޅެއް ވެއްޖެއެވެ. މިހާރަކަށް އައިސް އެއްވެސް އެއްޗެއް ނަވާލްއަކަށް ނުކެވެއެވެ. ކިތަންމެ މީރު އެއްޗެއް ހެދިޔަސް އުޅެނީ ރަހަ ނުބައިވެގެންނެވެ. ބައެއް ދުވަސްދުވަހު އެކި ވައްތަރުން ރިހަ ތައްޔާރު ކުރަމެވެ. ކޮންމެވެސް އެކައްޗެއް ކަމުދާނެކަމުގެ އުއްމީދުގައެވެ. އެހެންނަމަވެސް ކޮންމެ ދުވަހަކުވެސް މިމަސައްކަތް ވަނީ ބޭކާރެވެ. އަހަރެން އަތުން ކައްކާ އެއްޗެހި ނަވާލްއަށް މިހާރު މީރު ނޫނީއޭވެސް ބައެއް ފަހަރު ހިތަށް އަރައެވެ. އެހެންވެ ދެދުވަހަކު މަންމަ ކައްކާ އެއްޗެހިވެސް ގެއަށް ގެނެސްފީމެވެ. އެވެސް ނަވާލްއަކަށް ކަމުނުދިޔައެވެ.\nކައިވެންޏަށް މިހާރު ނުވަ އަހަރު ވީއެވެ. އަހަރުމެން ދެމީހުންގެ އަންހެން ކުއްޖަކު ހުރެއެވެ.7އަހަރު ފުރި 8 އަހަރަށްދާ ނާއިޝާދެކެ ނަވާލް އިންތިހާއަށް ލޯބިވެއެވެ. އެކަމަކު މިހާރު ނާއިއާއެކުވެސް ނަވާލް ވަގުތު ހޭދަކުރަނީ ވަރަށް މަދުންނެވެ. ނާއި ގޭގައި އުޅުނަސް ނަވާލް އުޅޭނީ އޭނާއާ ދުރުދުރުންނެވެ. ނާއި ވާހަކަދައްކަން ކިތަންމެ މަސައްކަތެއް ކުރިޔަސް ނަވާލް މާބޮޑު ސަމާލުކަމެއް ނުދޭނެއެވެ. އަހަންނާވެސް ނަވާލް ވާހަކަ ދައްކަނީ ވަރަށް މަދުންނެވެ.\nމަޑުމަޑުން ދޮރު ލައްޕާގައި އެއްވެސް އަޑެއް ނީވޭނެހެން ދޮރު ތަޅުލެވޭތޯ އަހަރެން މަސައްކަތް ކުރީމެވެ. ނަވާލްއާ ކުޑަ މީހާ އޮތީ ނިދާފައިކަމުން އުނދަގޫކުރަން އަހަރެން ބޭނުން ނުވީއެވެ. ގެއިން ނިކުމެގެން އަހަރެން ހިނގާފައި ދިޔައީ އަވަސް ފިޔަވަޅުތަކެއްގައެވެ. ގަޑިން 10 ޖެހީއެވެ. މިއީ އެހެން ނޫނިއްޔާ އަހަރެން ބޭރަށް ނިކުންނަ ގަޑިއެއް ނޫނެވެ. އެހެންވެ ހިނގަމުން ދިޔައިރު ހިތަށް ބިރުވެރިކަން ވެރިވަމުން ދިޔައެވެ. މަގުމަތީގެ އެކި ހިސާބުތަކުގައި މީހުން ހުއްޓިލައިގެން ވާހަކަ ދައްކަން ތިއްބެވެ. ހޭއަޑުވެސް އިވެއެވެ. މިރަށަކީ ދުއްވާ އެއްޗެހި މާގިނައިން ހުންނަ ރަށެއް ނޫންކަމުން ހިނގާ މަދު މީހަކު ފިޔަވައި މަގު ފެންނަނީ ހުސްކޮށެވެ.\nފަސްވަރަކަށް މިނެޓު ހިނގުމަށްފަހު އަހަރެން ދާން ބޭނުންވި މަންޒިލަށް އާދެވިއްޖެއެވެ. ޖަންބުގޭ ވަށާފާރު ފަސްދީ އަހަރެން ވަދެގެން ދިޔައީ ބޯ ގަސްތަކެއްގެ ތެރެއިންނެވެ. މިގޭ ބޭރުން އަބަދުވެސް އަހަރެން ހިނގަމެވެ. އެއިން ކޮންމެ ފަހަރަކުވެސް އަހަންނަށް އިހުސާސްކުރެވެނީ ބިރުވެރިކަމެވެ. ނާމާންކަމެވެ. މިގެއަށް އަހަރެން ވަންނަ މިއީ ފުރަތަމަ ފަހަރެވެ. އަހަރެންގެ ހިތް ތެޅޭއަޑު އަމިއްލަ ކަންފަތަށް އިވޭހާވެއެވެ. ހުރީ އެހާވެސް ބިރުގަނެފައެވެ. ބޯކޮށް ގަސް ހައްދާފައި އޮތް ގޯތި ތެރެއިން ގޭގެ ދޮރާ ހަމައަށް އާދެވިއްޖެއެވެ. ގެއަކީ މާ ތަނަވަސްކޮށް ޒަމާނީ ފެންވަރަށް ހަދާފައި ހުރި ގެއެއް ނޫނެވެ. އެހެންނަމަވެސް މިއީ ކުރީގެ ދުވަސްވީ ގެއެކޭވެސް ނުބުނެވޭނެއެވެ.\nދޮރުގައި ދެތިން ފަހަރު ޓަކި ޖެހީމެވެ. އިރުކޮޅެއް ފަހުން އެތެރެއިން ލަސް ފިޔަވަޅެއްގެ އަޑު އިވުނެވެ. އަހަރެންގެ ހިތް އެއަށްވުރެއް ބާރަށް ތެޅިގަތެވެ. ފިޔަވަޅު ފަހަތަށް އަޅަންވެސް ހިތަށް އެރިއެވެ. އެކަމަކު، ކަމުގެ މުހިންމުކަމުން ސިކުނޑި އެކަމާ ދެކޮޅު ހެދީއެވެ. ދޮރު ހުޅުވިއެވެ. އަހަރެން ސަލާން ގޮވާލީމެވެ. ކުރިމަތީގައި ހުރީ 70 އަހަރުން މައްޗަށް ގޮސްފައިވާ ޔޫސުއްބެއެވެ. ރުޅިއައިސްގެން ހުރެ އަހަންނާ ދިމާއަށް ބަލާލިއެވެ. އަދި މިގެއަށް ވަންނައިރު ސަލާން ގޮވަން ނުޖެހޭނެކަމަށް ބުންޏެވެ.\nއަހަންނަށް ހުރި ފިޔަވަޅުމަތީގައި ހުރެވުނީ ބުނާނެ އެއްޗެެއް ނޭނގިފައެވެ. ޔޫސުއްބެ ސަލާން ބަލައެއް ނުގަނެއެވެ. އަދި ގެއަށް ވަންނަށް އިޝާރާތުން ބުންޏެވެ. އެތެރެއަށް ވަދެގެން ދިޔައިރު ތަނުގައި ހިފާފައިހުރި ހުދު ކާފޫރު ވަސް އަހަންނަށް ދުވިއެވެ. ހުސްކޮށް އޮތް ބޮޑު ސިޓިން ރޫމުގެ އެއްފަރާތުގައި މޭޒަކާ ހަތަރު ގޮނޑި ބަހައްޓާފައި ހުއްޓެވެ. އެތަނުން އެއް ގޮނޑީގައި ޔޫސުއްބެ އިށީނެވެ. އޭނާއާ ކުރިމައްޗަށް ވާގޮތަށް ހުރި ގޮނޑީގައި އަހަރެންވެސް އިށީނީމެވެ.\nޔޫސުއްބެ ވާހަކަ ދައްކަން ފެށިއެވެ. ފުރަތަމަވެސް އަހަންނާ ކުރީ ސުވާލެކެވެ. "މިހާރު ހޮޑުލާތަ؟" ސުވާލަށް ދޭނެ ޖަވާބެއް އަހަންނަކަށް ނޭނގުނެވެ. ސުވާލު ކުރީ ކީއްވެކަމެއް އަހަންނަކަށް ނުވިސްނުނެވެ. ޖަވާބުގައި އަހަންނަށްވެސް ކުރެވުނީ ސުވާލެކެވެ. އެބުނި އެއްޗެއް އޮޅުންފިލުވައިދިނުމަށް އަހަރެން އެދުނީމެވެ. އެއްމިޔަކަނުން ހިނިތުންވެލަމުން ވެގެން އުޅޭގޮތް އެނގޭކަމަށާއި އެކަހަލަ ކަންކަން ސިއްރު ނުވާނެކަމަށް ޔޫސުއްބެ ބުންޏެވެ. އަހަރެންގެ ލޮލުން ކަރުނަ ހިލުނެވެ. ބޭއިޚްތިޔާރުގައި އަހަންނަށް ރޮވުނެވެ. ދިރިއުޅުމުގައި އަހަންނަށް ކުރެވުނު އެންމެ ބޮޑު ކުށެވެ. މިލަދާ ކޮންމެވެސް ދުވަހަކުން ކުރިމަތިލާންޖެހިދާނެކަމުގެ ބިރު އަބަދުވެސް ހިތުތެރޭގައި އޮވެއެވެ. ވޭތުވެދިޔަ9އަހަރު އެކަމާ ހިތް ބިރުނުގަންނަ ހަމަ އެންމެ ދުވަހެއްވެސް ނުދެއެވެ.\nއެގެއިން ނިކުމެގެން އަހަރެން ދިޔައީ މާޔޫސް ހިތަކާ އެކުގައެވެ. ދެލޯ ކަރުނައިން ތެތް ކޮށްގެންނެވެ. އެކަމަކު ދެން އިތުރަށް ކުރެވޭނެ ހަމަ އެއްވެސް ކަމެއް ނެތުމުން ހިތް މަރާލައިގެންނެވެ. ގެއަށް ދިޔަ މަގުމަތީގައި އެޅި ކޮންމެ ފިޔަވަޅެއް އަހަރެންގެ މިހިތާމައަށް ހެކިވާނެއެވެ. މުޅި ދުނިޔެއަށް އަހަރެން ގިނަވެއްޖެކަމުގެ އިހުސާސް ކުރެވުނެވެ. ނަވާލްއާ އަހަރެން ކުރިމަތިލާނީ ކިހިނެއްކަމެއްވެސް ނޭނގެއެވެ. ވީގޮތް މިކިޔާދެނީއެވެ.\nއެއީ މީގެ9އަހަރު ކުރިއެވެ. އަހަރެންގެ ޒުވާން ދުވަސްވަރު ހޭދަކުރީ އުފަލާ މަޖަލުގައެވެ. ފެނުނު ކޮންމެ ފިރިހެނަކާއެކު އެނދުމަތިން އަރާމު ހޯދަމުން ދިޔައީ އެއްވެސް ހިޔާލެއް ފިކުރެއް ނެތިއެވެ. އަހަންނާ ނަވާލް ދިމާވީ ރައްޓެއްސަކު ބޭއްވި ޕާޓީއެއްގެ ތެރެއިންނެވެ. ނަވާލް ފުރަތަމަ ފެނުމުންވެސް އަހަރެންގެ ހިތަށް ފިނިވިއެވެ. އެރޭ އަހަރެންގެ މަޅީގައި ނަވާލް ޖެއްސުމަށް ނިންމީމެވެ. ކަންވީވެސް އެހެންނެވެ. ނަވާލްގެ ފަރާތުން ހިތް ފުރެންދެން އަރާމު ލިބިގަތީމެވެ. އަހަރެން ހީކުރީ އެހެން ހުރިހާ ފިރިހެނުންނެކޭވެސް އެއްގޮތަށް މިއީވެސް ހަމަ އެއްރެއިން ފުދޭނެ މީހެއްކަމަށެވެ. ވީ އެހެންނެއް ނޫނެވެ. އަހަރެން ނަވާލްއަށް ބޭނުންވީ މުޅި އުމުރަށެވެ.\nނަވާލްއާ ގާތް ވެވޭތޯ އެތައް ގޮތަކުން އަހަރެން މަސައްކަތް ކުރީމެވެ. އެހެނަސް ނަވާލްގެ އަންހެނުން ދެކެ އޭނާ މާ ލޯބިވެއެވެ. އަހަންނާއެކު ހޭދަކުރި ރެއަކީ އޭނާއަށް ކުރެވުނު އެންމެ ބޮޑު ކުށްކަމުގައި އޭނާ ތަކުރާރުކޮށް ބުނަމުން ދިޔައެވެ. ނަވާލް މަތިން ހަނދާން ނައްތާލަން އަހަރެން ވަރަށް މަސައްކަތް ކުރީމެވެ. އެހެން ފިރިހެނުންގެ ފަރާތުން އުފާ ލިބިގަތުމަށް މަސައްކަތް ކުރީމެވެ. އެކަމަކު ކުރި ކޮންމެ މަސައްކަތެއް ވީ ބޭކާރެވެ. ދެމަސްދުވަސް ފަހުން އަހަރެން ނިންމީ ކޮންމެ ގޮތެއް ހަދާފައިވެސް ނަވާލް ކާމިޔާބު ކުރުމަށެވެ. އެހެނަސް އަހަރެން ކަހަލަ، އެކެއްގެ އެނދުމަތިން އަނެކެއްގެ އެނދުމަތިން ދުވާ މީހަކަށް ނަވާލް އެހާ ފަސޭހައިން ކާމިޔާބު ނުކުރެވޭނެކަންވެސް އެނގެއެވެ.\nއަހަރެން ނިންމީ އެއަށްވުރެ ފަސޭހައިން އެކަން ކުރާށެވެ. ރަށުގައި ހުރި އެންމެ މޮޅު ސިހުރު ހަދާ މީހާއާ އަހަރެން ބައްދަލު ކުރީމެވެ. އަދި އެކަން ކޮށްދިނުމަށް އެދުނީމެވެ. ނަވާލްގެ ކައިވެނި އަހަރެން ރޫޅާލީމެވެ. އެގޮތް މިގޮތުން ނަވާލް ކާމިޔާބުވެސް ކުރީމެވެ. އޭރުވެސް ސިހުރު ހަދައިދިން މީހާ އަހަރެން ކައިރީ ތަކުރާރުކޮށް އެއް ވާހަކައެއް ބުނަމުން ދިޔައެވެ. ނަވާލް އަހަންނާއެކު އުޅޭނީ އޭނާ އުޅެން ބޭނުންވެގެން ނޫންކަމުގައެވެ. ނަވާލްއަށް އަހަރެން ބޭނުންވާނީ ރޫހާނީ ބާރަކުން އެކަމަށް އެދުމުން ކަމަށެވެ. އަދި ކޮންމެވެސް ދުވަހަކުން އެކަން ބަދަލުވެދާނެކަމަށްވެސް ބުންޏެވެ. ނަވާލްއަށް އަހަރެން ބޭނުންވެފައި ހުރިވަރުން މިއިން އެއްވެސް ކަމަކަށް ފަރުވާލެއް ނުދެމެވެ. ނަވާލް އަހަންނަށް ކާމިޔާބުވީ މީގެ ބަރާބަރު ދިހަ އަހަރު ކުރިންނެވެ. ނަވާލްއާ އަހަރެން ކައިވެނިކުރީ އެކީގައި 8 މަސްދުވަހު އުޅުމަށްފަހުއެވެ.\nޔޫސުއްބެ ކައިރިއަށް މިރޭ އަހަރެން ދިޔައީ އިތުރަށް ކުރެވޭނެ އެއްވެސް ކަމެއް އޮތްތޯ އޮޅުންފިލުވާށެވެ. ކުރެވޭނެ ކަމެއް ނެތީއެއް ނޫނެވެ. އެހެނަސް ކުރަން ބޭނުން ނުވީއެވެ. އިތުރު އެއްވެސް ކަމެއް ކުރަން އުޅެފިނަމަ ނަވާލްގެ ފުރާނަ ހިނގައިދާނެކަމުގެ އިންޒާރު ޔޫސުއްބެ ދިނީމައެވެ. ފަހަރުގައި ކާމިޔާބުވެސް ވެދާނެއެވެ. އެކަމަކު "ފަހަރުގައި" އަށްވުރެ އަހަރެން ނަވާލް ދެކެ ލޯބިވެއެވެ.\nމިއަދު އަހަރެން ނަވާލްގެ ކައިރިއަށް މިދަނީ ހުރިހާ ވާހަކައެއް ތެދުތެދަށް ކިޔައިދޭން ނިޔަތްގަނެގެންނެވެ. ކޮންމެ ގޮތެއް ވިޔަސް އަހަރެން ބޭނުންވަނީ ނަވާލްގެ ފުރާނަ ސަލާމަތް ކުރާށެވެ. މުޅި އުމުރުދުވަހު މިހިތްދަތިކަމުގައި އަހަރެން ހޭދަކޮށްފާނަމެވެ. އެކަމަކު ދެނެއް ނަވާލް އެވޭނުގައި އުޅޭތަން ބަލާކަށް ކެތެއް ނުވާނެއެވެ.\nގެއަށް ވަންނަން ދޮރު ހުޅުވާލީމެވެ. ކުރިމަތީގައި އޮތީ އަހަރެންގެ ލޯބިވާ ފިރިމީހާއެވެ. ވެއްޓިފައި އޮވެ އެހީއަކަށް އާދޭސް ކުރަނީއެވެ. މީހާ ވަނީ ލެއިން ތަތްތެޅިފައެވެ. މޫނުގެ އެއްފަޅި އޮތީ އަނދާފައެވެ. ހުރެވުނު ފިޔަވަޅުވެސް އަހަންނަށް ނޭނގުނެވެ. ދުވެފައި ގޮސް ނަވާލްގެ ގައިގާ އަހަރެން ބައްދައިގަތީމެވެ. އަޑުގެ ނެތްކޮޅަށް އަހަރެން ރޯން ފެށީމެވެ. މީހެއްގެ އެހީ ލިބޭތޯއެވެ. އަހަރެން ލޮލަށް ނަވާލް ބަލާލިއެވެ. އަދި އަހަންނަށް ގޮވާލިއެވެ. ނަވާލްގެ ބަސްތަކުން އަހަންނަށް ލިބުނީ ސިހުމެކެވެ. އިތުރަށް ބުނާނެ އެއްޗެއް ނޭނގި އަހަރެއް ގަނޑުވީއެވެ. ކަރުނަވެސް ހުއްޓުނީއެވެ.\nނަވާލް އަހަރެން ކާމިޔާބުކުރީ ސިހުރު ހަދައިގެންކަން އޭނާއަށް އިނގެއެވެ. ފަސް އަހަރު ވީއިރު އެކަމާ އެއްވެސް އެއްޗެއް ނުބުނެ ހުރީ އަހަރެންދެކެ ނަވާލް ވާ ލޯތްބެއްގެ ބޮޑުކަމުންނެވެ. ކޮންމެ ފަދަ ވޭނެއްގައި މަރުވާން ޖެހުނަސް އެންމެ ރަނގަޅުކަމަށެވެ. އަހަރެންގެ އަތްމަތީގައި އޮވެ ނަވާލް ފަހުނޭވާ ލިއެވެ. ވަރަށް ލޯބިވާކަމަށް ބުނަމުންނެވެ. އަދި ކުޑަކުޑަ ނާއިޝާއަށް ބައްޕަ ވާ ލޯބި އަބަދުވެސް ބުނެދިނުމަށް އެދެމުންނެވެ.\nއަހަރެންގެ ހިތުގައި އެތުރިލީ އެތައް ސުވާލެކެވެ.5އަހަރު ކުރިން އެކަން އެނގުމުންވެސް ނަވާލް އަހަންނާ ދުރުނުވީ ކީއްވެ ހެއްޔެވެ؟ ސިހުރުން ސަލާމަތްވާން މަސައްކަތް ނުކުރީ ކީއްވެ ހެއްޔެވެ؟ ވަގުތު ފާއިތުވަންދެން ހުރީ ކީއްވެ ހެއްޔެވެ؟ އަހަރެން ގާތުގައި އެވާހަކަ ނުބުނީ ކީއްވެ ހެއްޔެވެ؟ ސިހުރު ބާތިލްކުރަން އެތައް ފަހަރަކު އަހަރެންވެސް ހިތައް އެރިއެވެ. އެކަމަކު އަހަންނަށް އެކަން ކޮށްދިން މީހާ ދުނިޔޭގައި ނެތުމުން އިތުރު މީހަކަށް އެވާހަކަ ހިއްސާ ކުރަން އަހަރެން ލަދުގަތީއެވެ. މިއަދު އަހަރެން ހިތަށް އަރައެވެ. އެދުވަހު ނަވާލް ކާމިޔާބު ކުރަން ބޮޑު ފާފައެއް އަހަންނަށް ނުކުރެވުނުނަމަ އަހަރެންގެ މުޅި އުމުރު މިހިތާމައިގައި ހުސްކޮށްލާކަށް ނުޖެހުނީހެވެ.\nޢަބްދުﷲ ސަޢީދު ދަނބުފަށުވިގެ\nފާފައަކަށްވާނީ، ތިޔަބާވަތުގެ ވާހަކަތައް ދެއްކުމެވެ. ފާފައަކަށް ނުވާނީ، އެމީހެއްގެ އަމިއްލަ ނަފުސަށްޓަކައި އެމީހަކު ސިއްރު ކުރުމަށް އެދޭ ކަންތައްތައް އެމީހަކަށްޓަކައި ސިއްރުކޮށްދެއްވުމަށް މާތް ﷲ އަށް ދަންނަވައި ދުޢާކުރުމަކީ ފާފައެއްނޫނެވެ.


Mihaaru mi fennany riyaasi nizaam aai barulamaani nizaam...\nބައެއް ކަންކަން ހިނގަމުންދާގޮތުން ބަރުލަމާނީ ސިފަ ފެންނަ ކަމަށް ވިދާޅުވި\nރާއްޖެއަށް އެންމެ އެކަށީގެންވަނީ ރިޔާސީ ނިޒާމެއް ކަމަށް ވިދާޅުވި\nބަރުލަމާނީ ނިޒާމެއްގެ ޚަރަދު ކުޑަވާނެ ކަމަށް ރައީސް ނަޝީދު ވިދާޅުވެފައިވޭ\nކ. މާލެ | 16 ނޮވެންބަރ 2019 | ހޮނިހިރު 01:41 | 6,911\nކުރީގެ ރައީސް މައުމޫނު އަބްދުލް ޤައްޔޫމު - ޔޫސުފް ސޮފްވާން ރަޝީދު\nރާއްޖޭގައި ރިޔާސީ ނިޒާމެއް އޮތް ނަމަވެސް މިހާރު މި ފެންނަނީ ރިޔާސީ ނިޒާމާއި ބަރުލަމާނީ ނިޒާމު މަސްހުނިވެފައިވާތަން ކަމަށް ކުރީގެ ރައީސް މައުމޫނު ޢަބްދުލް ޤައްޔޫމު ވިދާޅުވެއްޖެއެވެ.\nރާއްޖެޓީވީގެ "ފަށާއިރު" ޕްރޮގްރާމަށް ދެއްވި ޚާއްޞަ އިންޓަރވިއުއެއްގައި ރާއްޖޭގެ މިހާރުގެ ވެރިކަމުގެ ނިޒާމުން ބަރުލަމާނީ ސިފަ ފެންނަ ކަމަށް ޤަބޫލުފުޅުކުރައްވަންތޯ ކުރި ސުވާލަކަށް ޖަވާބުދެއްވަމުން ރައީސް މައުމޫނު ވިދާޅުވީ، ބައެއް ކަންކަން ހިނގަމުންދާގޮތުން ބަރުލަމާނީ ސިފަ ފެންނަ ކަމަށާއި، ނަމަވެސް އެއީ އެންމެ އެކަށީގެންވާ ގޮތް ނޫން ކަމަށެވެ. އަދި ރިޔާސީ ނިޒާމު އޮންނަންޖެހޭނީ ތިންބާރު ވަކިވެ، ވަކި ޙުދޫދުތަކެއް ކަނޑައެޅިފައި ކަމަށާއި، ނަމަވެސް މިހާރު ފެންނަމުންދަނީ ދެ ނިޒާމު މަސްހުނިވެގެން ހިނގަމުންދާތަން ކަމަށެވެ.\nބަރުލަމާނީ ނިޒާމަކަށް މިހާރު ވައްތަރުވަނީ އަޅުގަނޑަށް ހީވަނީ ދެން ބައެއް ކަހަލަ ކަންތައްތައް ހިނގަމުންދާގޮތުން. ނަމަވެސް އެއީ އަޅުގަނޑުމެން ނިޒާމުގަވާކަމެއް ނޫން، މިސާލަކަށް ސަރުކާރުން ކުރާ ކޮންމެ ކަމެއް އެދުވަހުން އެދުވަހަށް ވޯޓެއް ނަގައި ނުވަތަ މީހުން ގެނެސް ސުވާލުކޮށް މިކަންކަން ކުރެވޭ ގޮތަކަށް ނޫން އޮންނަނީކީ އަސްލުގަ، މިހާރު އަޅުގަނޑުމެންނަށް ފެންނަމުން މިދަނީ އެހެން މަންޒަރެއް، އެއީކީ އަސްލު ރިޔާސީ ނިޒާމުގެ ގޮތެއް ނޫން އައިސްގެން މި އުޅެނީކީ، ރިޔާސީ ނިޒާމުގަ އޮންނަންޖެހޭނީ، ހަމަ ހުރިހާ ބާރުތައް ވަކިވެފައި ތިންބާރު ވަކިވެފައި، އެއްބާރު އަނެއް ބާރަށް ފާރަވެރިވާގޮތަށް އޮންނަންޖެހޭނީ،ހުދޫދުތަކެއް ކަނޑައެޅިފައި، އެއީ އެންމެ ރަނގަޅު ގޮތަކީ މިހާރު މިވާ ގޮތަކީ ހިސާބަކަށް މަސްހުނިވެގެން މިދަނީ،\n~ ކުރީގެ ރައީސް މައުމޫނު އަބްދުލް ޤައްޔޫމު\nއެމަނިކުފާނު އިތުރަށް ވިދާޅުވީ، ރާއްޖެއަށް އެންމެ އެކަށީގެންވަނީ ރިޔާސީ ނިޒާމެއް ކަމަށާއި، ބަރުލަމާނީ ނިޒާމެއްގައި ސަރުކާރު ބަދަލުވުމުގެ ފުރުޞަތު ބޮޑު ކަމަށެވެ. އަދި އެއީ ރައްޔިތުންނަށް އެހައި ފައިދާހުރި ގޮތަކަށް ނުވާނެ ކަމަށް އެމަނިކުފާނު ވިދާޅުވިއެވެ.\nއަޅުގަނޑު ދެކޭގޮތުގައި ރާއްޖެއަށް އެންމެ ކަމުދާނީ ހަމަ މިހާރު މި އޮތް ނިޒާމު، އެއީ ރިޔާސީ ނިޒާމް، ބަރުލަމާނީ ނިޒާމް ރާއްޖެއަކަށް އަޅުގަނޑު ހިތުން އެއީ މާ އެކަށީގެންވާ ނިޒާމަކަށް ނުވާނެ، ވަރަށް އަވަސް އަވަހަށް ސަރުކާރު ބަދަލުވެގެން ދާނެ އިނގޭތޯ، އެހެންވީމާ ހަމަ ބޮޑުވަޒީރަކު ލާތާ ދެމަސް ފަހުން އިސްތިއުފާދޭން ޖެހިދާނެ، އަނެއް ބޮޑުވަޒީރަކު އަންނާނެ، ދެން މިކަހަލަ ގޮތަކަށް ހަމަނުޖެހުން ތަކުގެ ތެރޭގައި ގިނައިން އުޅެން ޖެހޭނީ،\nރައީސް މައުމޫން ރިޔާސީ ނިޒާމަކަށް ތާޢީދުކޮށް ވާހަކަފުޅު ދައްކަވާފައިވާއިރު، މިދިޔަ 15 އަހަރު ދުވަހުގެތެރޭގައި ރައްޔިތުން ވޯޓު ދީފައިވާ ގޮތުން ރައްޔިތުންގެ ޠަބިއްޔަތުގައި ހުރީ ބަރުލަމާނީ އުޞޫލަކަށް ކަން އެނގިފައިވާކަމަށް ކުރީގެ ރައީސް އަދި މަޖިލީހުގެ ރައީސް މުޙައްމަދު ނަޝީދު ވަނީ ވިދާޅުވެފައެވެ. އެގޮތުން ވެރިކަން ހަރުކަށި ގޮތުގައި ބަދަލުވުމުގެ ބަދަލުގައި އޮމާންކަމާއެކު ބަދަލުވުމުގެ ފުރުޞަތު ބަރުލަމާނީ ނިޒާމެއްގައި މާ ބޮޑު ކަމަށް ދެކިލައްވާ ކަމަށާއި، ބަރުލަމާނީ ނިޒާމެއްގެ ޚަރަދު ވެސް ކުޑަވާނެ ކަމަށް ރައީސް ނަޝީދު ވިދާޅުވެފައިވެއެވެ.


މިޔަންމާގެ މުސްލިމް އާބާދީ ނައްތާލުމަށް ކުރެވެމުންދާ މަސައްކަތް – ޙެޔޮބަސް\nމިޔަންމާގެ މުސްލިމް އާބާދީ ނައްތާލުމަށް ކުރެވެމުންދާ މަސައްކަތް\nPosted byހުސައިން ނިޔާޒު / ޅޮހި\t Jul 22, 2012 Apr 23, 2014 Leaveacomment on މިޔަންމާގެ މުސްލިމް އާބާދީ ނައްތާލުމަށް ކުރެވެމުންދާ މަސައްކަތް\nލިއުނީ : ފާތުން\nމިޔަންމާގެ މުސްލިމުންނާ ދެކޮޅަށް ހިންގަމުންގެންދާ ގަތުލު އާންމު ތަކާމެދު މުސްލިމް ދުނިޔޭގައި ވަރަށް ބޮޑަށް ކަންބޮޑުވުން އުފެދެމުންދާ މިދަޑިވަޅާ ދިމާކޮށް މިކަމާބެހޭ ކޮންމެވެސް ވަރެއްގެ މައުލޫމާތު ކޮޅެއް ހިއްސާކޮށްލުމަށް މަސައްކަތް ކޮށްލާނަމެވެ .\nމިޔަންމާގެމުސްލިމުންގެތެރެއިން “ރޮހިންގޔާމުސްލިމުން”ނޭކިޔާ ނަސްލަށް ނިސްބަތްވާމީހުން އެއްކޮން ނައްތާލުމަށް ސަރުކާރުން ގަސްތުގައި މަސައްކަތް ކުރަމުންދާ ކަމަށް ހެކިލިބޭ އެތައް ހާދިސާތަކެއް ފަހުގެ ތާރީޚެއްގައި މިޔަންމާގައި އަންނަނީ ހިގަމުންނެވެ . އަދި އެގައުމުގެ ރައިސް ވަނީ ރޮހިންގޔާ މުސްލިމުން އެގައުމުން ބޭރުކުރުމުގެ އަމުރެއްވެސް ނެރުއްވާފައި ކަމަށް ވެއެވެ . މިގޮތުން ރޮހިންގޔާ މުސްލިމުން ގައުމުން ބޭރުކޮށް އދން ހިންގާ ރެފިއުޖީ ކޭމްޕް ތަކަށް ފޮނުވާލުމަށް ރައީސް އަންގަވާފައިވާކަމަށް ބަޔެއް ރިޕޯޓްތައް ބުނެއެވެ .\nމިޔަންމާގެ ސިޔާސީ ކަންކަން ދިރާސާ ކުރާ އިސްފަރާތަކުން ސިފަކުރާގޮތުގައި ސަރުކާރުގެ މި ނިންމުމަކީ ހަގީގަތުގައިވެސް އެތުނިކް ކްލެންސިންގ ނުވަތަ ވަކި ނަސްލެއް އެއްކޮން ނައްތާލުމަށް ކުރާ މަސައްކަތެއް ކަމަށް ސިފަކޮށްފައިވޭ. އަދި ނޯބެލް ސުލްހައިގެ އިނާމް ލިބިވަޑައިގެންފައިވާ ، މިޔަންމާގެ ޑިމޮކްރަސީ ލީޑަރ އައުންސަންގ ސޫޗީ ވެސް މިކަމާބެހޭ ގޮތުން ހަނު ހުންނަވާ ކަމަށް އޭނަވަނީ ތުހުމަތު ކުރައްވަފައެވެ . އަދި މިފަދަ މުހިންމު މަސްއަލަ އެއްގައި ހަނު ހުންނެވުމަކީ ޖަރީމާއެއް ކަމަށްވެސް އޭނާ ސިފަ ކުރައްވާފައިވެއެވެ .\nމިދިޔަމަހު ޖެނީވާގައި އޮތް ނޫސްވެރިންގެ ބައްދަލް ވުމެއްގައި ވާހަކަފުޅު ދައްކަވަމުން އައުންގ ސަންގ ސޫޗީ ވަނީ ރޮހިންގޔާ މުސްލިމުންނަކީ މިޔަންމާގެ ރައްޔިތުންކަން ނުވަތަ ނޫންކަން އޭނާޔަށް އެގިވަޑައިނުގަންނަވާ ކަމަށްވެސް ވިދާޅުވެފައެވެ.\nމިޔަންމާގައި މިލިއަނަކާ ގާތްކުރާ އަދަދަކަށް ރޮހިންގޔާ މުސްލިމުން ތިބި އިރު ސަރުކާރުން ވަނީ އެއީ ތިބި ބަޔެއް ކަމަށް ބަލައިގަތުމަށް ވެސް އިންކާރު ކޮށްފައި ކަމަށްވެއެވެ . އދން ވެސް ސިފަ ކުރާ ގޮތުގައި ، ދުނިޔޭގައި އެބަޔަކާ ދެކޮޅަށް އެންމެ ގިނައިން ދައުވާ ކުރެވޭ އެއް ނަސްލަކީ މިޔަންމާގެ ރޮހިންގޔާ މުސްލިމުންނެވެ .\nރޮހިންގޔާ މުސްލިމުން މިޔަންމާގައި ދިރި އުޅެމުން އަންނަތާ އެތައް ޖީލު ތަކެއް ވެފައިވީ ނަމަވެސް މިޔަންމާގެ ވެރިކަމުގެ ބާރުތަކުން ބުނަނީ ރޮހިންގޔާ މުސްލިމުންނަކީ އެގައުމުގެ ގަދީމީ ވަޒަންވެރިން ނޫންކަމަށާ އެއީ ޢައިރު ގާނޫނީ ގޮތުން އެގައުމަށް ހިޖްރަ ކޮށްގެން ތިބި ބަޔެއް ކަމުގައެވެ .\nމިޔަންމާގެ ރޮހިންގޔާ މުސްލިމުންގެ މަސްއަލައިގައި އެމެރިކާއިންވެސް ހަނު އޮންނަކަމަށް ، މިކަމާ ދެކޮޅަށް އަޑުއުފުލާ ފަރާތްތަކުން ބުނަމުން ގެންދެއެވެ . މިގޮތުން އެމެރިކާއިން މިޔަންމާއާ ދެކޮޅަށްއަލާފައިވާ ދަތިކުރުމުގެ ފިޔަވަޅުތައް މިމަސްއަލަޔަށް ހައްލެއް އަންނަންދެން ދަމަހައްޓަން ޖެހޭނެ ކަމަށް އެފަރާތްތަކުން ބުނެއެވެ .\nމިޔަންމާގެ މިހާރުގެ ސަރުކާރުގައި އިސް މެމްބަރުންގެ ގޮތުގައި އަސްކަރީ އޮފިޝަލުން ތިއްބަވާ އިރު މިފަރާތްތަކުން އިންސާނީ ހައްގުތަކަށް ހުރުމަތްތެރިކޮން ނުހިތާ ކަމުގެ ތުހުމަތު ވަރަށް ބޮޑަށް ކުރެވެމުންދެއެވެ .\nމިޔަންމާގެ ރޮހިންޔާ މުސްލިމުންނާ ދެކޮޅަށް އެންމެ ފަހުން ދީފައިވާ ރަހުމުކުޑަ ހަމަލާތަކަށް ބަލާއިރު ، ބަންގްލާދޭޝްއާ އިންވެގެން އޮންނަ ސަރަހައްދެއްގައި ޖޫންމަހުގެ ތިންވަނަ ދުވަހު މުސްލިމުން ދަތުރުކުރި ބަހަކަށް ބުޑިސްޓުން ދިން ހަމަލާއެއްގައި ފަނަރަ މީހުން އެއްފަހަރާ މަރުވެފައިވެއެވެ .\nމިޔަންމާގައި އެތުނިކް މުސްލިމުންނާ ދެކޮޅަށް ސަރުކާރުން ، އަބަދު އަބަދު އަޅަމުންގެންދާ އިންތިހާ ދަރަޖައިގެ ދަތިކުރުމުގެ ފިޔަވަޅު ތަކުގެ ސަބަބުން ގައުމު ދޫކޮށް ދިއުމަށްވެސް ފާއިތުވި ދެއަހަރެއްހާ ދުވަހުގެ ތެރޭ އެތައް ހާސް މީހުން މަސައްކަތް ކޮށްފައިވެއެވެ.\n( ބޭރުގެ ބަޔެއް ނޫސް ރިޕޯޓްތަކުގެ މައްޗަށް ބިނާކޮށް އެކުލަވާލާފައިވާ ލިޔުމެއް . )\nމިޔަންމާގައި ރަހުމު ކުޑަކޮން މަރާލެވިފައިވާކަމަށް ބުނާ ބަޔެއް މުސްލިމުންގެ ހަށިތަކެއް .\nPosted byހުސައިން ނިޔާޒު / ޅޮހި Jul 22, 2012 Apr 23, 2014 Posted inއާންމު ލިޔުންTags: އާންމުލިޔުން, ދީން, ތާރީޙު


Raees Yameen aai vakeelunge phone call sarukarun aduaha kamuge thumathu!\nރައީސް ޔާމީން އާއި ވަކީލުންނާއި ދެމެދު ދެކެވޭ ފޯންކޯލު ސަރުކާރުން އަޑުއަހާކަމުގެ ތުހުމަތު!\n25 ފެބްރުއަރީ 2021 - 19:36:50\nކުރީގެ ރައީސް އަބްދުﷲ ޔާމީންއާއި އެމަނުކުފާނުގެ ވަކީލުންގެ ޓީމާއި ދެމެދު ދެކެވޭ ވާހަކަތައް އަޑުއެހުމުގެ އަމަލު ސަރުކާރުން ހިންގާކަމުގެ ތުހުމަތު ވަރަށް ބޮޑަށް ކުރެވެތީ، އެމައްސަލަ ސީރިއަސް މައްސަލައެއްގެ ގޮތުގައި ބަލައިދިނުމަށް މޯލްޑިވްސް ޕޮލިސް ސާވިސް އާއި މޯލްޑިވްސް ކަރެކްޝަނަލް ސާވިސް އަށް ރައީސް ޔާމީންގެ ގާނޫނީ ޓީމުން އިލްތިމާސްކޮށްފި އެވެ.\nއެމްއެމްޕީއާރުސީގެ މައްސަލައަކާއި ގުޅިގެން ކުރި މަނީ ލޯންޑަރިންގެ ދައުވާއެއް ސާބިތުވުމާއި ގުޅިގެން، ފަސް އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް ޔާމީންގެ ގާނޫނީ ވަކީލުންގެ ފަރާތުން މިރޭ ނެރެފައިވާ ނޫސްބަޔާނެއްގައި ބުނީ ވަކީލާއި މުވައްކިލުގެ ބައްދަލުވުންތަކާއި ފޯނު ކޯލްތަކަކީ ޤާނޫނީ ގޮތުން ރައްކާތެރިކުރެވިގެންވާ މުޢާމަލާތްތަކެއް ކަމަށްވާއިރު، ރައީސް ޔާމީންގެ ގާނޫނީ ވަކީލުންނާއި ރައީސް ޔާމީންއާއި ދެމެދު ކުރެވިފައިވާ، އެހެންނަމަވެސް އެހެން އިތުރު އެއްވެސް ފަރާތަކާ ހިއްސާކޮށްފައިނުވާ ބައެއް ވާހަކަތަކަކަށް އުނިއިތުރު ގެނެސްގެން، ސަރުކާރަށް ތާޢީދުކުރާ ބައެއް ނޫސްތަކުން ރިޕޯޓު ކޮށްފައިވާ ކަމަށެެވެ.\n"އެހެންކަމުން އެކަން ހިނގައިދިޔަގޮތަށް ބަލާއިރު، އަޅުގަނޑުމެންނާއި އަޅުގަނޑުމެންގެ މުވައްކިލާއި ދެމެދު\nދެކެވޭ ވާހަކަތައް އަޑުއެހުމުގެ ޢަމަލު ސަރުކާރުން ހިންގާކަމުގެ ތުހުމަތު ވަރަށް ބޮޑަށް ކުރެވެތީ، މި މައްސަލަ ސީރިއަސް މައްސަލައެއްގެ ގޮތުގައި ބަލައިދިނުމަށް މޯލްޑިވްސް ޕޮލިސް ސާވިސް އާއި އަދި މޯލްޑިވްސް ކަރެކްޝަނަލް ސާވިސް އަށް އިލްތިމާސްކުރަމެވެ. އަދި، ވަކީލުންނާއި މުވައްކިލާއި ކުރެވޭ މަޝްވަރާތަކަކީ ރައްކާތެރިވެގެންވާ މުޢާމަލާތްތަކެއްކަން މޯލްޑިވްސް ކަރެކްޝަނަލް ސާވިސް އިން ކަށަވަރުކޮށްދެއްވުމަށް ވެސް އިލްތިމާސް ކުރަމެވެ." ރައީސް ޔާމީންގެ ގާނޫނީ ވަކީލުންގެ ފަރާތުން ނެރެފައިވާ ނޫސްބަޔާނެއްގައި ބުނެފައިވެއެވެ.\nއޭގެ އިތުރުން އެ ނޫސްބަޔާނުގައި ވަނީ މިއަހަރުގެ ފެބްރުއަރީ ދެވަނަ ދުވަހު ރައީސް ޔާމީން ފުލުުހަށް\nހާޒިރުކުރެވުނު މައްސަލައާގުޅިގެން އެ މައްސަލައިގެ ތަހްގީގު ބަޔާނުގައި ސޮއިކުރުމުގެ ކަންތައްތައް މާފުށީ ޖަލުގައި\nކުރިއަށް ގެންދިއުމަށްކަމަށް ބުނެ މިއަދު 14:00 އަށް އެމަނިކުފާނުގެ ވަކީލުން ކ. މާފުށީ ޖަލަށް ހާޒިރުވުމަށް ކަރެކްޝަނަލް ސާވިސް މެދުވެރިކޮށް ފުލުހުންގެ އިދާރާއިން އީމެއިލްގެ ޒަރީއާއިން ވަކީލުންގެ ޓީމަށް އަންގާފައިވާ ކަމަށް ބުނެފައެވެ.\nއެހެންނަމަވެސް، މި ދަނޑިވަޅަކީ ކޮވިޑް-19 ގެ ބަލިމަޑުކަން އިތުރުވަމުންދާ ދަނޑިވަޅެއް ކަމަށްވާތީއާއި، އަދި، ޒަރޫރީ ބޭނުމަކަށް ނޫނީ ކޮންމެހެން ނިކުންނަންޖެހިއްޖެ ހިނދެއްގައި ނޫނީ ބޭރަށް ވެސް ނުނިކުތުމަށާއި އަދި ހާއްސަކޮށް ބަލި އެންމެ ބޮޑަށް ފެތުރޭ ތަން ކަމަށްވާ މާލެސިޓީން އެހެން ރަށްރަށަށް ނުދިއުމަށް ސިއްހީ\nކަމާބެހޭ އިދާރާތަކުން އިލްތިމާސްކުރަމުންދާ ދަނޑިވަޅެއްގައި، އަދި މާލެ ސަރަހައްދު އޮތީ ލޮކްޑައުން އަކަށް ދާންޖެހޭ ފަދަ ހާލަތެއްގައި ކަމަށް ހުދު ހެލްތު މިނިސްޓަރު ވެސް ވިދާޅުވެފައިވާ ފަދަ ނުރައްކާތެރި ދަނޑިވަޅެއްގައި، ރައީސް ޔާމީންގެ އެދިލެއްވުމަކާއި ނުލައި، އަދި، އެމަނިކުފާނަކީ ތުހުމަތުކުރެވޭ މައްސަލައިގައި ބަންދުކުރެވިފައިވާ ފަރާތެއް ކަމަށްނުވާއިރު ތަހްގީގު އަވަސް ކުރަންޖެހޭ ފަދަ ޒަރޫރަތެއްވެސް ނެތްކަމަށް ފާހަގަކޮށްފައިވެއެވެ.\nއަދި އެމަނިކުފާނަށް ޤާނޫނުއަސާސީން ކަށަވަރުކޮށްދޭ އަސާސީ ހައްގެއް ރައްކާތެރިކޮށްދިނުން ފަދަ ޒަރޫރީ ބޭނުމެއް ވެސް ނެތްގޮތުގައި، ޤާނޫނުއަސާސީގެ 21 ވަނަ މާއްދާގެ ދަށުން ކަށަވަރުކޮށްދީފައިވާ ދިރިހުރުމުގެ ހައްގާއި، އަމިއްލަ މިނިވަންކަމާއި، ނަފްސު ރައްކާތެރިކުރުމުގެ ހައްގަށް ވެސް ހުރަސްއެޅޭ ގޮތަށް، މިދުވަސްވަރު ތަހުގީގުތައް ހިންގައި، އެމަނިކުފާނު ސިއްހީ ނުރައްކަލަށް ހުށަހެޅޭ ގޮތަށް އެމަނިކުފާނުގެ އަރިހަށް އެހެން ފަރާތްތަކުން ދިއުމާއި އަދި އެމަނިކުފާނު އެކި ތަންތަނަށް ގެންގޮސް ހެދުމަކީ ވަކީލުންގެ ޓީމުން ވަރަށް ބޮޑަށް އިއުތިރާޒުކުރާ ކަމެއް ކަމުގައި ދަންނަވާފައިވާނެކަމަށް ބުނެފައިވެއެވެ. އަދި، އެސަބަބުތަކަށްޓަކައި ތަހްގީގު މަޑުޖައްސާލުމަށް ވަކީލުންގެ ޓީމުން އިއުތިރާޒުކޮށްފައި ވަނިކޮށް ތަހުގީގު މަޑުޖައްސައިނުލެވޭނެ ކަމަށް ފުލުހުން އަންގާފައިވާ ކަމަށްވެސް ބަޔާނުގައި ވަނީ ފާހގަކޮށްފައެވެ.\nއެެހެންކަމުން އެމަނިކުފާނަކީ އިދިކޮޅު ސިޔާސީ ލީޑަރުކަމަށްވާއިރު، މި ދަނޑިވަޅަކީ ލޯކަލް ކައުންސިލްތަކުގެ އިންތިހާބު ބޯމަތިވެފައިވާ ދަނޑިވަޅެއް ކަމަށްވާއިރު، ކުއްލިއަކަށް އަވަސް އަރުވާލައިގެން މިދަނޑިވަޅުގައި ތަހްގީގު ހިންގުމުގައި ސަރުކާރުގެ ރަނގަޅު ނިޔަތެއް އޮތްކަމަކަށް ނުދެކޭ ކަމަށް ވަކީލުންގެ ޓީމުން ނެރުނު ބަޔާނުގައި ބުނެފައިވެއެވެ.\nރައީސް ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑަރިންނާއި ރިޝްވަތު ގަބޫލުކުރުމުގެ ދެ ދައުވާއެއް މިހާރުވެސް ކްރިމިނަލް ކޯޓުގައި ކުރިއަށްދެއެވެ. މި މައްސަލައިގެ އެންމެ ފަހުގެ ޝަރީއަތުގެ އަޑުއެހުމުގައި ރައީސް ޔާމީން ވަނީ ދެ ދައުވާ އަށްވެސް އިންކާރު ކުރައްވާފައެވެ.


Thuhthu Kudhinge Vaahaka Dhehkkumuge Mahaasamaa Ninmaalaifi - Vaguthu\nތުއްތު ކުދިންގެ ވާހަކަ ދެއްކުމުގެ މަހާސަމާ ނިންމާލައިފި\nދިވެހި ބަހުގެ އެކެޑެމީގެ ފަރާތުން އިންތިޒާމްކޮށްގެން ޕްރީ ސްކޫލް ކުދިންނަށް އަމާޒުކޮށްގެން "ތުއްތު ކުދިންގެ ވާހަކަ ދެއްކުމުގެ މަހާސަމާ 2018" ގެ ނަމުގައި މިއަދު ހެނދުނު ކުރިއަށް ގެންދިޔަ ހަރަކާތް ކާމިޔާބު ކަމާއިއެކު ނިންމާލައިފިއެވެ.\nމިއަދު ހަވީރު ކުރިއަށްދިޔަ މި މަހާސަމާގެ ނިންމުމުގެ ރަސްމިއްޔާތު ޝަރަފުވެރިކޮށް ދެއްވާފައިވަނީ މިނިސްޓްރީ އޮފް އެޑިއުކޭޝަންގެ ސްޓޭޓް މިނިސްޓަރު އަބްދުﷲ ނަޒީރެވެ. މީގެއިތުރުން މި ރަސްމިއްޔާތުގައި ދިވެހި ބަހުގެ އެކެޑެމީގެ ރައީސް އަޝްރަފް އަލީ އާއި ބަސް ކޮމެޓީގެ އިސްވެރިންނާއި ޕްރީސްކޫލްތަކުގެ އިސްވެރިންނާއި ދަރިވަރުން އަދި މުދައްރިސުންވެސް ވަނީ ބައިވެރިވެފައެވެ.\nޖަލްސާ ޝަރަފުވެރިކޮށްދެއްވަމުން އެޑިއުކޭޝަންގެ ސްޓޭޓް މިނިސްޓަރު އަބްދުއްﷲ ނަޒީރު ދެއްކެވި ވާހަކައިގައި ވަނީ ބެލެނިވެރިން ދަރިވަރުންނާއި ގިނަގިނައިން ދިވެހިބަހުން ވާހަކަ ދެއްކުވެމަށް އިލްތިމާސް ކުރައްވާފައެވެ.\n"އަޅުގަނޑުމެންގެ ޅަ ދަރިންދެކެ އަޅުގަނޑުމެން ލޯބިވާނަމަ، އެ ކުދީންނާއި ވާހަކަ ދައްކަން ދިވެހި ބަސް ނޫން އިތުރުއެހެން ބަހެއް ބޭނުމެއް ނުކުރައްވާނެ" ނަޒީރު ވިދާޅުވިއެވެ.\nނަޒީރު އިތުރަށް ވިދާޅުވީ ދިވެހިބަހުން ދަރިވަރުންނަށް ވާހަކަ ދެއްކެވުމުގައި އެންމެ ބޮޑު ދައުރެއް އަދާކުރެވޭނީ އެންމެ ތުއްތުއިރު އެ ކުދިންގެ ބެލެނިވެރިންނަށް ކަމަށެވެ.\nމި މުބާރާތަކީ ތުއްތު ކުދިންގެ ހިތުގައި ދިވެހި ބަހާއި މެދު ލޯބި ޖެއްސުމަށާއި، ތުއްތު ކުދިންގެ ދިވެހި ބަހުގެ ބަސްކޮށާރު މުއްސަނދިކޮށް، އެ ކުދިންގެ ދިވެހި ބަހުގެ ޤާބިލިއްޔަތުކަން އިތުރުކުރުމަށާއި، ދިވެހި ބަހުގެ ފަސޭހަ ޤަވައިދުން ވާހަކަ ދެއްކުމުގެ ފުރުސަތު ފަހިކޮށްދިނުމަށާއި ވާހަކަ ދެއްކުންތެރި ދަރީންތަކެއް ބިނާކުރުމުގެ ބޭނުމުގައި ކުރިއަށް ގެންދާ ހަރަކާތެއް ކަމަށް ދިވެހި ބަހުގެ އެކެޑެމީއިން ވިދާޅުވެއެވެ.\nމިފަދަ ހަރަކާތްތައް ހިންގުމަށް ވިޔަފާރިވެރިންނާއި އަމިއްލަ ފަރުދުންނާއި ކުލަބު ޖަމިއްޔާތަކުގެ ފަރާތުން ލިބެމުންދާ އެހީތަށް ފާހަގަ ކޮށް އެކެޑެމީގެ ރައީސް އަޝްރަފް ވަނީ އެ ފަރާތްތަކަށް ޝުކުރު އަދާކޮށްފައެވެ.\n"މިކަން ފުޅާ ދާއިރާއެއްގައި އިރާދަކުރެއްވިއްޔާ އަންނަ އަހަރު ވެސް ކުރިއަށް ގެންދާނަން. އެހެން ގިންތިއެއް ވެސް މިސާލަކަށް ގްރޭޑް އެކެއް، ދޭއް، ތިނެއްގެ ދަރިވަރުންނަށްވެސް މި ފުރުސަތު ފަހިވާނެހެން މި ހަރަކާތް ކުރިއަށް ގެންދަން މި ވިސްނަނީ އަންނަ އަހަރު" ވަގުތު އަށް މައުލޫމާތު ދެމުން އަޝްރަފް ވިދާޅުވިއެވެ.\nއަޝްރަފް ވިދާޅުވި ގޮތުގައި މިއީ އުންމީދު ކުރިވަރަށް ވުރެވެސް މާ ކާމިޔާބު މަހާސަމާ އެކެވެ. އަދި މި މަހާސަމާގެ ސަބަބުން ދަރިވަރުންނަށް ދިވެހިބަހުން ދޫ ފަރިތަކަމާއިއެކު ވާހަކަދެއްކުމުގެ ފުރުސަތު ޤައުމީ ފެންވަރެއްގައި ހުޅުވިގެންގޮސްފައިވާ ކަމަށްވެސް އަޝްރަފު ވިދާޅުވިއެވެ.\nމި މަހާސަމާގައި ބައިވެރިވި ކުއްޖަކު ބުނެފައިވަނީ މި މަހާސަމާގައި ވާހަކަދެއްކީ ވަރަށް ވާހަކަ ދައްކާ ހިތުން ކަމަށާއި އަންނަ އަހަރުވެސް ފުރުސަތު ލިބިއްޖެ ނަމަ ބައިވެރިވާނެ ކަމަށެވެ. އަދި ޕްރީސްކޫލެއްގެ ޓީޗަރަކު ވެސް ވަނީ ދަރިވަރުންނަށް މި މަހާސަމާގެ ސަބަބުން އައު ލަފްޒުތައް ވެސް ދަސްވެގެން ހިނގައްޖެ ކަމަށާއި އަންނަ އަހަރުވެސް ފުރުސަތު ލިބުނު ވަރަކުން ގިނަ ކުދީންތަކެއް އެ ސްކޫލްގެ ފަރާތުން ބައިވެރިކުރުވާނެ ކަމަށް ބުނެފައެވެ.\nމާލެ، ވިލިމާލެ، އަދި ހުޅުމާލޭގެ ހުރިހާ ޕްރީސްކޫލްތަކަށް ވެސް ބައިވެރިވެވޭ ގޮތަށް އިންތިޒާމު ކުރި މި މަހާސަމާގައި ޖުމްލަ 8 ސްކޫލަކުން 40 ތުއްތު ކުދިން ވަނީ ބައިވެރިވެފައެވެ.\nދިވެހިބަހުގެ އެކެޑެމީގެ ފަރާތުން ދިވެހިބަހުގެ ދުވަހާއި ގުޅިގެން މުޅިން އަލަށް ކުރިއަށް ގެންދިޔަ މި ހަރާކާތް ކާމިޔާބު ކަމާއިއެކު ނިމިފައިވާއިރު، މި މަހުގެ 26 ވަނަ ދުވަހު އެދުވަހާއި ގުޅިގެން ހަފްލާއެއް ބޭއްވުމަށްވެސް ހަމަޖެހިފައިވާ ކަމަށް ބަހުގެ އެކެޑެމީއިން ވަނީ ބުނެފައެވެ.


M7 in "Heyo Hithakaai eku" hithuge dhuvas faahaga kurani\nއެމް7 އިން "ހެޔޮ ހިތަކާއި އެކު" ހިތުގެ ދުވަސް ފާހަގަ ކުރަނީ\nމި ހަރަކާތުގައި އެމް7 ގެ ސަތޭކަ އެއްހާ މުއައްޒަފުން ބައިވެރިވެ\nމުއައްޒަފުން ވަޒީފާއަށް ނުކުމެފައި ވަނީ ރަތް ކުލައިގެ ހެދުމުގަ\nވިޔަފާރި ކުރައްވާ ފަރާތްތަކަށް ގުރުއަތުލުމެއްގެ ތެރެއިން 30 ޕަސެންޓާއި ހަމައަށް ޑިސްކައުންޓް ލިބިގެންދާނެ\nކ. މާލެ | 29 ސެޕްޓެންބަރ 2019 | އާދީއްތަ 11:38 | 2,763\nއެމް7 ގެ ހުރިހާ ސްޓާފުން މި ހަރަކާތުގައި ބައިވެރިވޭ - އާކައިވް\nދުނިޔޭގެ ހިތުގެ ދުވަސް ފާހަގަ ކުރުމުގެ ގޮތުން އެމް7 އިން "ހެޔޮ ހިތަކާއި އެކު" ނަމުގައި ހާއްސަ ހަރަކާތެއް ކުރިއަށް ގެންދަނީއެވެ.\nއެމް7 ގެ ސަތޭކަ އެއްހާ މުއައްޒަފުން މި ހަރަކާތުގައި ބައިވެރިވެއެވެ. މުއައްޒަފުން ވަޒީފާއަށް ނުކުމެފައި ވަނީ ރަތް ކުލައިގެ ހެދުމުގައެވެ.\nރާއްޖެއެމްވީ އާއި ވާހަކަ ދައްކަވަމުން އެމް7ގެ މެނޭޖިންގ ޑިރެކްޓަރ މުހައްމަދު އަބްދުލް ސައްތާރު ވިދާޅުވީ، މި ހަރަކާތް ކުރިއަށް ގެންދަނީ ހިތުގެ ބައްޔަށް މީހުން ހޭލުންތެރި ކުރުވާ، ހިތުގެ ބަލިތައް ހުންނަ މީހުންނާއި މެދު ވިސްނުމުގެ މަގްސަދުގައި ކަމަށެވެ.\nއެމް7 ގެ ޖެނެރަލް މެނޭޖަރ އިބްރާހިމް ރަޝީދު ރާއްޖެއެމްވީ އާއި ވާހަކަ ދައްކަވަމުން ވިދާޅުވީ، ހިތުބައްޔާއި ބެހޭގޮތުން މީހުންގެ މައުލޫމާތު އިތުރު ކުރުމުގެ މަގްސަދު ގައި ކުރިއަށް ގެންދާ މި ހަރަކާތުގައި، އެމް7 ގެ ފިހާރަތަކުން ވިޔަފާރި ކުރައްވާ ފަރާތްތަކަށް ގުރުއަތުލުމެއްގެ ތެރެއިން 30 ޕަސެންޓާއި ހަމައަށް ޑިސްކައުންޓް ލިބިގެންދާނެ ކަމުގައެވެ.\nމި ހަރާކާތުގެ ތެރެއިން އެމް7 ގެ ސްޓާފުން އާދިއްތަ ދުވަހު އޮފީއަށް އައިސްފައި ވަނީ ހިނގާފައެވެ. އެމް7 އިން ވިޔަފާރި ކުރާ ކޮންމެ ފަރާތަކަށާއި ކޮންމެ ސްޓާފަކަށް ހިތުގެ ބަލިތަކުން ރައްކާތެރި ވުމުގެ ގޮތުން އެޅިދާނެ ފިޔަވަޅުތައް އެކުލެވޭ ކާޑެއް ހިދިޔާކުރެއެވެ.\nއެމް7 ސްޓޭޝަނަރީގެ ނަމުގައި ޕްރިންޓަރަކާއި އެކު ފެށި އެމް7 ގެ ވިޔަފާރިއަށް 42 އަހަރު ވެފައި ވާއރިު، ފާއިތުވި ތިން އަހަރު އެމް7 ވަނީ "ގޯލްޑް100" ކުންފުނިތަކުގެ ތެރޭގައި ހިމެނިފައެވެ. އެމް7 ގެ ކަސްޓަމަރުންނަށް މިހާރު އެމް7 ބުކްސްޓޯރ އާއި، އެމް7 ޕްރިންޓް، އަލްފަލާހް އަދި އެމް7 މީޑީއާގެ ހިދުމަތް ލިބިގެންދާނެއެވެ.


ފާޑުކިޔުންތަކާއެކު އަނދުން ހުސައިން މާފަށް އެދިވަޑައިގެންފި – Dhen.mv\nފާޑުކިޔުންތަކާއެކު އަނދުން ހުސައިން މާފަށް އެދިވަޑައިގެންފި\nފަލަސްތީނުގެ ރައްޔިތުންނަށް ޖެހިފައިވާ ހާލު މާލޭގެ ރައްޔިތުންނަށް ޖެހިފައިވާ ކަމަށް ވިދާޅުވެ ހެންވޭރު ދެކުނު ދާއިރާގެ މެމްބަރު ހުސެއިން ޝަމީމް (އަނދުން ހުސެއިން) ދެއްކެވި ވާހަކަތަކާ މެދު ނުރުހުންވެ، އޭނާ އަށް ފާޑުކިއުންތައް ބޮޑުވުމުން މިއަދު މާފަށް އެދިވަޑައިގެންފި އެވެ.\nޓީވީ ޕްރޮގްރާމެއްގައި ވާހަކަ ދައްކަވަމުން އަނދުން ހުސައިން ވިދާޅުވީ މާލެ އެއްކޮށް ހިއްކައި ރާއްޖޭގެ އެހެން ތަންތަނުން މީހުން ގެނެސް ވަޒަންވެރި ކުރުވީ ކަމަށާއި މާލެއަކީ މާލެ މީހުންގެ ތަނެއް ކަމަށެވެ. އޭނާގެ ވާހަކައާ ގުޅިގެން އާންމުންގެ ގިނަ ބަޔެއްގެ ފާޑުކިޔުންތައް އަމާޒުވިއިރު، މަޖިލީހުގައި އަތޮޅުތެރޭގެ ބައެއް ދާއިރާތައް ތަމްސީލު ކުރައްވާ މެންބަރުން ވެސް އެއަށް ރައްދު ދެއްވި އެވެ. އޭގެ ތެރޭގައި އަނދުން ނިސްބަތްވާ އެމްޑީޕީގެ މެންބަރުން ވެސް ހިމެނިވަޑައިގަންނަވަ އެވެ.\nހުސައިން ކުރެއްވި ޓްވީޓެއްގައި ވިދާޅުވީ ޓީވީ ޗެނަލްއެއްގައި އޭނާ މާލޭގެ ރައްޔިތުން ދިރިއުޅެނީ ފަލަސްތީނު ރައްޔިތުންނެކޭ އެއްފަދައިން ކަމަށް ވިދާޅުވުމުން، އޭނާ ދެއްކެވި ވާހަކަތަކުން ބައެއް ނަގައިގެން އޭނާ ދެއްކި ވާހަކަތައް އޮޅުވާލާފައިވާ ކަމަށާ، "މާލޭގެ ރައްޔިތުން"ގެ ގޮތުގައި ސިފަކުރެއްވީ މާލޭގެ ދިރިއުޅޭ އެންމެން ކަމަށެވެ.\n"މާލޭގެ ރައްޔިތުންނޭ އަޅުގަނޑު ބުނީ މާލޭ ރަސްގެދަރިކޮޅުގެ މީހުން ވާހަކައެއް ނޫން. އަޅުގަނޑުގެ މުޅި ކެރިއާ އަށް ބަލާލީމަ އެނގޭނެ އަޅުގަނޑު އަބަދުވެސް ދައްކަން، މާލޭގެ ގެދޮރުގެ ދަތިކަމުގެ ވާހަކަ. އަޅުގަނޑުގެ ނަޒަރުގައި މި މާލޭގައި ދިރިއުޅޭ އެންމެންނަކީވެސް މާލޭ ރައްޔިތުން." ހުސެއިން ވިދާޅުވިއެވެ.\nއަނދުން ވިދާޅުވީ އޭނާ އެ ވާހަކަތައް ދެއްކެވީ، އެއްވެސް ގޮތަކުން މާލޭގައި ދިރިއުޅޭ އެހެން ރަށްރަށުގެ ރައްޔިތުން ކުޑައިމީސް ކުރުމަކަށް ނޫން ކަމަށެވެ. ވިދާޅުވީ ސީދާ ގޮތުން ވެސް އަދި ނުސީދާ ގޮތުން ވެސް އެ ރައްޔިތުންނަށް ކުޑައިމީސް ބަހެއް ނުބުނާނެ ކަމަށެވެ.\n"...އެހެން ނަމަވެސް އަޅުގަނޑު ދެއްކެވި ވާހަކަ އޮޅިވަޑައިގެންފައިވާ ބޭފުޅުންގެ އަރިހުން މައާފަށް އެދެން،" އަނދުން ކުރެއްވި ޓްވީޓެއްގައި ވިދާޅުވިއެވެ.


Ithuru 8 beyfulhakah JP in ticket dheefi\nއިތުރު އަށް ބޭފުޅަކަށް ޖޭޕީއިން ޓިކެޓް ދީފި\nޖުމްހޫރީ ޕާޓީއިން މީގެކުރިން ބޭއްވި ރަސްމިއްޔާތެއްގެ ތެރެއިން -- އަހުމަދު ޝުރާއު | އަވަސް\nއަންނަ ރައްޔިތުންގެ މަޖިލީހުގެ އިންތިހާބުގައި ޖުމްހޫރީ ޕާޓީގެ ޓިކެޓްގައި ވާދަ ކުރުމުގެ ފުރުސަތު އަށް ބޭފުޅަކު ދީފި އެވެ. އެ އަށް ބޭފުޅުންނަށް ޓިކެޓް ދޭން ނިންމަވާފައިވަނީ އެ ޕާޓީގެ ލީޑަރު ގާސިމް އިބްރާހިމެވެ.\nއަންނަ މަޖިލީހުގައި ޖުމްހޫރީ ޕާޓީގެ ޓިކެޓްގައި މަޖިލީހަށް ވާދަ ކުރާނެ ކެންޑިޑޭޓުން ކަނޑައެޅުމުގެ ބާރު ގާސިމަށް އެ ޕާޓީގެ ކައުންސިލުން ވަނީ ދީފަ އެވެ.\nއެ ބާރުގެ ދަށުން ގާސިމް މިއަދު ނިންމަވާފައިވަނީ އިހަވަންދޫ ދާއިރާގެ ޓިކެޓް އެ ރަށަށް ނިސްބަތްވާ އާދަމް މޫސާއަށް ދިނުމަށެެވެ. މިލަންދޫ ދާއިރާގެ ޓިކެޓް އިބްރާހިމް މަންސޫރަށް ދީފައިވާއިރު ނޮޅިވަރަމް ދާއިރާގެ ޓިކެޓް ދިނީ އިސްމާއިލް ނަސީމަށެވެ.\nހޮޅުދޫ ދާއިރާގެ ޓިކެޜް އަބްދުލްސައްތާރަށް ދީފައިވާއިރު ކިނބިދޫ ދާއިރާގެ ޓިކެޓް ދީފައިވަނީ އަހުމަދު ޝަރީފަށެވެ. މަޑެވެލި ދާއިރާގެ ޓިކެޓް ދިނީ މުހައްމަދު އަހުމަދު ވަހީދަށެވެ. އަބްދުﷲ ހަކީމަށް ނައިފަރު ދާއިރާގެ ޓިކެޓް ދިންއިރު އައްޑޫ މީދޫ ދާއިރާގެ ޓިކެޓް ދީފައިވަނީ މުހައްމަދު ފަރުހާދަށެވެ.\nމިރޭ އެ ބޭފުޅުންނަށް ޓިކެޓް ދޭން ބޭއްވި ރަސްމިއްޔާތުގައި ގާސިމް ވިދާޅުވި ގޮތުން އަދިވެސް އިތުރު ދާއިރާތަކެއް ޓިކެޓްތައް ދޭނެ އެވެ. އެ ދާއިރާތައް ފަހުން އިއުލާން ކުރައްވާނެ ކަމަށް ވެސް ވިދާޅުވި އެވެ. މީގެކުރިން 36 ބޭފުޅަކަށް ގާސިމް ޓިކެޓް ދެއްވާފައިވެ އެވެ. އޭގެ ތެރޭގައި އެ ޕާޓީގެ ލީޑަޝިޕްގައި ތިއްބަވާ ހުރިހާ ބޭފުޅުންހެން ހިމެނެ އެވެ.


ޅ.އަތޮޅު ތަޢުލީމީ މަރުކަޒުގެ ދަރިވަރުންނަށް އަމާޒުކޮށްގެން އެނަރޖީ އެފިޝަންސީ އަށް ހޭލުންތެރިކުރުމުގެ މަސައްކަތު ބައްދަލުވުންތަކެއް ބާއްވައިފި – މިނިސްޓްރީ އޮފް އެންވަޔަރަންމަންޓް ޅ.އަތޮޅު ތަޢުލީމީ މަރުކަޒުގެ ދަރިވަރުންނަށް އަމާޒުކޮށްގެން އެނަރޖީ އެފިޝަންސީ އަށް ހޭލުންތެރިކުރުމުގެ މަސައްކަތު ބައްދަލުވުންތަކެއް ބާއްވައިފި – މިނިސްޓްރީ އޮފް އެންވަޔަރަންމަންޓް\nޅ.އަތޮޅު ތަޢުލީމީ މަރުކަޒުގެ ދަރިވަރުންނަށް އަމާޒުކޮށްގެން އެނަރޖީ އެފިޝަންސީ އަށް ހޭލުންތެރިކުރުމުގެ މަސައްކަތު ބައްދަލުވުންތަކެއް ބާއްވައިފި\n13 ޖުލައި 2017 ކްލައިމެޓް ޗޭންޖް, އެނަރޖީ, އެނަރޖީ އޮތޯރިޓީ ޙިއްސާކުރެއްވުމަށް\nމިނިސްޓްރީ އޮފް އެންވަޔަރަންމަންޓް އެންޑް އެނަރޖީން ހިންގާ ސްޓްރެންތެނިންގ ލޯ ކާބަން އެނަރޖީ އައިލެންޑް ސްޓްރެޓެޖީސް (އެލް.ސީ.އީ.އައި) މަޝްރޫޢުގެ ފަރާތުން އެނަރޖީ އެފިޝަންސީ އަށް ހޭލުންތެރިކުރުމާއި ބެހޭ މަސައްކަތު ބައްދަލުވުންތަކެއް ޅ. އަތޮޅު ހިންނަވަރުގައި ބާއްވައިފިއެވެ. ޖުލައި 11 އަދި 12 ގައި ކުރިއަށްގެންދިޔަ މި މަސައްކަތު ބައްދަލުވުންތަކުގައި ޅ. އަތޮޅު ތަޢުލީމީ މަރުކަޒުގެ ގްރޭޑް 8،9އަދި 10 ގެ ޖުމްލަ 71 ދަރިވަރުން ބައިވެރިވިއެވެ.\nޅ. އަތޮޅު ތަޢުލީމީ މަރުކަޒުގެ ދަރިވަރުންނަށް ހިންގި މަސައްކަތު ބައްދަލުވުންތައް އިފްތިތާޙް ކޮށްދެއްވީ އެ މަދަރުސާގެ ޕްރިންސިޕަލް އަލްފާޟިލާ ފަޒްނާ ޔޫސުފް ފާރިޤެވެ.\nމި މަސައްކަތު ބައްދަލުވުންތަކުގައި ހަކަތަ އިގްތިސާދު ކުރުމާއި ހަކަތަ ހެޔޮގޮތުގައި ބޭނުންކުރުމާއި ބެހޭ ގޮތުން ދަރިވަރުންނަށް ވަނީ މަޢުލޫމާތު ދީފައެވެ. ދަރިވަރުންނަށް ޙިއްސާކުރެވުނު މަޢުލޫމާތު ތެރޭގައި ކަރަންޓު އާލާތްތަކުގައި ހުންނަ ކަރަންޓް ނޭމްޕްލޭޓްގައިވާ މަޢުލޫމާތު ދެނެގަންނާނެ ގޮތާއި ކަރަންޓް ބިލުގައިވާ މަޢުލޫމާތު ދެނެގަންނާނެ ގޮތުގެ މަޢުލޫމާތު ހިމެނެއެވެ. މި ބައްދަލުވުންތަކުގައި ދަރިވަރުންނަށް މައުލޫމާތުދެއްވީ މި މިނިސްޓްރީގެ އެލް.ސީ.އީ.އައި ޕްރޮޖެކްޓް މެނޭޖްމަންޓް ޔުނިޓާއި، އެނަރޖީ ޑިޕަރޓްމަންޓާއި އެންވަޔަރަންމަންޓް ޑިޕަރޓްމަންޓް ޔުނިޓްގެ ފަންނީ ބޭފުޅުންނެވެ.


Beyvafaatherivi Loabiveriyaa Ah "Kulhi Dhakkaalaifi" - Vaguthu\n"ބޭވަފާތެރިވި ލޯބިވެރިޔާއަށް "ކުޅި ދައްކާލައިފި\nބޭވަފާތެރިވަމުން ދިޔަ އަންހެނަކަށް ފިލާވަޅެއް ދިނުމަށް ކަމަށް ބުނެ، އިންޑިއާގައި ފިރިހެނަކު އޭނާގެ ލޯބިވެރިޔާ އެތައް ބައެއްގެ ކުރިމަތީގައި މަރާލައިފިއެވެ. އެމީހާ އޭނާގެ ލޯބިވެރިޔާ މަރާލީ ވަޅުން ޙަމަލާ ދީގެންނެވެ. މިކަން ހިނގާފައިވަނީ އިންޑިޔާގެ ޓެލެންގަނާގައެވެ.\nމިކަމުގެ ތެރޭގައި 22 އަހަރުގެ އަންހެނެއް މަރުވެފައިވާއިރު، 24 އަހަރުގެ ފިރިހެން މީހާ މިހާރުވަނީ މިމީހާ މަރާލުމުގެ ކުށުގެ ތުޙުމަތުގައި ފުލުހުންގެ ބެލުމުގެ ދަށަށް ގެންގޮސްފައެވެ.\nފިރިހެންމީހާ މިމީހާއަށް ހަމަލާދީފައިވަނީ އޮފީސް ނިންމާފައި ގެޔަށް ދާން ނިކުތް މަގުމަތީގައެވެ. މަންޒަރު ދުށް މީހުނާ ހަވާލާދީ އިންޑިޔާގެ ނޫސްތަކަށް ރިޕޯޓްކޮށްފައިވާ ގޮތުގައި ފިރިހެން މީހާއާއި އަންހެން މީހާއާއި ދެމެދު ވަރަށްވެސް ހޫނު ބަހުސްއެއްވަނީ ކުރެވިފައެވެ. އަދި ބަހުސް ވަކިވަރަކަށް ދިޔަތަނުން ފިރިހެންމީހާ އަންހެން މީހާއާ ދިމާޔަށް، " އަދި ކިތައް ފިރިހެނުންނަށް ބޭވަފާތެރިވާނަން؟ " މިހެން ބުނެ އަންހެން މީހާގެ ކަރަށް ތޫނު އެއްޗެއް ކޮށްޕާލިއެވެ.\nއެއްވެ ތިބި މީހުން، މިއަންހެން މީހާ ވަގުތުން ހޮސްޕިޓަލްއަށް ގެންދިޔަ ނަމަވެސް، ހޮސްޕިޓަލްއަށް ގެންދިއުމުގެ ކުރިން މިމީހާ ވަނީ މަރުވެފައެވެ. ނޫސްތަކުން ރިޕޯޓް ކުރާ ގޮތުގައި މި ފިރިހެން މީހާ ފަހުންވަނީ އަމިއްލައަށް މަރުވާން މަސައްކަތް ކޮށްފައެވެ. ނަމަވެސް އެއްވެ ތިބި މީހުން މިކަމަށް ހުރަސްއަޅާ މިމީހާވަނީ ފުލުހުންގެ ބެލުމުގެ ދަށަށް ހަވާލުކޮށްފައެވެ.\nފުލުހުން މިމައްސަލަ ތަޙްޤީޤް ކުރަމުންދާއިރު، މިދެމީހުންނަކީ3އަހަރުވަންދެން ލޯބީގެ ގޮތުން ގުޅިގެން އުޅެމުންދިޔަ ދެމީހުންނެވެ.


Enme agu bodukoh vikunu gas engeytha?\nއެންމެ އަގު ބޮޑުކޮށް ވިކުނު ގަސް އެނގޭތަ؟\nއަގު ބޮޑުކޮށް ވިއްކި ރަފިޑޮފޯރާ ޓެޓްރަސްޕާމާ ގަސް\nވަރަށް ކުޑަ ކުޑަ ގަހެއް ނިއު ޒިލެންޑް މީހަކު ވަރަށް ބޮޑު އަގެއްގައި ގަނެފި އެވެ. މިއީ ދުނިޔޭގައި ވެސް މަދުން ނޫނީ ނުފެންނަ ބާވަތެއްގެ ގަހެކެވެ. އެހެންވެ މީގެ އަގު އިންތިހާއަށް ބޮޑުވީ އެވެ. ގަސް ކުޑަވެފައި އޭގައި އިނީ އެންމެ ހަތަރު ފަތެވެ. ނަމަވެސް ފަތުގައި ވަރަށް ޚާއްސަ ރީތި ސިފަ ތަކެއް ހުރެ އެވެ. ފަތުގެ ދެ ފަޅި ދެ ކުޅައިގައި އިނުމާއި ފަތުގެ ޑިޒައިން ވެސް އެހެން ގަސްތަކާ ވަރަށް ތަފާތެވެ. މި ގަސް ނިއުޒިލެންޑް މީހާ ގަނެފައިވަނީ 8150 ނިއު ޒިލެންޑް ޑޮލަރެވެ. އެއީ ގާތްގަނޑަކަށް 5500 ޔޫއެސް ޑޮލަރެވެ.\nމި ގަސް ވިއްކީ އޮކްލެންޑްގެ ބޮޓަނިސްޓެކެވެ. މި ގަހުގެ ޚާއްސަ ކަމަކީ މިއީ ވަރަށް މަދުން ނޫނީ ދުނިޔޭން ފެންނަ ގަހަކަށް ނުވުމެވެ. ރަފިޑޮފޯރާ ޓެޓްރަސްޕާމާ ކިޔާ މި ގަހަށް ބައެއް ހިސާބުތަކުގައި ފިލޮޑެންޑްރޮން މިނިމާ ނުވަތަ ވެރިގޭޓެޑް މިނިމާ ވެސް ކިޔަ އެވެ. "ޓްރޭޑް މީ" ކިޔާ ވެބް ސައިޓަކުން ވިއްކި މި ގަސް ގަންނަން ގިނަ ބަޔަކު ބިޑް ކޮށް މި ގަސް ހޯދަން ވަރަށް ވަރުގަދަ ހަނގުރާމައެއް ކޮށްފައި ވެއެވެ.\nނިއު ޒިލެންޑްގެ ނޫހަކުން ބުނި ގޮތުގައި މި ގަހަށް 62 ފަރާތަކުން ބިޑް ކުރި އެވެ. އެންމެ ފަހުން ބިޑް ކާމިޔާބުކޮށް ގަސް ލިބުނީ ނިއުޒިލެންޑް މީހާ އަށެވެ. މިއީ ދުނިޔޭގައި މިހާތަނަށް އެންމެ އަގު ބޮޑުކޮށް ވިކުނު ގަސް ކަމަށް އެ ގަސް ވިއްކި ވެބްސައިޓުގައި ބުނެފައި ވެއެވެ.\nމި ވައްތަރުގެ ގަހަކީ ދުނިޔޭގައި އެހާ މަދު ގަހަކަށް ވެފައިވަނީ މި ގަސް ހެދޭލެއް ލަސް ކަމުންނެވެ. މި ގަސް އާއްމުކޮށް ހޯދަނީ ހޯޓިކަލްޗަރިސްޓުންނާއި ގަހުގެ ޚާއްސަ ބާވަތްތައް އެއްކުރާ މީހުންނެވެ.\nމި ގަސް ވިއްކި ވެބް ސައިޓުއިން ބުނި ގޮތުގައި ފާއިތުވީ ހަތް ދުވަހުގެ ތެރޭގައި އެ ގަހާ ބެހޭ މައުލޫމާތު 1600 އަށް ވުރެ ގިނަ މިހުން އެ ވެބްސައިޓުން ހޯދާފައި ވެއެވެ. ދެން އެންމެ ގިނައިން މީހުން ފާއިތުވީ ހަފުތާގައި އެ ވެބް ސައިޓުން ސާޗް ކޮށްފައިވަނީ ހޯޔާ ކިޔާ ޕްލާންޓެއްގެ މައުލުމާތެވެ.\nހޯޔާ އަކީ މުޅި ދުނިޔޭން ވެސް އެންމެ ގިނަ ބަޔަކަށް އެންމެ މަގްބޫލު ޕްލާންޓްގެ ގޮތުގައި ފާހަގަ ކުރެވިފައިވާ ގަސް ކަމަށާއި ދެ ވަނަ އަށް އެންމެ މަގްބޫލީ މޮންސްޓެރާ ކަމަށް އެ ވެބްސައިޓުގައި ވެއެވެ. ތިން ވަނަ އަށް އެކި ކަހަލަ ސަކްލަންޓްސް އާއި ސްނޭކް ޕްލާންޓެވެ.\nމި ފަހަރު މިހާ އަގުބޮޑުގޮސް މި ގަސް ގަން މީހާ ބޭނުންވަނީ ޓްރޮޕިކަލް ޕެރަޑައިސް އެއް ތައްޔާރުކުރަން ކަމަށް އެމީހާ ބުނެފައި ވެއެވެ.\n"އަހަރެން މިއުޅެނީ ޓްރޮޕިކަލް ޕެރަޑައިސް އެއް ބިނާކުރަން. އެތަނުގައި ދޫންޏާއި ކޮކާލަށް ޚާއްސަ ގެތަކެއް ހުންނާނެ. އަދި މެދުގައި މުޅި ބަގީޗާ ފެންނަ ގޮތަށް ރެސްޓޯރެންޓެއް ވެސް ހުންނާނެ. އެހެންވެ ނިއު ޒިލެންޑުން ވެސް ލިބެން ނެތް ރީތި އަދި މަދު ބާވަތްތަކުގެ ގަސްތައް މި ހޯދަނީ މި ތަނުގައި ބަހައްޓަން،" ގަސް ގަން މީހާ ބުންޏެވެ.


Bridge ge furathama thanbuge concrete masakkai fashaifi | Mihaaru\nބްރިޖްގެ މަސައްކަތް ކުރަން ހަދާފައިވާ ޕްލެޓްފޯމް: ބްރިޖްގެ ފުރަތަމަ ތަނބުގެ ކޮންކްރީޓް މަސައްކަތް މިރޭ ވަނީ ފަށާފައި--. ފޮޓޯ:ނިޝާން އަލީ/މިހާރު\nބްރިޖްގެ ފުރަތަމަ ތަނބުގެ ކޮންކްރީޓް މަސައްކަތް ފަށައިފި\n24 ސެޕްޓެމްބަރ 2016 - 21:10 27 comments\nޗައިނާގެ ސަރުކާރުގެ ހިލޭ އެހީ އަދި ލޯނު އެހީގައި އަޅާ، ޗައިނާ- މޯލްޑިވްސް ފްރެންޑްޝިޕް ބްރިޖްގެ ފުރަތަމަ ތަނބުގެ ކޮންކްރީޓް މަސައްކަތް މިރޭ ފަށާފައިވާ ކަން ހައުސިން މިނިސްޓަރު ޑރ. މުހައްމަދު މުއިއްޒު ކުރެއްވި ޓްވީޓެއްގައި ވިދާޅުވި އެވެ.\nޗައިނާގެ ސީސީސީސީ ކުންފުންޏާ ހަވާލުކޮށްގެން ކުރިއަށް ގެންދާ ބްރިޖްގެ މަސައްކަތް ނިމި، 2018 ގެ ޖުލައި މަހުގެ ތެރޭގައި ހުޅުވާނެ ކަމަށް ސަރުކާރުން ވަނީ ބުނެފަ އެވެ. ބްރިޖްގެ މަސައްކަތް ތާވަލް ކުރި ގޮތަށް ކުރިއަށް ނުދާ ކަމަށް އަޑު ފެތުރުނަސް ސަރުކާރުން އެކަން ދޮގު ކުރެއެވެ.\nބްރިޖްގެ މަސައްކަތް ހިނގާ ގޮތް ބެލުމަށް ލޮނުޒިޔާރަތްކޮޅުގައި ޕްލެޓް ފޯމެއް ހަދަން ވެސް ސަރުކާރުން ވަނީ ބަޔަކާ ހަވާލުކޮށްފަ އެވެ. އެކަމަކު އެ މަސައްކަތަށް ސަރުކާރުން އެއްވެސް ޚަރަދެއް ކުރަން ނުޖެހޭނެ ކަމަށާއި އެކަން ކުރާނީ މަޝްރޫއާ ހަވާލުވި ސްޓްރާޑާ ކުންފުނިން ކަމަށް ސަރުކާރުން ބުނެ އެވެ.\nބްރިޖްގެ މަސައްކަތަށް 300 މިލިއަން ޑޮލަރު ޚަރަދުވާއިރު އޭގެ ތެރެއިން 100 މިލިއަން ޑޮލަރަކީ ޗައިނާ ސަރުކާރުގެ ހިލޭ އެހީ އެވެ. އަދި 170 މިލިއަން ޑޮލަރަކީ ޗައިނާގެ ލޯނު އެހީ އެވެ.\nއިތުރު ލިޔުންތައް ތަރައްގީގެ މަޝްރޫއުތައް ހައުސިން މިނިސްޓަރު ރާއްޖެ-ޗައިނާ ކުރީގެ މިނިސްޓަރު ޑރ. މުހައްމަދު މުއިއްޒު ސިނަމާލެ ބްރިޖު ޗައިނާ


Edhenee Messi Barca gai dhemi hunnan: Guardiola\nގާޑިއޯލާ އާއި މެސީ --- ފައިލް ފޮޓޯ\nއަންނަ ސީޒަނަށް ފަހު ކޮންޓްރެކްޓް ހަމަވާ، އެފްސީ ބާސެލޯނާގެ ކެޕްޓަން ލިއޮނަލް މެސީ ބާސާގައި މަޑުން ކުރަން އެދޭ ކަމަށް ބާސާގައި މެސީ އަށް ކުރިން ކޯޗް ކޮށްދިން، މެންޗެސްޓާ ސިޓީގެ މިހާރުގެ ކޯޗް ޕެޕް ގާޑިއޯލާ ބުނެފި އެވެ.\nއަންނަ ސީޒަނަށް ފަހު މެސީގެ ކޮންޓްރެކްޓް ހަމަވުމުން، ގާޑިއޯލާގެ މެންޗެސްޓާ ސިޓީއަށް ބަދަލުވާން އުޅޭ ކަމުގެ އަޑުތައް މީޑިއާ އިން ވަނީ ފަތުރާފަ އެވެ. މެސީގެ ކޮންޓްރެކްޓް ހަމަވާނީ އަންނަ އަހަރު ޖޫން 30 ގަ އެވެ.\nމެސީ ސިޓީއަށް ޓްރާންސްފާ ވާން އުޅޭ ކަމަށް ދެކެވޭ ވާހަކަތަކާ ބެހޭގޮތުން ގާޑިއޯލާ ވަކި ޖަވާބެއް ނުދެ އެވެ.\n"ސީޒަން ނުނިމެނީހެއް އަހަރެން ޓްރާންސްފާ އާ ބެހޭގޮތުން ވާހަކައެއް ނުދައްކާނަން،" ގާޑިއޯލާ ވާހަކަ ދެއްކި އެވެ. "އަހަރެން އެދޭ އެދުމަކީ އަބަދުވެސް މެސީ ބާސާގައި ދެމިހުރުން."\nބާސެލޯނާގެ ރައީސް ޖޯސެފް މާރިއާ ބާޓެމިއު، މިދިޔަ އާދިއްތަ ދުވަހު ވިދާޅުވީ ކޮންޓްރެކްޓް އާ ކުރުމުގެ ވާހަކަތައް މެސީ އާއެކު ދައްކަމުން ދާ ކަމަށެވެ. އަދި ވާހަކަތައް މިހާރު ގޮސްފައިވާ ހިސާބު ކޮންމެހެން ކިޔައިދޭން ނުޖެހޭ ކަމަށް އޭނާ ވިދާޅުވި އެވެ.\nމެސީ ބާސެލޯނާ ޕެޕް ގާޑިއޯލާ\nއެދެނީ މެސީ ބާސާގައި ދެމިހުންނަށް: ގާޑިއޯލާ


Hodulumaai Hodu Dheke Biru Ganna Anheneh - Vaguthu\nހޮޑުލުމާއި ހޮޑުދެކެ ބިރުގަންނަ އަންހެނެއް\n''ފޯބިއާ'' ނުވަތަ ބިރަކީ މިހާަރު އާއްމު ކަމެކެވެ. އެކި މީހުން ބިރުގަންނާނީ އެކި ކަންކަމާއެވެ. އަދި އެ ބިރު ހުންނަ މިންވަރު ވެސް ތަފާތުވެއެވެ. މިކަމުގެ ސަބަބުން އެމީހުންގެ މުޅި ދިރިއުޅުން ކޮންޓްރޯލް ކުރެވި އަބަދު އެކަމާއި މެދު ވިސްނާ މީހާ ނަފުސާނީ ގޮތުން ބަލިވާ ފަހަރު ވެސް އާދެއެވެ.\nއުމުރުން 35 އަހަރުގެ އެމާ ޑޭވިސްއަކީ ހޮޑުލާން ނުވަތަ ހޮޑުދެކެ ބިރުގަންނަ މީހެކެވެ. ''އެމެޓޮފޯބިއާ'' ހުންނަ މީހެކެވެ. ''އެމެޓޮފޯބިއާއަކީ ހޮޑުލުމަށް ބިރުގަތުމެވެ. ހޮޑުލާތަން ނުވަތަ އެހެން މީހަކު ނަމަވެސް ހޮޑުލާތަން ބެލުމަކީ މިފަދަ މީހުންނަށް ބިރުވެރި ކަމެކެވެ. މިފަދަ މީހުންނަށް ހޮޑުލާތަން ފެނިއްޖެނަމަ އެމީހުން ބަލިވެ، އެތައް އުދަނގޫތަކެއް ތަހައްމަލު ކުރަންޖެހެއެވެ.\nހޮޑު ދެކެ ބިރުގަންނާތީ އެމާ ގެއިން ނުނިކުންނަތާ ހަ އަހަރު ވެއްޖެއެވެ. ނަމަވެސް މިކަމާ ބިރުން މިހާރު ވެސް އޭނާއަށް ''ޕެނިކް އެޓޭކް'' ޖެހޭ ކަމަށް އެމާ ބުނެފައިވެއެވެ.\n''މިކަމާ އަހަރެން މި އިންނަނީ ވަރަށް ޑިޕްރެސްވެފައި. މިކަމާ ބިރުން އަހަރެންނަށް ގެއިން ބޭރަށް ވެސް ދާން ނުކުރެ. ބަލިވެދާނީ ގަންނަ ބިރަށް ވުރެ ވެސް ބިރުހުރި ކަމެއް މިއީ. އަބަދުވެސް އަހަރެންނަށް ވިސްނެނީ މިކަމާ'' ދެ ކުދިންގެ މަންމައެއް ކަމުގައިވާ އެމާ ބުނެފައިވެއެވެ.\nއެންމެ ކުޑައިރުއްސުރެ ހޮޑަކީ އެމާއަށް އުދަނގޫ ކުރުވާ އެއްޗެކެެވެ. ނަަމަވެސް މިކަން ފޯބިއާއަށް ވެގެން ދިޔައީ މީގެ 12 އަހަރު ކުރިންނެވެ.\nކުރީގައި މަސައްކަތުގެ މާހައުލުގައާއި އޮފީހަށް ދިޔުމަށްޓަކައި ދަތުރު ކުރާ ބަހުގައި ވެސް އިންނަން އުދަނގޫވާ ކަމަށާއި ''ޕެނިކް އެޓޭކް'' ވާ ކަމަށް ވެސް އެމާ ބުނެފައިވެއެވެ.


Raees Maumoon ge mahsala nubalan ninmmumun hehkkaa eku alun hushahalhaifi\nރައީސް މައުމޫންގެ މައްސަލަ ނުބަލަން ނިންމުމުން ހެއްކާއެކު އަލުން ހުށަހަޅައިފި\nރައީސް މައުމޫނާއި، އަބުދުﷲ ޖާބިރު -- ޖާބިރު ވަނީ ރައީސް މައުމޫންގެ މައްސަލައެއް ޕޮލިހަށް ހުށަހަޅާފައި -\nޑީއާރްޕީގެ ލީޑަރު އަދި ކާށިދޫ ދާއިރާގެ ރައްޔިތުންގެ މަޖިލީހުގެ މެމްބަރު އަބްދުﷲ ޖާބިރު އަތުން 29 މިލިއަން ރުފިޔާ ނެންގެވުގުމަށްފަހު އެ ފައިސާއަށް ހިޔާނާތްތެރިވެފައިވާ ކަމަށް ވިދާޅުވެ ކުރީގެ ރައީސް މައުމޫން އަބްދުލްގައްޔޫމާއި ދެކޮޅަށް ފުލުހަށް ހުށަހެޅި މައްސަލަ ނުބަލަން ނިންމުމުން ހެއްކާއެކު އަލުން އެމައްސަލަ ޖާބިރު ފުލުސް އޮފީހަށް ހުށަހަޅައިފި އެވެ.\nޖާބިރު މީގެ ކުރިން އަވަސް އަަށް ވިދާޅުވީ، ރައީސް ޔާމީންގެ ވެރިކަމުގެ ފަހުކޮޅު، ރާއްޖެއަށް ޑިމޮކްރަސީ ގެންނަން ކަމަށް ވިދާޅުވެ، ރައީސް މައުމޫން އޭނާގެ އަތުން އެކި ފަހަރު މަތިން 29 މިލިިއަން ރުފިޔާ ނަންގަވާފައިވާ ކަމަށެވެ. އަދި އެފައިސާ އަނބުރާ ހޯދަން ކުރެއްވި މަސައްކަތް ނާކާމިޔާބު ވުމުން އެ މައްސަލަ ފުލުހަށް ހުށަހެޅުއްވީ ކަމަށެވެ.\nއެމައްސަލައިގައި ފުލުހުން ޖާބިރަަށް ފޮނުވި ސިޓީގައި ބުނެފައިވަނީ އެމައްސަލަ ކުރިޔަށް ނުގެންދަން ނިންމާފައިވަނީ ހެކި ހުށަހަޅާފައި ނުވުމުން ކަމަށެވެ. ޖާބިރު ވިދާޅުވީ މީގެ ކުރިން ފުލުހުން އަމަލު ކުރާ ގޮތަކީ މައްސަލައެއް ހުށަހެޅުމުން ތަހުގީގުކޮށް ހެކި ހޯދުން ކަމަށާއި، އެހެން ނަމަވެސް މި މައްސަލައިގައި އެކަން ނުކޮށް ނުބަލަން ނިންމީ ކަމަށެވެ. އެހެންވެ، 12 ހެއްކަކާއެކު އެމައްސަލަ އަލުން ފުލުހުންގެ އިދާރާއަށް ހުށަހަޅާފައިވާ ކަމަށެވެ.\nޖާބިރު ހުށަހެޅުއްވި މައްސަލައާއި ގުޅިގެން ރައީސް މައުމޫންގެ އެމްއާރްއެމްގައި އިސްކޮށް އުޅުއްވާ އަބްދުލް އަލީމް ވަނީ އެ މައްސަލައިގައި މީގެ ކުރިން ވެސް ނެރުނު ބަޔާން ތަކުރާރު ކުރައްވައި، ރައީސް މައުމޫން ޖާބިރުގެ އަތުން އެއްވެސް ފައިސާއެއް ނަގާފައި ނުވާނެ ކަމަށް ވިދާޅުވެފަ އެވެ.


Inthigaali Insaafuge Ofeehah Massala Husha’helhumuge Furusathu August 13 ge niyalah Hulhuvaalaifi | Atoll News\nއިންތިޤާލީ އިންސާފުގެ އޮފީހަށް މައްސަލަ ހުށަހެޅުމުގެ ފުރުޞަތު އޮގަސްޓް 13 ގެ ނިޔަލަށް ހުޅުވާލައިފި\nޝާއިޢުކުރީ: މުޙައްމަދު އަފްރާޙް ޖޫން 13, 2021, 15:38\nއިންތިޤާލީ އިންސާފުގެ އޮފީހަށް މައްސަލަ ހުށަހެޅުމުގެ ފުރުޞަތު އޮގަސްޓު މަހުގެ 13 ގެ ނިޔަލަށް ހުޅުވާލައިފި އެވެ.\nއެ އޮފީހުން ބުނީ މިއަދުން ފެށިގެން އޮގަސްޓު މަހުގެ 13 ވަނަ ދުވަހުގެ ނިޔަލަށް މައްސަލަތައް ހުށައެޅުމުގެ ފުރުޞަތު ހުޅުވާލާއިވާ ކަމަށެވެ. އަދި މައްސަލައެއް ހުށަހަޅަން ބޭނުންވާނަމަ، މައްސަލަ ހުށަހަޅާ ފޯމް އަދި ބަދަލު ހޯދަން އެދޭނަމަ، ބަދަލު ހޯދުމަށް އެދޭ ފޯމް ހުށަހަޅަން ޖެހޭނެ ކަމަށެވެ.\nކޮވިޑް-19 ގެ ޙާލަތާ ގުޅިގެން މިހާރު ބަންދުކޮށްފައިވާ ދައުލަތުގެ އޮފީސްތައް ހުޅުވާލުމާއެކު، ރަސްމީ ގަޑީގައި އޮފީހަށް ހާޟިރުވެ މައްސަލަ ހުށަހެޅުމުގެ އިންތިޒާމުތައްވެސް ހަމަޖެހޭނެކަމަށް އެ އޮފީހުން ބުނެފައި ވެއެވެ. އަދި މައްސަލަތައް ހުށަހެޅުމާ ގުޅޭގޮތުން އިތުރު މަޢުލޫމާތު ސާފުކުރަން ބޭނުންވާނަމަ، ނަންބަރު 7337486 އަށް ގުޅުއްވުމަށް ވަނީ އެދިފަ އެވެ.\nއިންތިޤާލީ އިންސާފުގެ އޮފީހުގެ މަސައްކަތްތަކީ 1953 ޖަނަވަރީ 1 އިން ފެށިގެން 2018 ނޮވެމްބަރު 17 އާ ދެމެދު ހިނގާދިޔަ މުއްދަތުގެ ތެރޭގައި ރައްޔިތުންގެ އިންސާނީ ޙައްޤުތަކާއި އަސާސީ މިނިވަންކަމާ ޚިލާފަށް ހިންގާފައިވާ ޢަމަލުތައް ބަލައި، އިންސާފް ޤާއިމްކޮށްދިނުމުގެ މަޤްޞަދުގައި އުފައްދާފައިވާ އޮފީހެކެވެ.\nއެއޮފީހުންބުނީ އެ އޮފީހުން އެންމެ ބޮޑު އިސްކަމެއްދޭނީ ވާހަކަ ދައްކައިގެން މަޝްވަރާގެ އުސޫލުން ކަންކަން ހައްލުކުރުމަށް ކަމަށެވެ.\n“އިންތިޤާލީ އިންސާފުގެ ޤާނޫނުންވެސް ބާރުއަޅަނީ އެގޮތަށް. ވާހަކަ ދައްކައިގެން ހައްލު ނުކުރެވޭ ހާލަތެއްގައި ތަހުގީގްކޮށް ދައުވާކުރަންޖެހޭ ހާލަތަށް ދާންޖެހިއްޖެނަމަ އިންސާފު ހޯދައިދިނުމަށްޓަކައި އެމަސައްކަތްވެސް ކުރާނަން.” އިންތިޤާލީ އޮފީހުން ބުންޏެވެ.\nއެ އޮފީހުން ބުނީ ޤާނޫނު ވުޖޫދަށް އައީ ވަކި ވެރިކަމެއްގެ ކަންކަން ބަލާކަށް ނޫން ކަމަށާއި އެ އޮފީހުން ވަރަށް ގިނަ ވެރިކަން ތަކުގައި ހިނގައިދިޔަ ކަންކަން ބެލުމަށް މަތިކޮށްފައިވާ ކަމަށެވެ. އެެހންވެ، އިންސާނީ ހައްގުތަކާއި، އަސާސީ ހައްގުތަކަށް ހަނިވާ ގޮތަށް ހުރި ކަންކަން ބެލުމަށް ކުރަންޖެހޭ މަސައްކަތް ކުރާނެ ކަމަަށް ވެސް ވަނީ ބުނެފަ އެވެ.\nއެ އޮފީހުގެ މަސައްކަތް ކުރިއަށް ގެންދިއުމަށް ބޭނުންވާ ހުރިހާ އެހީތެރިކަމެއް ސަރުކާރުން ފޯރުކޮށް ދެއްވާފައިވާ ކަމަށާއި އަމާޒަކީ ހުށަހެޅޭ މައްސަލަތައް އިންސާފުވެރިކަމާއިއެކު ބަލައި، ރާއްޖޭގެ މަސްލަހަތު ހިފެހެއްޓުމަށް ކުރަންޖެހޭ އެންމެހައި ކަންކަން ކުރުންކަމަށްވެސް އިންތިޤާލީ އިންސާފުގެ އޮފީހުންބުނެފައި ވެއެވެ.\nއެ އޮފީހުން އިސްނަގައިގެންވެސް މައްސަލަ ބަލާނެކަމަށް އިންތިޤާލީ އިންސާފުގެ އޮފީހުން ވަނީ ބުނެފަ އެވެ.\nޤާނޫނު ނަންބަރު 28/2020 (އިންތިޤާލީ އިންސާފުގެ ޤާނޫނު) ގެ ދަށުން، އިންސާނީ ޙައްޤުތަކާއި އަސާސީ މިނިވަންކަން ގެއްލިފައިވާ ފަރާތްތަކަށް އިންސާފު ހޯދައިދިނުމަށް ކުރާ މަސައްކަތުގައި ދައުލަތުގެ އިދާރާތަކުގެ އެއްބާރުލުން ލިބުމަކީ އެ އޮފީހުގެ ވަރަށް ބޮޑު އެދުމެއް ކަމަށް ވެސް ވަނީ ބުނެފަ އެވެ.\nމީގެއިތުރުން އެ އޮފީހުގެ މަސައްކަތްތަކަށް އާންމުންނާއި މަދަނީ ޖަމިއްޔާތަކާއި މީޑިއާތައް އަދި މިނޫންވެސް ކަމާ ގުޅުންހުރި އެންމެހައި ފަރާތްތަކުގެ އެހީތެރިކަމާއި އެއްބާރުލުން ދެއްވުމަށް ވެސް ވަނީ އެދިފަ އެވެ.\nއޮފީހުގެ އީމެއިލް އެޑްރެސްcomplaints@otj.gov.mv\nއޮފީހުގެ ވެބްސައިޓު www.otj.gov.mv


މަތީ މަގާމުތަކުގައި އަންހެނުން އަދިވެސް ވަރަށް މަދު: އެމްއާރުއެމް | Sangu News\nމަތީ މަގާމުތަކުގައި އަންހެނުން އަދިވެސް ވަރަށް މަދު: އެމްއާރުއެމް\n8 މާރޗް 2021 - 19:31\n8 މާރޗް 2021\nސިޔާސަތު ކަނޑައެޅުމާއި، ގޮތް ނިންމާ ފެންވަރުގެ މަގާމުތަކުގައި އަންހެނުންގެ ނިސްބަތް އަދިވެސް ވަރަށް މަދުކަމަށް މޯލްޑިވްސް ރިފޯމް މޫވްމަންޓް (އެމްއާރުއެމް) އިން ބުނެފިއެވެ.\nބައިނަލްއަގުވާމީ އަންހެނުންގެ ދުވަހާ ގުޅިގެން އެޕާޓީން ނެރެފައިވާ ނޫސްބަޔާނެއްގައި ބުނެފައިވަނީ ނިމިދިޔަ އަހަރަކީ ދަތި އުނދަގޫ އަހަރެއް ކަމަށެވެ. އެހެންނަމަވެސް، މިއަހަރު މިވަނީ ވެކްސިންއާއެކު ކޯވިޑް ބަލިމަޑުކަމުން އަރައިގަތުމަށް ކުރެވޭ މަސައްކަތަށް އާ އުންމީދުތަކެއް ލިބިފައި ކަމަށެވެ.\nކޯވިޑް ބަލިމަޑުކަމާއި މުޅި ދުނިޔެ ހަނގުރާމަ ކުރަމުންދާ މިހައްސާސް ހާލަތުގައި، އަންހެނުންގެ ދައުރު ހުރިހާ ދާއިރާއަކުން ފާހަގަކޮށްލޭވޭ ކަމަށް ވެސް ބުނެފައިވެއެވެ. މި ބަލިމަޑު ކަމުގެތެރޭގައި އަންހެނުން ގެންދަނީ ވަރުބަލިކަމެއްނެތި ޤައުމާއި ރައްޔިތުންނާއި އާއިލާތަކުގެ ހައްޤުގައި ރެއާއި ދުވާލު ބުރަކޮށް މަސައްކަތް ކުރައްވަމުންނެވެ.\n"މިއަދު މިފެނިގެންދަނީ ރާއްޖޭގައިވެސް ޤާބިލު، ހިތްވަރުގަދަ އަންހެން ބޭފުޅުން ފްރަންޓްލައިންގައާއި، ސިއްޙީ އަދި ނަފްސާނީ ޚިދުމަތުގައި ލާމަސީލު މަސައްކަތް ތަކެއް ކުރައްވަމުން ގެންދަވާ މަންޒަރެވެ. އެބޭފުޅުންގެ މިޤުރުބާނީ ތާރީޚުގައި ރަންއަކުރުން ލިއެވިގެންދާނެއެވެ."\nކަންކަން ނިންމޭ ފެންވަރުގެ މަގާމްތަކުގައި އަދިވެސް އަންހެނުން މަދުވުމަކީ ހިތާމަކުރާ ކަމެއް ކަމަށާއި ހުރިހާ ދާއިރާއަކުންވެސް ފުރިހަމަ ނަތީޖާ ނެރެވޭނީ އަންހެނުންނާއި ފިރިހެނުންގެ ޚިޔާލާއި މަޝްވަރާ ހޯދައި، މިންތީގެ ހަމަހަމަކަން ޤާއިމު ކުރެވިގެން ކަމަށް ވެސް އެންއާރުއެމުން ބުނެފައިވެއެވެ.\nއަންހެނުންގެ ހައްޤުތައް ރައްކާތެރިކޮށްދީ ހަމަހަމަ ފުރުޞަތު ކަށަވަރު ކޮށްދިނުމަށް ކުރެވޭ މަސައްކަތުގައި އަންހެނުންނެކޭ އެއްފަދައިން ފިރިހެނުންގެ ބައިވެރިވުން އޮންނަންވާނެ ކަމުގައި ވެސް އެޕާޓީން ބުނެފައިވެއެވެ. "ސަރުކާރުން ސިޔާސީ މައިދާނުގައި އަންހެނުންގެ ބައިވެރިވުން އިތުރުކޮށް، ސިޔާސަތު ކަނޑައަޅާ މަޤާމުތަކުގައި އަންހެނުންގެ ނިސްބަތް އިތުރުކުރުމަށް ކުރައްވަމުން ގެންދަވާ މަސައްކަތް ފާހަގަކޮށް މި ފުރުޞަތުގައި ޝުކުރު ދަންނަވަމެވެ. އެގޮތުން ލޯކަލް ކައުންސިލު އިންތިޚާބުގައި އަންހެނުންނަށް 33% ގޮނޑި ހާއްސަ ކުރެއްވުމަށް ނިންމެވި ނިންމެވުން ފާހަގަ ކުރެވެއެވެ." އެ ބަޔާނުގައި ވެއެވެ.\nޒަހާގެ މައްސަލަ ހުށަހެޅީ ކޯލިޝަން ތެރޭ ފިތުނަ އުފައްދަން: އެމްއާރުއެމް\nއެމްއާރްއެމްއިން އިދިކޮޅާ ގުޅެން އުޅެ ކަމަށް ދެކެވޭ ވާހަކަތަށް ޔުމްނާ ދޮގުކޮށްފި\nކޮވިޑްގެ މިހާލަތުގައިވެސް ސަރުކާރާއެކު ރައްޔިތުން ދަނީ އެއްބައިވަންތަކަން ދައްކަމުން: އެމްއާރުއެމް\nމަސްވެރިންނަށް ވައުދު ވެފައިވާ ކަންތައްތައް ކޮށްދިނުމުގައި މިސަރުކާރު ފަހެއް ނުޖެހޭނެ: އެމްއާރުއެމް


Alifaan roavi tankerun India kandah theyo leak vejje | Jazeera\tއަލިފާން ރޯވި ޓޭންކަރުން އިންޑިއާ ކަނޑަށް ތެޔޮ ލީކުވެއްޖެ - Jazeera\nއަލިފާން ރޯވި ޓޭންކަރުން އިންޑިއާ ކަނޑަށް ތެޔޮ ލީކުވެއްޖެ\nސާއިފް ޝިޔާދު September 9, 2020 52 views0\nސްރީ ލަންކާގެ ބޭރުން އިންޑިއާ ކަނޑުގައި އަލިފާން ރޯވި ޓޭންކަރުން އިންޑިއާ ކަނޑަށް ތެޔޮ ލީކުވެފައިވާ ކަމަށް ސްރީ ލަންކާގެ ނޭވީއިން ބުނެފިއެވެ.\nމީގެ ހަފްތާއެއްހާ ދުވަސްކުރިން އަލިފާން ރޯވި ޓޭންކަރުން މީގެކުރިން އަލިފާން ނިއްވާލެވުނު ކަމަށް ބުނި ނަމަވެސް އަލުން ވަނީ އަލިފާން ރޯވެފައެވެ. މި ޓޭންކަރުގައި ރޯވެފައިވާ އަލިފާންގަނޑު ނިއްވާލުމަށް އިންޑިއާ އަދި ސްރީ ލަންކާގެ ކަނޑުގެ ސިފައިން ގުޅިގެން އަންނަނީ މަސައްކަތްކުރަމުންނެވެ.\nމި ޓޭންކަރު ދަތުރުކުރަމުން އައީ 270،000 ޓަނުގެ ކްރޫޑް އޮއިލް އަދި 1700 ޓަނުގެ ޑީސަލާއެކުއެވެ. އޭގެ ތެރެއިން ކަނޑަށް ލީކުވެފައިވާ ކަމަށް ބެލެވެނީ ޑީސަލްއެވެ. ޑީސަލް ލީކުވެފައިވާ ކަމަށް ބެލެވެނީ އަލިފާން ނިއްވުމަށް ބޭނުންކުރި ފެނާއި އެކުވެގެންނެވެ.\nއިންޑިއާގެ ކޯސްޓް ގާޑުން އަންނަނީ ޓޭންކަރަށް އަލިފާން ރޯނުވާ ޒާތުގެ ކެމިކަލް ސްޕްރޭ ކުރުމަށް ވައިގެ އުޅަނދުތަކެއް ވެސް ބޭނުންކުރަމުންނެވެ. ގާތްގަނޑަކަށް 330 މީޓަރުގެ މި ޓޭންކަރުގައި އަލިފާން ރޯވުމާއެކު އޭގެ ހަލްއަށް ކޮންމެވެސް ވަރެއްގެ ގެއްލުންތަކެއް ލިބިފައިވާ ކަމަށް އިންޑިއާގެ ކޯސްޓްގާޑުން ވަނީ ބުނެފައެވެ. ސްރީ ލަންކާގެ ސިފައިން ވެސް އަލިފާންގަނޑު ކޮންޓްރޯލް ކުރުމަށް 2200 ކިލޯގެ ޑްރައި ޕައުޑަރު ބޭނުންކޮށްފައެވެ.\nމި ޓޭންކަރުގައި ރޯވި އަލިފާންގަނޑުގައި ވަނީ ޓޭންކަރުގައި މަސައްކަތްކުރަމުންދިޔަ ފިލިޕީންސްއަށް ނިސްބަތްވާ މީހަކު މަރުވެފައެވެ.


ކުޑަ ދަރިފުޅުގެ ކިބައިން ފެންނަ މިފަދަ އަލާމާތްތަކަށް ސަމާލުވޭ!\nމާ ގަދައަށް ހުންއައުން ތިން މަސް ނުވާ ކުއްޖެއްގެ ފިނިހޫނުމިން 100.4 ފެރެންހައިޓަށް ވުރެ މައްޗަށް، ތިން މަހާ ހަމަހާ ދޭތެރޭ ކުއްޖެއްގެ ހުން 101 ފެރެންހައިޓަށް ވުރެ މައްޗަށް، އަދި ހަމަހާ ދެ އަހަރާ ދޭ...\nދަރިންތަރުބިއްޔަތު ކުރުމުގައި ވިސްނާލަންވީ ކަންތައްތައް..\nގިނަފަހަރު އަހަރެމެންނަށް އަޑުއިވޭ ގޮތުގައި ދަރިން ވިޔާނުދާ ނުވަތަ ރަނގަޅުނޫން ގޮތަކަށް އުޅެނީ މައިންބަފައިން އެ ދަރިން ތަރުބިއްޔަތު ކޮށްފައިވާ ގޮތުންނެވެ. މިގޮތުން ދަރިން ތަރުބިއްޔަތު ކުރުމުގައި ބ...\nއުމުރުން ދުވަސްވީ ފިރިހެނުންނަށް ވިސްނުން ތޫނު ކުދިން ލިބުމުގެ ފުރުސަތު ބޮޑު!\nލަންޑަންގެ ނިއު ކިންގްސް ކޮލެޖްގެ ދިރާސާއެއް ދައްކާ ގޮތުން އުމުރުން ދުވަސްވީ ފިރިހެނުންނަށް ވިސްނުންތޫނު ކުދިން ލިބުމުގެ ފުރުސަތު ބޮޑެވެ. އަދި މި ކުދިންނަކީ އެކުދިން ގަޔާވާ ކަމެއް ކުރުމަށް ކެރިގެނ...\nކުޑަދަރިފުޅު އުރައިގެން ގެންގުޅުމަކީ ސިކުނޑީގެ ހެދިބޮޑުވުން ރަނގަޅުކޮށްދޭ ކަމެއް!\nވަރަށް ގިނަފަހަރަށް އަލަށް ވިހައިގެން އުޅޭ ކުއްޖެއް މާގިނައިން އުރާނަމަ އެކުއްޖާގެ ހެދިބޮޑުވުމަށް އަސަރުކުރާނެއޭ މީހުން ބުނެއެވެ. އެހެންނަމަވެސް އާ ދިރާސާއެއް ދައްކާ ގޮތުން ކުޑަކުއްޖާ ގިނައިން އުރަ...\nދަރިފުޅު ތިބާއާ ދުރުވާކަން އިހުސާސް ކުރެވޭތަ؟\nކުދިން ބޮޑެތިވާ ވަރަކަށް އަމިއްލައަށް ކަންކަން ދަސްކޮށް ދުނިޔޭގެ ކަންކަން އަމިއްލައަށް ތަޖުރިބާ ކުރަން ޝައުގުވެރިވެއެވެ. އެހެންނަމަވެސް ކުއްޖާއަށް އަބަދުވެސް މައިންބަފައިން އެކުއްޖާއަށްޓަކައި ތިބިކ...\nއަންހެން ދަރިފުޅުގެ އަމިއްލަ ނަފްސަށް އޮންނަ އިތުބާރު އިތުރު ކުރާނީ ކިހިނެތް؟\nއަމިއްލަ ހަށިގަނޑު އޭގެ ގޮތުގައި ބަލައިގަންނާށެވެ. އަންހެން ކުދިން އެކުދިންގެ ހަށިގަނޑާ ދޭތެރޭ ދެކޭ ގޮތަށް މަންމައިންގެ ސަބަބުން އަސަރުކުރެއެވެ. މަންމަ އަމިއްލަ ހަށިގަނޑު މާ ފަލަ، ހިކި، ނުވަތަ ކަޅ...\nކުޑަކުދިން އެހެން މީހުންނާ ދޭތެރޭ އަޅާ ނުލަނީ ކީއްވެކަން ސައިންސްގެ އަލީގައި\nދެ އަހަރާއި ތިން އަހަރާ ދެމެދުގެ ކުދިން ގެންގުޅޭއިރު ވަރަށް ގިނަފަހަރަށް އެކުދިން އެހެން މީހުންނާ މެދު އަޅާނުލާ ކަން ފާހަގަ ކުރެވެއެވެ. މިހާރު މިވަނީ ސައިންސްގެ އަލީގައި މިކަމުގެ ސަބަބު ދެނެގެންފައ...\nކުޑަ ދަރިފުޅު މަސާޖު ކޮށްދިނުމުން ލިބޭ ފައިދާ\nވަރަށް ގިނަ ދިރާސާތައް ދައްކާގޮތުން ކުޑަ ދަރިފުޅު މަސާޖުކޮށްދިނުމަކީ އެތަކެއް ފައިދާއެއް އޭގައި އެކުލެވިގެންވާ ކަމެކެވެ. އަދި މިއީ މަންމަގެ ލޯތްބާއި އަޅާލުން ވަރަށް ރަނގަޅަށް ދައްކުވައިދޭ ކަމެކެވެ....\nދަރިންގެ މެދުގައި މައްސަލަ ޖެހުން ހުއްޓުވާނީ ކިހިނެއް؟\nކުޅެން އުޅުމުގައާއި އެހެނިހެން ވަގުތުގައި ދަރިންގެ މެދުގައި މައްސަލަ ޖެހުމަކީ ވަރަށް އާންމުކަމެކެވެ. އަދި މިފަދަ މައްސަލަތައް ހައްލު ކުރަން އުޅުމުގައި ބޯހާސްވެ ގިނަ ފަހަރަށް މައިންބަފައިންނަށް މައް...\n'ފައިން މޮޓޯ ސްކިލްސް': ކޮންމެހެން ތަރައްޤީ ކުރުވަން ޖެހޭ ހުނަރުތަކެއް!\n'ފައިން މޮޓޯ ސްކިލްސް' އަކީ ކުޑަ ދަރިފުޅުގެ އަތާއި އިނގިލިތަކުގެ ކުޑަ މަސްތައް ރަނގަޅަށް ބޭނުން ކުރުމުގެ ހުނަރެވެ. އެއީ މިސާލަކަށް ހެދުމުގެ ގޮށް އެޅުވުން، އެއްޗެހި ހުޅުވާ ހެދުން، އަދި ފަންސުރު އަދި...\nތުއްތު ދަރިފުޅު 1 މިނެޓް ތެރޭ ނިންދެވޭނެ ގޮތެއް!\nތުއްތު ކުއްޖަކު ނިންދެވުމަކީ މާ ފަސޭހަ ކަމެއް ނޫނެވެ. އަދި ޚާއްސަކޮށް ދަންވަރު ގަޑީގައި ނިންދެވުމަކީ ވަރަށް އުނދަގޫ ކަމެކެވެ. ނަމަވެސް ޖާދޫ އެއް ފަދައިން އެއް މިނެޓުން ތުއްތު ކުއްޖަކު ނިންދަވާލާނެ ...\nލޯބިވާ މަންމައެއް ނަސޭހަތްދޭނީ އެންމެ ރަނގަޅަށް!\nއަޅުގަނޑު ޤަބޫލުކުރާގޮތުގައި ލޯބިވާ މަންމައަކު ބުނާ އެއްޗެހި އަބަދުވެސް ރަނގަޅު ވާނެއެވެ. މިއީ ޤަބޫލުކުރެވުނަސް ނުކުރެވުނަސް ވަރަށް ގިނަ މީހުން ޤަބޫލުކުރާނެ ހަޤީގަތެކެވެ. މިކަން ސާބިތުކޮށްދޭ މައިގަ...\nދަރިންނަށް ކުޑައިރުގައި ފޯނު ދިނުމަކީ ކޮން ކަހަލަ ކަމެއް؟\nޒަމާން ބަދަލުވެ ތަރައްޤީވެއްޖެއެވެ. ޒުވާން ކުދިންގެ އުޅުމަށް އެތައް ބަދަލުތަކެއް ވަނީ އައިސްފައެވެ. ހުޅަނގުގެ ތަހުޒީބާއި އެއްގޮތަށް ދިވެހި ގިނަ ޒުވާން ކުދިންގެ އުޅުން މިދަނީ ބައްޓަންވަމުންނެވެ. ވީއ...\nދަރިފުޅުގެ ބައިވެރިޔާ ވާން ޖެހޭނީ މައިންބަފައިން ހިތްހަމަޖެހޭ މީހަކަށްތަ؟\nދަރިއަކު ބެލުމަކީ އެހާ ފަސޭހަ ކަމެއް ނޫނެވެ. ދަރިފުޅު ތަރުބިއްޔަތުކޮށް، އެކުއްޖާއަށް އަޅާލާ ކިޔަވައިދީ ހެދުމަކީ ވެސް ފަސޭހަ ކަމެއް ނޫނެވެ. އަދި ދަރިއަކު ބެލުމުގެ ޒިއްމާ ފުރިހަމަ ގޮތުގައި އަދާކުރުމަ...\nދަރިންނާއި އެކު ވަގުތު ހޭދަކުރަންތަ؟\nހަފްތާއެއް ނިމިގެން ދާއިރު މައިންބަފައިން ވެސް އަދި ދަރިން ވެސް ގޭގައި މަޑުކޮއްލަން ލިބޭނީ ކުޑަ ވަގުތުކޮޅެއް ކަން ކަށަވަރެވެ. ސްކޫލާއި، ޓިއުޝަނާއި ޤުރުއާން ކުލާހުގައި ދަރިން އުޅޭއިރުގައި މައިންބަފަ...


Addu City gai business visa ge khidumaiy thaaraf kohffi\n31 ޖެނުއަރީ 20195months ago\nއައްޑޫސިޓީގައި ބިޒްނަސް ވިސާގެ ޚިދުމަތް މިއަދު ތަޢާރަފްކޮށްފިއެވެ.\nމިޚިދުމަތް ތަޢާރަފްކޮށްދެއްވީ ގަން އިންޓަނޭޝަނަލް އެއަރޕޯޓުގައި މިއަދު ބޭއްވި ރަސްމިއްޔާތެއްގައި އައްޑޫސިޓީގެ މޭޔަރ އަބްދުﷲ ޞާދިޤްއެވެ. މިރަސްމިއްޔާތުގައި ކޮންޓްރޯލާ ޖެނެރަލް އޮފް އިމިގްރޭޝަން އަޙްމަދު މުޙައްމަދު ހުސައިން ވެސް ވަނީ ބައިވެރިވެވަޑައިގަންނަވާފައެވެ.\nބިޒްނަސް ވިސާގެ ޚިދުމަތް ތަޢާރަފް ކުރުމަށް ބޭއްވުނު ރަސްމިއްޔާތުގައި ވާހަކަފުޅު ދައްކަވަމުން މޭޔަރ ސޯދިޤް ވިދާޅުވިގޮތުގައި މިއަދު މިފެށުނު ޚިދުމަތަކީ އައްޑޫއަށް ދަތުރު ކުރާ ފަރާތްތަކަށް ލިބިގެންދާނެ ފަސާހައެއްކަމަށާއި ވިޔަފާރިތަކަށްވެސް މިކަމުން މަގުހުޅުވިގެންދާނެ ކަމަށެވެ. މޭޔަރ އިތުރަށް ވިދާޅުވިގޮތުގައި މިޚިދުމަތުގެ ސަބަބުން އައްޑޫސިޓީއަށް ކުރިއެރުންތައް ލިބިގެންދާނެކަމަށް ގަބޫލުފުޅު ކުރައްވާ ކަމަށެވެ.\nމިއަދުގެ ރަސްމިއައްޔާތުގައި ވާހަކަފުޅުދައްކަވަމުން ކޮންޓްރޯލާ ޖެނެރަލް އޮފް އިމިގްރޭޝަން އަޙްމަދު ވިދާޅުވީ ރައްޔިތުންނަށް ލުއިފަސޭހަގޮތްތައް ހޯދައިދިނުމަކީ މިސަރުކާރުން ވަރަށް ބޮޑު އަހައްމިއްޔަތުކަމެއް ދޭ ކަމެއް ކަމަށާއި ކުރިއަށް އޮތް މުސްތަޤްބަލުގައި މިފަދަ އިތުރު ފަސޭހަތެއް ހޯދައިދިނުމަށް މަސައްކަތްކުރައްވާނެ ކަމަށެވެ.\nކޮންޓްރޯލާ ޖެނެރަލް އަޙްމަދު ވިދާޅުވި ގޮތުގައި އިމިގްރޭޝަންގެ މަސައްކަތްތައް ހަރުދަނާކޮށް ރާއްޖޭގެ އިތުރު ސަރަހައްދުތަކަށްވެސް މިޚިދުމަތް ތަޢާރަފް ކުރައްވާނެ ކަމަށެވެ. އަދި މާގިނަ ދުވަސްތަކެއް ނުކޮށް އައްޑޫއަށް ބިޒްނަސް ވިސާގެ އިތުރުން ވޯކް ވިސާގެ ޚިދުމަތް ވެސް ތަޢާރަފް ކުރައްވާނެ ކަމަށެވެ.\nމިއަދު މިފެށުނު ޚިދުމަތާއެކު މާލެ ސިޓީ ފިޔަވައި އެންމެ ފުރަތަމަ ބިޒްނަސް ވިސާ ދޫކުރެވޭ ރާއްޖޭގެ ސަރަހައްދަކީ އައްޑޫސިޓީއެވެ.